
Studii  şi  articole 

RELATĂRI  ALE  CALATORILOR  STRĂINI  DESPRE 
RELIGIOZITATEA  POPORULUI  ROMAN 


Născut  din  plămada  dacilor  autohtoni  şi  a  romanilor  veniţi  de  pe 
meleagurile  „Cetăţii  Eterne44 ,  poporul  român  s-a  născut  deodată  creş¬ 
tin,  mărturisind  credinţa  în  Dumnezeul  făcut  om  pentru  noi  şi  a  noas¬ 
tră  mântuire.  Aşa  se  face  că  noi  ca  popor  nu  avem  la  fel  ca  celelalte 
popoare  din  jurul  nostru  o  dată  a  încreştinării. 

Pe  teritoriul  patriei  noastre  n-au  activat  nicicând  misionari  pre¬ 
gătiţi  special  pentru  acest  scop,  poporul  nostru  primind  credinţa  creş¬ 
tină  dintru  „începuturi44  direct  prin  Sf.  Apostoli  şi  prin  ucenicii  lor. 

Toţi  itineranţii  care  în  vitregia  timpurilor  au  străbătut  întinsele 
plaiuri  ale  celor  trei  provincii  româneşti,  recunosc  în  însemnările  lor 
faptul  de  netăgăduit  că,  poporul  ţine  de  legea  ortodoxă,  pe  care  o  con¬ 
sideră  lege  strămoşească  şi  că  oricâte  încercări  şi  presiuni  s-au  făcut 
asupra  lui  pentru  a  renunţa  la  ea,  toate  s-au  soldat  doar  cu  eşecuri. 

Astfel  Ioan,  arhiepiscop  de  Sultanieh  (provincie  în  Asia  Mică),  la 
începutul  veacului  al  XV-lea,  trecând  prin  ţările  române,  ne  relatează 
într-un  mic  tratat  geografic  intitulat  „Libellus  de  Notitio  Orbis44,  des¬ 
pre  apartenenţa  românilor  la  credinţa  ortodoxă. 

„îndeobşte  ei  (românii,  n.n.),  urmează  pe  greci  în  credinţa  lor,  mă¬ 
car  că  şi  noi  (adică  catolicii,  n.n.),  avem  multe  lăcaşuri  ale  ordinului  pre¬ 
dicatorilor  (Dominicanilor)  şi  ale  minoriţilor  (Franciscanilor)  şi  avem 
mulţi  germani  care  locuiesc  în  aceste  părţi44.1 

De  asemenea  într-o  „Descriere  anonimă  a  Moldovei44,  tot  din  se¬ 
colul  al  XV-lea,  aflăm  date  interesante  privitoare  la  religia  poporului 
nostru,  precum  şi  la  toleranţa  arătată  de  acesta  altor  confesiuni  pe  pă¬ 
mântul  Moldovei. 

Iată  cum  este  prezentată  religia  moldovenilor:  „ei  recunosc  pe 
Hristos  şi  pe  Sfinţii  Apotoli  şi,  după  cum  susţin  ei,  au  urmat  cu  multă 
evlavie  şi  cinstire  încă  de  la  început  şi  până  acuma  învăţătura  Sfân¬ 
tului  Pavel44. 

„Poporul  de  aici  (din  Moldova,  n.n.)  este  primitiv  şi  mistic ...  ei 
au  păstrat  de  la  început  până  acum  cu  foarte  mare  evlavie  credinţa  Sf. 
Pavel . . .  cărturarii  creştini  ce  au  îmbrăţişat  călugăria  (religionem  profi- 
tentes)  se  bucură  de  toată  libertatea  în  slujbele  şi  ceremoniile  lor  potrivit 
canoanelor  Bisericii  şi  tagmei  lor44.2 

Sunt  arătate  chiar  şi  celelalte  confesiuni  existente  pe  pământul  Mol¬ 
dovei  şi  toleranţa  ortodocşilor:  „în  această  ţară  locuiesc  împreună  sub  câr- 

muirea  voievodului  diferite  secte  şi  religii  şi  neamuri  ca  de  pildă:  ru¬ 
teni,  poloni,  sârbi,  armeni,  bulgari  şi  tătari  şi  în  sfârşit  mulţi  saşi  din 
Transilvania  fără  ca  din  cauza  deosebirilor  de  rituri  şi  dogme  să  se  certe 
între  ei.  Şi  orice  sectă  sau  neam  îşi  urmează  ritul  şi  legea  după  bunul 
său  plac“.3 

Informaţii  preţioase  referitoare  la  spiritualitatea  poporului  român, 
aflăm  şi  din  lucrarea  lui  Gavriil  Protul  (mai  marele  mănăstirilor  Mun¬ 
telui  Athos)  intitulată:  „Viaţa  şi  traiul  Sfinţiei  Sale  Părintelui  nostru 
Nifon  Patriarhul  Constant  inopolului4*. 4  Lucrarea  este  cu  atât  mai  valo¬ 
roasă,  cu  cât  ne  pune  la  îndemână  informaţii  şi  date  în  legătură  cu  situa¬ 
ţia  Bisericii  româneşti  din  acea  perioadă,  scoţând  în  relief  starea  de  în¬ 
florire  şi  dezvoltare  a  acesteia,  precum  şi  legăturile  Bisericii  din  Ţara 
Românească  cu  lumea  creştină  ortodoxă. 

Pe  lângă  informaţiile  privitoare  la  reorganizarea  Bisericii  Româ¬ 
neşti,  aflăm  şi  date  referitoare  la  mănăstirile  ţării  precum  şi  la  viaţa 
religios-morală. 

Revirimentul  vieţii  bisericeşti  din  timpul  lui  Neagoe  Basarab  este 
amintit  astfel  în  lucrare:  „şi  cum  rădică  David  chivotul  legii  Domnului 
şi  Neagoe  Basarab  rădică  Biserica  cea  căzută  îl  puse  pre  Macarie  mitro¬ 
polit  a  toată  Ţara  Românească,  Plaiului  şi  Severinului,  cu  blagoslove- 
nia  lui  Pahomie  patriarhul  de  Ţarigrad**.5 

în  lucrare  este  descrisă  apoi  cu  lux  de  amănunte  slujba  sfinţirii 
mănăstirii  Curtea  de  Argeş  „mănăstirea  cea  nouă  şi  minunată4*,  la  care 
au  luat  parte  înalte  feţe  bisericeşti  din  ţară  şi  de  peste  hotarele  Ţării 
Româneşti,  precum  şi  descrierea  acesteia  în  toată  splendoarea  ei: 

„Şi  sparse  mitropolia  den  Argeş  din  temeliia  ei  şi  zidi  din  nou 
altă  sfântă  biserică  tot  din  piatră  cioplită  şi  netezită  şi  săpată  cu  flori u. 
Şi  au  prins  toate  pietrele  pe  dinlăuntru  den  dos,  una  cu  alta  cu  scoabe 
de  fer  cu  mare  meşteşug  şi  au  vărsat  plumb  de  le-au  întărit.  Şi  au  făcut 
prein  mijlocul  tinzii  bisericii  12  stâlpi  nalţi,  tot  de  piatră  cioplită  şi  în¬ 
vârtiţi  foarte  frumos  şi  minunaţi  carii  închipuiesc  12  Apostoli. 

Şi  aşa  vom  putea  spune  cu  adevărat  că  nu  este  aşa  mare  şi  so- 
bomică  ca  Sionul,  carele  îl  făcu  Solomon,  nice  ca  Sfânta  Sofia  care  o 
au  făcut  marele  împărat  Justinian  iară  cu  frumuseţea  este  mai  predea- 
supra  acelora41.6 

Dărnicia  fără  seamăn  a  poporului  român,  concretizată  în  ajutoa¬ 
rele  trimise  de  domnitorii  săi  în  afara  graniţelor,  pentru  ajutorarea  pa¬ 
triarhiilor  apostolice,  este  redată  patetic  astfel:  „iar  sfânta  cetate  a  Ieru¬ 
salimului,  Sionul  care  este  muma  Besearicilor,  aşijderea  o  au  dăruit  şi 
o  au  împodobit  dempreună  cu  toate  Besearicile  den  prejurul  ei  şi  din  alte 
mănăstiri  din  Răsărit,  toate  aşijderea44. 

„Ce  vom  mai  spune  deosebi  lucrurile  şi  mănăstirile  carele  le-au 
miluit?  Să  zicem  dempreună  toate  câte  sunt  în  Evrota,  în  Trachiie,  in 
Elada,  în  Africa,  în  Elliric,  în  Cambania,  în  Elispud,  în  Missia,  în  Ma- 
chedonie,  în  Tetuliia,  în  Senurie,  în  Lugdanie  ...  şi  în  toate  laturile  de 
la  Răsărit  până  la  Apus  şi  la  Amiază-zi  până  la  Amiază-noapte,  toate  sfin¬ 
tele  biserici  le  hrănia  şi  multă  milă  pretutindenea  da4*.7  Concluzia  lui 

Gavriil  Protul  este  clară:  un  popor  minunat  care  a  putut  să  facă  o  ase¬ 
menea  mănăstire  ca  cea  de  la  Argeş,  împodobită  şi  făcută  asemenea 
„raiului  lui  Dumnezeu"  şi  care  în  decursul  veacurilor  a  ajutat  pe  fraţii 
săi  de  credinţă  aflaţi  sub  stăpâniri  străine,  nu  poate  fi  decât  un  popor 
profund  credincios  şi  profund  legat  de  Evanghelia  lui  Hristos,  primită 
de  el  direct  prin  Sfinţii  Apostoli. 

Ferrante  Capeci  (1549-1587),  ajuns  rector  al  Colegiului  iezuit  din 
Cluj,  ne  informează  că  românii  în  ce  priveşte  credinţa  religioasă  „ur¬ 
mează  pe  ortodocşi  şi  până  acum  n-au  putut  niciodată  fi  molipsiţi  de 
molima  ereziei*4.8 

„Se  înţeleg  bine  cu  catolicii . . .  conclude  el  şi  îşi  exprimă  regretul 
că  nu  se  poate  dedica  unei  acţiuni  de  prozelitism  printre  români.  La  fel 
un  alt  peregrin  Francesco  Della  Văile  Padovanul  (?  după  1545)  în  drum 
spre  Constantinopol,  trecând  prin  Transilvania  şi  Ţara  Românească,  în- 
tr-o  „Relaţie44  a  călătoriilor  sale  din  1532  şi  1534,  ne  dă  informaţii  cu 
privire  la  religia  muntenilor  care  „trăiesc  după  legea  ortodoxă44.9 

Ajuns  la  Târgovişte,  descrie  mănăstirea  Dealul  „pe  un  deal  în  fata 
oraşului  se  află  o  mănăstire,  sau  mai  degrabă  o  abaţie  foarte  mare,  în 
care  locuiesc  nişte  călugări  greci  (ortodocşi,  n.n.)  care  ne-au  primit  foarte 
bine  şi  ne-au  povestit  toată  istoria  aşezării  locuitorilor  din  această  ţară44.10 

Francesco  Pastis  din  Candia  (?  chipă  1596)  călugăr  franciscan  din 
Candia  (Creta)  venit  ca  misionar  în  ţările  noastre,  într-o  lucrare  inti¬ 
tulată  „Informatione  della  Valachia44,  ne  informează  că  „românii  au 
episcopi  şi  arhiepiscopi44  şi  că  observă  ritul  grecesc  şi  sunt  supuşi  Bise¬ 
ricii  Orientale  şi  patriarhului  de  Constantinopol.  In  bisericile  lor 
slujesc  în  limba  slavonă  iar  scrisul  şi  cititul  se  fac  aproape  pretutindeni 
în  limba  slavonă44. 

Grigorio  Tomasi  de  origine  veneţian,  în  lucrarea  sa  „Delle  guerc 
et  rivolgimenti  del  regno  d’Ungaria  e  della  Transilvania44  Veneţia  1621, 
arată  şi  el  că  religia  moldovenilor  şi  a  muntenilor  este  cea  grecească 
„schismatică44  şi  aceştia  recunosc  de  cap  pe  „patriarhul  de  Constantino¬ 
pol,  aşezat  de  sultani44. 

„In  religie  s-au  purtat  cu  atâta  statornicie  că  nu  au  îngăduit  nici¬ 
odată  să  pătrundă  în  ea  vreo  erezie  şi  nici  nu  au  lăsat  ca  alţii,  decât 
creştinii  să  fie  domnii  lor,  cu  toate  că  deseori  sultanul  încercase  să  aşeze 
aici  cârmuirea  paşalelor  sale44.11 

Giovani  Andrea  Gromo  (1518  —  după  1567)  alcătuieşte  o  „Des¬ 
criere44  a  Transilvaniei,  publicată  de  orientalistul  Aurel  Decei,  în  care 
prezintă  tangenţial  şi  informaţii  privitoare  la  religia  românilor  din  Ar¬ 
deal  „legea  şi  religia  lor  este  cea  greacă  (ortodoxă,  n.n.)44.12 

„Religia  lor  este  cea  ortodoxă  practicată  şi  în  Ţara  Românească 
(Vallachia  transalpină),  patria  lor  firească44.13 

Tot  aşa  şi  Giovanni  Francesco  Commendone  (1523 — 1584)  arată  că 
„românii  fie  din  Moldova  fie  din  Ţara  Românească  se  închină  lui  Hristos 
după  ritul  ortodox  şi  recunosc  pe  patriarhul  Constantinopolitan  drept 
capul  religiei  lor44.14 

Iezuitul  Antonio  Possevino  (1533 — 1611),  secretar  al  „Companiei 
di  Gesu44  venit  în  Transilvania  cu  scopul  înfiinţării  unui  seminar  iezuit 
la  Cluj,  în  lucrarea  sa  „Transilvania44,  rămâne  mirat  de  faptul  că  ro¬ 
mânii  deşi  trăiesc  în  această  ţară  amestecaţi  cu  unguri  şi  saşi  totuşi 
n-au  putut  fi  molipsiţi  de  erezie. 

„Este  uimitor  cât  au  fost  de  îndărătnici  până  acum,  împreună  cu 
cei  din  Ţara  Românească  şi  Moldova  în  schisma  lor  şi  în  ritul  gre¬ 
cesc44.15 

Bemardino  Quirini  (?  —  1605)  episcop  catolic  de  Argeş,  în  urma 
unei  vizite  canonice  făcute  în  Moldova,  vorbeşte  despre  apartenenţa 
la  Ortodoxie  a  locuitorilor  din  această  parte  de  ţară  şi  care  „au  epis¬ 
copii  lor,  preoţii  şi  călugării  lor,  iar  primatul  şi  arhiepiscopul  lor  este 
monseniorul  Gheorghe  Movilă  frate  bun  al  principelui,  acest  arhiepis¬ 
cop  numeşte  şi  consacră  pe  episcopii  săi.  Deşi  e  moldovean  şi  de  rit 
ortodox,  nu  recunoaşte  ca  superior  (al  său)  pe  patriarhul  din  Constan- 
tincpol  şi  nici  pe  alt  patriarh  din  Orient44,16  arătând  probabil  starea  de 
independenţă  în  care  se  afla  Biserica  Moldovei. 

Ioan  Argento  (?  —  după  1620)  călugăr  iezuit,  în  ultimul  capitol 
al  lucrării  sale  „De  Stătu  Soc.  Iesu  in  regno  Poloniae44,  tipărită  în  1620, 
se  ocupă  tangenţial  şi  de  situaţia  confesională  din  Transilvania,  amin¬ 
tind  şi  situaţia  bisericească  din  Moldova  şi  despre  toleranţa  manifes¬ 
tată  de  moldoveni  faţă  de  alte  confesiuni  „căci  deşi  ţara  întreagă  îm¬ 
preună  cu  domnul  său  este  stăpânită  de  schisma  grecească  (ortodoxă), 
ea  totuşi  nu  exclude  credinţa  română44. 

Poporul  din  Moldova  „e  foarte  plecat  la  venerarea  icoanelor  şi  bi¬ 
serica  cea  mai  de  seamă  a  acelui  oraş  (Iaşi)  este  zugrăvită  şi  împodo¬ 
bită  peste  tot  pe  dinăuntru  şi  pe  dinafară  cu  chipurile  sfinţilor.  Şi  chiar 
deasupra  capului  voievodului  erau  atârnate  după  datină,  două  mici 
iconiţe  aurite44.17 

Szanto  Arator  —  vorbind  despre  religia  românilor  transilvăneni, 
în  lucrarea  sa  „Despre  Transilvania44  ne  informează  că  „românii  sunt 
schismatici  de  credinţă  greacă  (ortodoxă,  n.n.)  şi  ţin  de  patriarhul  de 
Ccnstantinopol  şi  nu  au  putut  fi  niciodată  abătuţi  de  la  credinţa  lor 
schismatică  nici  de  eretici  (protestanţi,  n.n.),  nici  de  catolici44. 

Intr-o  „Relaţie  despre  starea  catolicilor  în  Moldova44  Ştefan  Bal- 
thazar  (?  —  după  1604)  fost  paroh  la  Suceava,  arată  că  „românii  nu  re¬ 
cunosc  întâietatea  lui  Petru  pontificelui  roman  (deci  primatul  papal,  n.n.), 
ci  proclamă  un  alt  patriarh  odată  cu  papa,  şi  că  mulţi  dintre  catolici 
„socotesc  că  ei  nu  se  deosebesc  cu  nimic  de  greci  (de  ortodocşi,  n.n.)  şi 
trec  cu  uşurinţă  la  greci,  părăsind  bisericile  noastre44. 18 

Paolo  Bonicio  (Bonici)  din  Malta,  călugăr  minorit  conventual,  venit 
în  ţările  noastre  ca  secretar  confidenţial  al  lui  Radu  Mihnea,  într-o 
„Relaţie44  asupra  Moldovei,  aminteşte  de  existenţa  scaunului  mitropo¬ 
litan  de  la  Suceava  şi  a  celor  trei  scaune  episcopale  la  Roman,  Huşi 
şi  Rădăuţi,  iar  toate  acestea  „sunt  sub  ascultarea  patriarhului  schisma¬ 
tic  grec  de  la  Constantinopol.  despre  care  se  spune  că  este  calvin44, 15 
aluzie  desigur  la  patriarhul  Chirii  Lucaris. 

Urbano  Cerri  în  lucrarea  sa  „Relaţia  despre  Ţara  Românească  şi 
Moldova"  (1676 — 1678)  ne  informează  că  toţi  locţiitorii  Ţării  Româneşti 
„sunt  schismatici  şi  au  un  mitropolit  şi  mulţi  călugări  din  ordinul  Sf. 
Vasile,  risipiţi  prin  diferite  mănăstiri  ai  căror  stareţi  sunt  aleşi  de  ace¬ 
laşi  domn;  aici  vin  pentru  a  face  însemnate  colecte  de  bani,  patriarhii 
schismatici  şi  îndeosebi  cel  de  la  Ierusalim".20 

„Moldova  . . .  provincia  e  locuită  de  4  000  de  catolici,  ceilalţi  sunt 
greci  schismatici  (deci  de  religie  ortodoxă,  n.n.),  care  au  un  mitropolit 
şi  trei  episcopi".21 

Intr-un  „Memoriu  Anonim  despre  Moldova"  (1685),  descoperit  la 
Roma  şi  publicat  de  I.  Filitti  sunt  cuprinse  informaţii  cu  privire  la  re¬ 
ligia  moldovenilor:  „moldovenii  deşi  urmează  ritul  grec  (deci  ortodox,  n.n.), 
mai  mult  din  neştiinţă  şi  dintr-un  obicei  înrădăcinat,  nu  recunosc  to¬ 
tuşi  pe  patriarhul  din  Constantinopol,  ba  chiar  îl  urăsc  ca  nelegitim 
şi  numit  de  sultan  prin  puterea  banilor.  Ei  (românii,  n.n.)  aleg  un  cap 
al  Bisericii  care  să  fie  numai  al  lor,  pe  care  îl  numesc  vlădică  şi  acesta 
are  întreaga  autoritate  în  domeniul  spiritual  deoarece  numeşte  după 
bunul  său  plac  şi  fără  intervenţia  domnitorului,  pe  episcopi  şi  pe  ceilalţi 
clerici  subalterni  din  ţară".22 

Johan  Filstich  (1684 — 1743)  în  lucrarea  sa  „Tentamen  Historiae  Val- 
lachicae",  ne  informează  pe  larg  într-un  capitol  special  despre  starea  bi¬ 
sericească  a  românilor  din  Transilvania,  şi  referitor  la  religie  arată  că 
„toate  cele  trei  ţări  româneşti  ţin  ritul  grecesc"  adică  ortodox,  iar  pen¬ 
tru  românii  din  Transilvania  domnitorii  din  Muntenia  şi  Moldova  mereu 
au  făcut  demersuri  la  stăpânire  pentru  a  fi  lăsaţi  să-şi  practice  ne¬ 
stingheriţi  obiceiurile  lor. 

Arată  apoi  care  sunt  deosebirile  dintre  ortodocşi  şi  romano-ca- 
tolici  „toţi  românii  se  deosebesc  de  romano-catolici  întru  cele  ce  des¬ 
part  Biserica  răsăriteană  de  cea  Apuseană,  alăturându-se  grecilor  în  ce 
priveşte  dogmele  credinţei".23 

Informaţii  preţioase  ne  oferă  şi  Anton  Maria  del  Chiaro,  peregrin 
prin  Ţara  Românească,  care  în  lucrarea  sa  „Istoria  revoluţiilor  moderne 
din  Valahia",  pe  care  N.  Iorga  o  considera  a  fi  „unul  din  cele  mai  pre¬ 
ţioase  daruri  pe  care  ni  le-a  făcut  Italia  în  domeniul  trecutului  nostru", 
ne  relatează  despre  unele  aspecte  ale  spiritualităţii  ortodoxe  a  poporu¬ 
lui  nostru  din  acea  vreme.  El  remarcă,  plin  de  obiectivitate,  că  valahii 
ca  şi  moldovenii  ţin  de  Biserica  ortodoxă,  şi  cu  toată  asuprirea  turcească 
ei  n-au  putut  fi  clintiţi  din  credinţa  lor,  ba  mai  mult  „în  toată  Valahia 
nu  există  nici  o  moscheie,  cât  de  neînsemnată,  nici  măcar  un  mecet  şi 
acelaşi  lucru  se  observă  şi  în  Moldova".24 

Tot  referitor  la  religia  poporului  român,  Edmund  Chishull  (1670 — 
1733)  ne  informează  în  „jurnalul"  său  că  „religia  lor  (a  românilor,  n.n.) 
este  întru  toate  cea  a  Bisericii  greceşti  şi  cârmuirea  ei  e  supusă  pa¬ 
triarhului  din  Constantinopol.  Slujbele  lor  religioase  se  săvârşesc  fie  pe 
limba  greacă  sau  pe  cea  slavonă,  deşi  am  fost  asigurat  că  în  unele 
biserici  este  admisă  şi  limba  română,  cel  puţin  ei  au  adesea  evanghelia 
şi  alte  slujbe  în  limba  aceasta,  dar  slujba  liturgică  mai  rar.  Bisericile 

sunt  solide,  bine  clădite,  cu  clopote  multe,  pe  care  le  menţionează  ca 
fiind  primele  pe  care  le  aude  de  la  întoarcerea  lui  din  Turcia.25 

La  fel  un  tânăr  soldot  Erasmus  Heinrich  Schneider  von  Weisman- 
tel,  în  „jurnalul**  său  de  călătorie  prin  Moldova,  ne  relatează  că  „mol¬ 
dovenii  se  socotesc  creştini  şi  anume  de  rit  ortodox**  cu  menţiunea  că 
„majoritatea  oamenilor  simpli  nu  ştiu  altceva  decât  că  au  fost  bote¬ 
zaţi,  că  ar  exista  Sf.  Treime,  îngerii  şi  satana  şi  că  ar  fi  o  viaţă  veşnică 
şi  o  osândă  veşnică**.26 

Un  călugăr  rus  cu  numele  Partenie  a  vizitat  Moldova  şi  ne-a  lăsat 
într-o  carte  apărută  la  Tomsk,  intitulată  „Povestirea  despre  pelerina¬ 
jele  prin  Roma,  Moldova,  Turcia  şi  alte  locuri  sfinte**,  informaţii  pri¬ 
vitoare  la  viaţa  spirituală  a  poporului  de  aici. 

După  ce  descrie  mănăstirile  din  Bucovina,  arătând  neînţelegerile 
dintre  ortodocşi  şi  rascolnici,  conchide:  „întrebaţi  pe  moldoveni,  pe  vlă¬ 
dici,  clerul  şi  poporul  de  rând,  când  au  primit  rânduielile  lor  bisericeşti 
şi  adaosul  crucii  cu  trei  degete? 

Toţi  într-un  glas  vor  răspunde  că  odată  cu  creştinismul,  când  au 
primit  credinţa  creştină  prin  cruce.  Iar  după  aceea  la  dânşii  (la  mol¬ 
doveni,  n.n.),  nu  a  mai  fost  nici  o  schimbare,  aşa  îi  arată  cărţile  vechi**.27 

In  concluzie  putem  afirma  că  toţi  cei  care  ne-au  lăsat  informaţii 
referitoare  la  religiozitatea  poporului  român,  recunosc  faptul  că  Bise¬ 
rica  Ortodoxă  Română  cuprindea  pe  toţi  fiii  ei  din  cele  trei  provincii 
româneşti  şi  legea  strămoşească  era  ţinută  şi  apărată  cu  străşnicie  de 
poporul  dreptcredincios.  Toţi  recunosc  independenţa  spirituală  a  celor 
trei  ţări  româneşti  şi  existenţa  unei  organizări  bisericeşti  bine  defi¬ 
nite,  în  frunte  cu  ierarhia  superioară,  cu  clerici  şi  monahi,  care  împreună 
cu  păstoriţii  lor  păstrau  fără  ştirbire  dreapta  credinţă,  primită  direct  de 
la  Sf.  Apostoli. 


t  VISARION  RÂŞINÂREANU 

Episcop-vicar 

Sibiu 

ORALITATEA  CÂNTĂRII  LITURGICE  ORTODOXE 

ŞI  NOTAŢIA  MUZICALA 


1.  Aspecte  ale  oralităţii 1  cântării  liturgice  de-a  lungul  istoriei 

Un  fapt  ce  atrage  atenţia  celor  care  se  ocupă  cu  studiul  istoric  al  cân¬ 
tării  în  Răsăritul  creştin  este  apariţia  relativ  târzie  a  manuscriselor  cu 
notaţie  muzicală. 

Pentru  primele  secole  creştine  documentele  muzicale  sunt  de  fapt 
surprinzător  de  puţine  chiar  pentru  întreaga  creştinătate,  studiul  textelor 
epocii  ducând  către  o  concluzie  inevitabilă:  „un  element  important  lip¬ 
seşte  întotdeauna:  notaţia  muzicală".2 

Pentru  notaţia  neumatică  bizantină  cercetările  sunt  nevoite  să  în¬ 
ceapă  din  sec.  al  IX-lea,  de  când  datează  primul  manuscris  muzical  al  unui 
Irmolcghion ,3  în  timp  ce  pentru  notaţia  ecfonetică  putem  avansa,  destul 
de  ipotetic,  până  spre  sfârşitul  sec.  al  IV-lea,  când  pare  probabil  a  fi  fost 
introdusă  în  textele  creştine.4  în  fapt,  în  faza  sa  timpurie  sistemul  neu- 
matic  bizantin  nu  se  deosebea  prea  mult  de  cel  ecfonetic,5  cele  două  sis¬ 
teme  evoluând  şi  paralel,6  iar  cel  neumatic  preluând  uneori  semne  de  la 
cel  ecfonetic,  mai  vechi.7 

O  explicaţie  a  lipsei  documentelor  cu  notaţie  muzeală  pentru  seco¬ 
lele  ma'  timpurii  ar  fi  prigoana  iconoclastă  a  secolelor  VIII-IX,  cu  care 
ocazie  s-ar  fi  distrus  şi  toate  (!)  manuscrisele  muzicale  din  cauza  minia¬ 
turilor  de  icoane  cu  care  erau  împodobite,8  sau  datorită  altor  nenorociri 
istorice  şi  catastrofe  naturale  -  de  exemplu,  pentru  secolele  de  început 
ale  cântării  ortodoxe  ruse.9 

Dar  această  explicaţie  nu  stă  cu  totul  în  picioare,  deoarece,  pe  de  o 
parte,  primitivitatea  relativă  a  notaţiei  primelor  manuscrise  muzicale  păs¬ 
trate  în  cazul  cântării  bizantine  -  cu  imprecizia  intervalică10  a  scrierii  pro¬ 
venite  din  semnele  prozodice  greceşti,11  a  căror  invenţie  este  atribuită  lui 
Aristofan  din  Bizantium,  în  sec.  al  II-lea  î.H.12  -  ar  putea  demonstra  lipsa 
unui  interes  deosebit  pentru  dezvoltarea  unei  notaţii  foarte  precise  a  cân¬ 
tării  bisericeşti  în  primele  (totuşi!)  opt  secole,  deşi  notaţia  muzicală  gre¬ 
cească  antică  aplicată  la  un  text  creştin  este  dovedită  încă  din  soc.  III — 
IV.13  Această  lipsă  de  interes  ca  şi  atitud'ne  faţă  de  perfecţionarea  scrierii 

muzicale  ar  putea  fi  o  explicaţie,  dacă  nu  a  lipsei  totale  a  manuscriselor 
muzicale  înainte  de  sec.  al  IX-lea,  cel  puţin  a  existenţei  unui  număr  foarte 
redus. 

Lipsa  receptivităţii  pr  milor  creştini,  dar  şi  mai  târziu,  până  în 
Evul  mediu  apusean,  faţă  de  notaţia  muzicală  a  antichităţii  cu  care  au 
venit  în  contact,14  poate  fi  şi  consecinţa  unei  atitudini  de  natură  spirituală, 
legată  de  refuzul  folosirii  instrumentelor  muzicale  —  notaţia  alfabetică  a 
vech  lor  greci  avea  un  pronunţat  caracter  instrumental  —  şi  de  orientarea 
pronunţată  a  liturgismului  creştin  către  cuvânt  şi  spre  un  caracter  vocal.15 

Pe  de  altă  parte,  pentru  anumite  perioade  s-au  păstrat  şi  manu¬ 
scrise  doar  cu  textele  literare  ale  cântărilor,16  dar  care  conţin  numeroase 
indicaţii  asupra  glasurilor  sau  melodiilor-modele  pe  care  trebuiau  cân¬ 
tate.  Cântările  -  ale  căror  texte  se  aflau  în  aceste  culegeri  fără  notaţie 
muzicală,  numite  (dacă  ne  referim,  spre  ex.,  doar  la  cele  în  legătură  cu 
Octo  hui,  înainte  de  structurarea  sa  actuală  începând  aproximativ  cu  sec. 
al  XIV-lea17)  Stichero-kathismatorion  sau  Tropologion,  Kondakarion ,  Ka - 
nonarion ,  Makaristarion  -  puteau  fi  găsite  şi  în  culegerile  corespondente  cu 
notaţie  (muzicală)  neumatică  şi  numite  îrmologhion  sau  Siihirar(ion).' * 
Existenţa  culegerilor  liturgice  de  texte  ale  cântărilor,  fără  notaţie  muzi¬ 
cală,  indică  faptul  folosirii  lor  într-o  largă  măsură  în  forma  aceasta,  în- 
tr-o  practică  curentă  de  factură  orală  a  cântării  bisericeşti.19 

De  fapt,  întâlnim  o  situaţie  a-semănătoare  celei  de  astăzi,  când  Oc- 
toihul,  Mine  ele,  Triodul,  Penticostarul  şi  alte  cărţi  de  slujbă,  deşi  fără  no¬ 
taţie  muzicală,  conţin  numeroase  indicaţii  asupra  glasurilor  şi  melodiilor 
(podobii,  asemănânde)  ce  trebuie  a  fi  folosite,  şi  care  se  presupun  a  fi  cu¬ 
noscute  dina  nte,  pe  dinafară ,  ca  formule  şi  melodii. 

Astfel  încât,  se  poate  vorbi  despre  o  oarecare  predominanţă  a  unei 
anumite  tradiţii  orale  a  cântării  bisericeşti  (liturgice),  mai  ales  în  epocile 
de  început  -  dar  păstrată  ş‘  mai  târziu,  până  astăzi  -  „puţinele  exemplare 
ale  cărţilor  cu  notaţie  muzicală  servind  doar  ca  şi  ghid  mnemotehnic  în 
executarea  cântărilor*4.20 

Evoluţii  aproximativ  asemănătoare  celor  menţionate  anterior  se  re¬ 
petă  şi  îrf  cazul  tipăriturilor  de  muzică  bisericească.  Abia  în  sec.  al  XlX-lea, 
la  aproape  patru  secole  de  la  apariţia  tiparului  (!)  este  tipărită  pr  ma 
carte  de  cântări  în  notaţie  psaltică  (neumatică  bizantină)  şi  anume  Anasta - 
simatarul  lui  Petru  Efesiul  -  Bucureşt  ,  mai  1820  -  după  „sistima  nouă"  a 
reformei  hrisantice.21  Şi  aceasta  nu  neapărat  din  cauza  dificultăţilor  teh¬ 
nice,  deoarece  prima  carte  de  muzică  tipărită  în  lume  datează  din  anul 
1500,  când  Ottavano  dei  Petrucci  a  tipărit  la  Veneţia  Harmonicae  muşi - 
ces  Odhecaton ,  iar  în  părţile  româneşti,  la  Braşov  şi  Sibiu,  Johannes  Hon- 
terus  şi  Gabriel  Reilich  tipăreau  muzică  deja  în  sec.  al  XVI-lea  şi,  respec¬ 
tiv,  în  secolul  al  XVII-lea.22 

Alte  tipărituri  psaltice  vor  vedea  apoi  lumina  t'parului  în  anii  ime¬ 
diat  următori  apariţiei  lucrării  lui  Petru  Efesiul  de  la  Bucureşti  -  1820:  la 
Paris,  1821  (Chrisant),  la  Viena,  1823  (Macarie  Ieromonahul),  la  Constan- 
tinopol,  de  la  1824  încoace.23 

Şi  de  asemenea  într-un  mod  asemănător  situaţiei  manuscriselor, 
cărţi  tipărite  cuprinzând  doar  textele  literare  ale  imnurilor  pe  cele  opt 
ehuri  sau  glasuri  apăruseră  (în  aproximativ  aceeaşi  sau  intr-o  apropiată 
zonă  românească)  trei  secole  mai  devreme  -  cum  este  cazul  Octoihului 
publicat  de  Macarie  la  151024  şi  apoi,  în  repetate  rânduri,  de  Coresi,  tot 
în  cursul  sec.  al  XVI-lea.25 


Dar  şi  după  apariţia  tiparului  psaltic,  două  aspecte  sunt  de  menţio¬ 
nat  în  mod  special,  care  şi  ele  luminează  raportul  foarte  „elastic",  tot  de 
factură  orală,  al  cântării  şi  al  cântăreţilor  faţă  de  „litera  scrisă". 

Astfel,  în  Biserica  Ortodoxă  Română  se  poate  observa  o  anume  con¬ 
tinuare  a  tradiţiei  manuscrise,  atât  în  secolul  XIX,  cât  şi  în  secolul  XX, 
mai  ales  în  prima  sa  parte,26  mulţi  dintre  psalţi  alcătuindu-şi  „cule¬ 
geri"  proprii,  selective,  de  cântări.  Normarea  pe  care  o  tipăritură  foarte 
răspândită  o  poate  impune,  se  manifestă  în  domeniul  cântării  încă  destul 
de  relativ.  Cântăreţul  preferă  de  multe  ori  adecvarea  repertorială  pe  care 
i-o  dictează  practica  vie  a  slujbelor. 

De  asemenea,  „litera"  tipăriturii  muzicale  este  adesea  interpretată 
în  practică  destul  de  liber,  variaţiile  introduse  şi  acumulate  treptat  du¬ 
când  la  sch'mbări  şi  chiar  producând  o  oarecare  evoluţie  în  timp,  adesea 
într-o  continuitate  a  obişnuinţelor  şi  conform  necesităţilor  unei  adecvări 
stilistic-interpretative  locale,27  pe  care  intenţiile  de  uniformizare ,  prin 
tipărituri28  sau  şcoli  de  cântăreţi  organizate  unitar,29  nu  le  pot  totdeauna 
regulariza.30 

In  general,  şi  în  domeniul  cântării  bisericeşti,  tendinţele  de  unifor¬ 
mizare  (urmând  unui  „princip  u  al  stabilităţii  şi  uniformităţii  cultului"31), 
atunci  când  sunt  exagerate,  ele  nu  sunt  neapărat  o  expresie  ideală  a  uni¬ 
tăţii,  ci  mai  curând  o  deformare  a  ei.32  Intr-un  necesar  echil  bru  liturgic 33 
şi  ca  o  sacramentală  recapitulare  a  diversităţii,34  unitatea  de  credinţă  şi  de 
viaţă  religioasă  îşi  găseşte  adevărata  expresie  într-o  uniformitate  doar 
relativă*5  In  cadrul  aceste  a  se  poate  vorbi,  spre  exemplu,  despre  stabili¬ 
tatea  şi  continuitatea  tradiţiei  bizantine  a  cântării,  ce  poate  fi  urmărită  sub 
diferitele  sale  aspecte  particulare  şi  după  reforma  hrisantică  de  la  începu¬ 
tul  sec.  al  XlX-lea,36  până  la  variantele  de  azi  ale  cântării  liturg  ce  din 
Biserica  Ortodoxă37  -  la  fel  de  bine  ca  şi  în  epoci  mai  îndepărtate.38 

2.  Raportul  dintre  oralitate  şi  notaţia  muzicală  în  cântarea  liturgică 

Situaţia  prezentată  până  acum  poate  fi  pusă  în  legătură  cu  faptul 
că  despre  notaţia  muzicală  a  cântării  1  turgice  ortodoxe  (în  general)  se  pot 
spune  aceleaşi  lucruri  ca  şi  despre  notaţia  bizantină  (într-un  sens  istoric 
mai  strict),  care  „era  numai  un  aide-memoire  (un  ajutor  mnemotehnic) 
pentru  cântăreţ,  nu  doar  în  stadiul  timpuriu  al  notaţiei  muzicale,  când 
scara  intervalelor  nu  era  fixată,  dar  şi  în  notaţia  sec.  al  XlII-lea,  cu  inter¬ 
vale  fixate  din  punct  de  vedere  teoretic.  Cântăreţul  care  folosea  cărţile 

de  cântări  cunoştea  melodiile  pe  dinafară".39  învăţând  oral  cântările,  „de 
pe  buzele  învăţătorului"  (aşa  cum  este  cazul  cântării  bizantine  timpurii),40 
„cântăreţii  [ . . .  ]  aveau  nevo  e  de  ajutorul  (guidance)  (textului  muzi¬ 
cal  -  n.n.)  [  . . .  ]  mai  ales  când  un  text  nou  era  cântat  pe  melodia  unei 
cântări  mai  vechi".41 

Practica  amintită  în  citatul  de  mai  sus,  a  folosirii  unei  melodii  mai 
vechi,  bine  cunoscute  pe  dinafară,  pentru  un  text  literar-liturgic  nou,  pare 
să  fie  una  dintre  cele  mai  vechi  în  Biserica  creştină,  după  cum  arată 
prezenţa  ei  în  Bisericile  vechi-orientale.42  Şi  ea  indică  tot  în  sensul 
unei  oralităţi  muzicale  -  în  care  scrisul,  notaţia  muzicală,  are  doar  un  rol 
mnemotehnic  -  la  fel  ca  şi  structurarea  specifică  a  f  ecărui  glas  bizantin 
în  parte,  constituit-  dintr-un  grup  de  formule  melodice ,  fie  de  fixare  ini¬ 
ţială  a  intonaţiei,  sau  de  aplicare  curentă,43  cu  un  caracter  deosebit  de 
cele  ale  altor  glasuri,44  şi  care  pot  fi  folosite  în  funcţie  de  text.45  Acest 
principiu  structural  s-a  transmis  prin  tradiţie  tuturor  tipurilor  de  cântare 
ortodoxă,  chiar  dacă  formulele  sunt  deosebite.46 

Este  vorba,  desigur,  despre  cântarea  tradiţională  „de  strană"  sau  de 
cea  „de  obşte",  iar  nu  de  lucrările  corale  armonic-polifonice,  de  influenţă 
apuseană  şi  cu  un  caracter  mai  mult  „concertant",  care  începând  cu  sec. 
XVIII-XIX  au  fost  compuse  special,  de  obicei  pentru  Sfânta  Liturgh  e  - 
mai  întâi  în  Biserica  Rusă,47  apoi  şi  în  altele  (Biserica  Română  etc.).48 

Grupurile  de  formule  caracteristice  cântării  tradiţionale  de  strană 
pot  fi  memorate  relativ  uşor,  pentru  a  fi  aplicate  practic  pe  orice  text  li¬ 
turgic,  conform  stilului  adecvat,  irmologic  sau  stihiraric,  nefiind  neapărat 
necesară  vreo  notaţie  muzicală.  Necesitatea  aceste  a  apare  mai  ales  când 
trebuie  păstrată  cumva  în  scris  o  linie  melodică  mai  complicată  şi  mai 
puţin  repetitivă,  mai  individualizată  pentru  o  anumită  cântare  -  care 
este  mult  mai  greu  de  memorat,  la  modul  comun. 


* 


In  legătură  cu  cele  arătate  mai  înainte,  trebuie  menţionată  şi  perfec¬ 
ţionarea  în  Răsărit  (Bizanţ)  a  unei  tradiţii  chironomiceA9  -  în  care  condu¬ 
cătorul  grupului  de  cântăreţi  se  folosea  de  o  „combinaţie  între  dirijatul  în 
sens  modem  şi  o  gestică  cu  rol  de  ghid  mnemonic,  pentru  (ceilalţi)  cân¬ 
tăreţi,  care  cântau  pe  dinafară  (s.n.)".50  Aceasta  vorbeşte  tot  despre  o  tra¬ 
diţie  orală  generală,  la  fel  ca  şi  stilul  numit  stenografie  în  cazul  vechii  no¬ 
taţii  bizantine,  dina  nte  de  reforma  hrisantică,51  ce  face  necesară  o  „exe¬ 
geză"  îndeosebi  a  „semnelor  mari"  -  şi  ele  în  legătură  cu  tradiţia  chiro- 
nomică  -  şi  care  implică,  iarăşi,  o  oarecare  „mnemonică",  asociată  întot¬ 
deauna  oralităţii. 


* 

Dar  oralitatea  cântării  liturgice  ortodoxe,  pe  care  am  circumscris-o 
sub  câteva  aspecte  caracteristice  şi  care  acoperă  un  spaţiu  istoric  suficient 
de  larg  pentru  a  fi  considerată  un  element  de  identitate  al  acestei  cân- 

ţări,  privită  sub  aspect  liturgic,  dezvăluie  şi  alte  conexiuni.  Ea  spune  ceva 
despre  o  anumită  concepere  a  cântării  mai  ales  ca  şi  (sau  în)  act  şi  despre 
distincţia  necesară  între  textul  literar  şi  muzical  al  cântării  şi  actul 
cântării. 

La  fel  ca  şi  muzica ,  ce  există  -  sau  îşi  certifică  existenţa  -  doar  In 
măsura  manifestării  sale  sonore ,52  şi  cuvântul  sau  cântarea,  liturgic ,  au  ne- 
vo  e  de  o  „întrupare**  verbală,  vocală.53 

Intr-o  ordine  a  simbolismului  liturgic  în  care  cântarea,  ca  act  litur¬ 
gic  (în  cadrul  liturgic  general),  vorbeşte  despre  Dumnezeire  într-o  spon¬ 
taneitate  normală  a  cuvântării  (glăsuirii),  textul  scris  poate  introduce  încă 
o  treaptă  intermediară.  însă  „mediile**  („intermed  are“)  au  de  obicei  o 
tendinţă  de  autonomizare,  de  a  fi  luate  „în  sine**.  Astfel,  spre  exemplu, 
Sfânta  Scriptură,  tipărită  şi  folosită  doar  pentru  lectura  particulară,  deci 
scoasă  din  cadrul  liturgic  de  propovăduire  şi  de  receptare  a  Revelaţiei, 
poate  deveni  o  carte,  eventual  idolatrizată,  textul  în  sine  putând  fi  inter¬ 
pretat  foarte  posibil  greşit,  la  modul  subiectiv,  în  lipsa  criteriulu;  liturgic 
-  care  este  bisericesc,  în  sensul  relaţiei  fundamentale  între  Liturghie  şi 
Biserică.  Probabil  nu  întâmplător,  în  secolul  nostru,  abandonarea  modu¬ 
rilor  de  transmitere  orală  -  „faţă  către  faţă**  (I  Cor.  13,  12)  şi  „gură  către 
gură**  (III  Ioan  14),  caracteristice  liturgicului  -  în  favoarea  transmisiei  in¬ 
formatice,  adesea  aproape  exclusiv  noţională,  de  tip  enciclopedic,  de  fi¬ 
şier  sau  bancă  de  date54  poate  fi  pus  în  legătură,  mai  ales  în  Apus,  cu  o 
criză  liturgică. 

Aceste  riscuri  sunt  evitate  tocmai  de  modul  cât  mai  direct,  i-mediat 
de  împărtăşire  din  realitatea  dumnezeiască  a  simbolului  liturgic  auten¬ 
tic,  iar  „'-medierea**  cântării  liturgice  constă  şi  în  oralitatea  sa.  Aceasta 
face  parte  din  caracterul  viu  al  slujbelor,  care  cere  imperios  -  şi  reali¬ 
zează  totodată  -  adecvarea,  de  asemenea  vie,  a  formelor,  în  particular  ale 
cântării,  conform  vieţii  Duhului  -  în  sensul  avertismentelor  neo-testa- 
mentare  referitoare  la  „litera  (care)  ucide,  iar  duhul  face  viu“  (II  Cor.  3, 
6)  şi  la  neputinţa  cărţilor  de  a  cuprinde  „necuprinsul**  dumnezeiesc  („sunt 
şi  alte  multe  lucruri  pe  care  le-a  făcut  Iisus  şi  care,  dacă  s-ar  fi  scris  cu 
de-amănuntul,  cred  că  lumea  aceasta  n-ar  cuprinde  cărţile  ce  s-ar  fi  scris** 
In.  21,  25),  ceea  ce  poate  fi  pus  în  legătură  şi  cu  oralitatea  iniţială  a  tradi¬ 
ţiei  evanghelice55.  în  general,  este  vorba  despre  Tradiţia  Bisericii,  unde, 
după  cuvintele  Sfântului  Vasile  cel  Mare,  „nu-mi  va  ajunge  o  zi  ca  să 
vorbesc  despre  învăţăturile  nescrise  (s.n.)  ale  Bisericii  [...],  când  există 
atâtea  (învăţătur  )  nescrise,  care  au  atâta  însemnătate  pentru  credinţă**.5* 

în  sensul  acesta,  în  unele  perioade  ale  istoriei  sale,  notaţia  muzi¬ 
cală  răsăriteană  a  evoluat  într-o  direcţie  cu  totul  diferită,  în  comparaţie  cu 
notaţia  muzicală  apuseană.  Spre  exemplu,  în  epoca  modernă,  reforma  hri- 
santică  a  simplificat  o  notaţie  prea  complicată,  ce  încuraja  virtuozităţi  vo¬ 
cale  personale  uneori  cu  o  discutabilă  valoare  liturgică,57  în  timp  ce  nota¬ 
ţia  muzicală  occidentală  -  Ia  că,  evoluând  într-un  ambient  aliturgic  -  a 
devenit  tot  mai  sofisticată  în  formă,  căutând  să  surprindă  până  la  cel 
mai  mic  amănunt  fenomenul  sonor,  fizic-acustic  (deci  în  special  „forma** 
sonoră  exterioară,  considerată  capabilă  să  inducă  singură  „conţinutul" 

spiriual),58  culminând  cu  dezvoltarea  instrumentelor  tehnice  actuale  de 
înregistrare  a  sunetului,  care  (în)scriu  tot  mai  perfect  fenomenul  sonor 
-  pe  disc  sau  pe  bandă,  material  sau  magnetic  -  până  în  intimitatea  vibra¬ 
ţiilor  sale. 

In  acest  caz  este  vorba,  în  ultimă  instanţă,  de  o  exacerbare  aproape 
magică  a  virtuţilor  instrumentale  ale  scrisului,  ale  cărţii  scrise,  ale  „lite¬ 
rei" ,  care  în  cazul  notaţiei  muzicale  evoluate  tinde  să  surprindă  cât  mai 
perfect  „înfăţişarea",  expresia  sonoră  a  „întrupării"  melodiei,  a  cuvântu¬ 
lui  în  forma  sa  melodică. 

Dar  rostul  cântării,  asemănător  celorlalte  componente  simbolice  în 
cadrul  liturgic,  este  mai  puţin  reproducerea  sonoră  cât  mal  perfectă  a 
vreunor  „scrieri"  muzicale,  cât  revelarea  înţelesurilor  mântuitoare,  în  Du¬ 
hul  Tradiţiei  neîntrerupte  a  Bisericii. 


Reîntâlnirea  culturală  dintre  Răsărit  şi  Apus  în  ultimele  câteva  se¬ 
cole,  care  a  implicat  şi  aşezarea  faţă  în  faţă  a  celor  două  tradiţii  liturgice 
muzicale,  a  declanşat  o  diversitate  de  fenomene,  între  care  preluarea  unor 
stiluri  no*  de  cântare  sau  adoptarea  unor  notaţii  muzicale  diferite. 

Astfel,  după  ce  mai  întâi  Biserica  Ortodoxă  Rusă,  iar  apoi  şi  alte 
Biserici  Ortodoxe  au  adoptat  cântarea  pol  fonico-armonică,  în  paralel  şi 
odată  cu  predarea  ei  în  şcoli  şi  notaţia  occidentală  s-a  răspândit  tot  mai 
mult  în  Răsărit. 

Acolo  unde  totuşi  cântarea  de  tradiţie  bizantină  s-a  menţinut  în 
continuare  în  pofida  tuturor  vitregiilor  politice59  şi  culturale,60  aşa  cum 
a  fost  cazul  Bisericii  Ortodoxe  Române,  a  apărut  problema  „armonizării" 
celor  două  tradiţii  muzicale,  răsăriteană  şi  apuseană.  In  privinţa  notaţiei 
muzicale,  relaţia  dintre  notaţia  neumatică  de  origine  bizantină  şi  cea  occi¬ 
dentală  (liniară,  pe  portativ)  a  evoluat  mai  ales  în  sensul  transcrierii  celei 
răsăritene  pe  portativul  apusean,  mai  puţin  invers.61 

întrebarea  dacă  şi  în  ce  măsură  această  transcriere  este  posibilă  şi 
recomandabilă  a  cerut  un  răspuns  cât  mai  adecvat  nevoilor  bisericeşti- 
liturgice.62 

în  acelaşi  timp  trebuie  observat  că  în  afară  de  discuţiile  şi  încercările 
din  interiorul  Bisericii  Ortodoxe  privind  transcrierea  cântărilor  liturgce, 
au  mai  existat  şi  preocupările  muzicologilor  apuseni  pentru  descifrarea 
vechilor  manuscrise  muzicale  bizantine,63  acestea  însă  legate  mai  mult  de 
interesul  cunoaşterii  pur  ştiinţif  ce  şi  mai  puţin  (sau  chiar  deloc)  legate  de 
viaţa  liturgică  concretă  a  Bisericii. 

De  asemenea,  mai  trebuie  menţionat  şi  faptul  că,  pe  de  o  parte, 
există  chiar  o  Istorie  mai  îndepărtată  a  acestor  preocupări,  dacă  luăm  în 
consideraţie  activitatea  lui  Hieronymus  Tragodistes,64  care  încă  în  sec. 
al  XVI-lea  stabilea  o  oarecare  corespondenţă  între  cele  două  feluri  de  no¬ 
taţii,  în  formele  contemporane  lui.  Iar  pe  de  altă  parte,  reforma  hrisantică 
de  la  sfârşitul  sec.  al  XVIII-lea  şi  începutul  sec.  al  XlX-lea  -  prin  simpli¬ 
ficarea  hotărâtă  a  notaţiei  răsăritene,  odată  cu  reducerea  importantă  mai 
ales  a  numărului  semnelor  mari  -  venea  şi  ea  oarecum,  se  poate  spune,  în 

întâmpinarea  eventualelor  eforturi  ulterioare  de  transcriere,65  fiind  mult 
uşurată  corespondenţa  „notelor1*  apusene  cu  „semnele1*  bizantine.  Oricum, 
simplificarea  pe  care  a  operat-o  reforma  hrisantică  în  scrierea  psaltică 
urmărea  şi  ea  mai  ales  considerente  practice:  pentru  tipărire,  învăţare  şi 
solfegiere.66 

Concluziile  celor  care  s-au  ocupat,  fie  din  nevoi  bisericeşti,  fie  pentru 
studiul  ştiinţific,  de  transcrierea  cântărilor  bisericeşti  pot  fi  rezumate, 
într-o  oarecare  măsură,  în  afirmarea  posibilităţii  limitate  de  stabilire  a 
unei  corespondenţe  aproximative  între  cele  două  sisteme  de  notaţie.67  Tot¬ 
odată  „este  absolut  necesar  să  se  păstreze  scrierea  psaltică,  fiindcă:  1.  este 
garanţia  autenticităţii  şi  clasicităţii  acestei  muzici  şi  2.  numai  astfel  se 
poate  cerceta  şi  verifica  la  origine  cântarea  psaltică,  ce  poate  evolua  şi, 
transcriind-o  mereu,  poate  deveni  chiar  un  hibrid  fără  valoare,  faţă  cu 
progresele  muzicale.68 

Dificultăţile  transcrierii  cântărilor  bizantine  în  notaţia  occidentală 
apare  mai  limpede  dacă  se  ia  în  consideraţie  ansamblul  tradiţiilor  muzical- 
culturale  şi  spirituale  în  care  se  încadrează  cele  două  sisteme  de  notaţie. 
Mai  ales  sistemele  intonaţionale  occidentale,  şi  în  special  cel  temperat,  cu 
obiectivările  lor  instrumentale ,69  pot  reda  d'ficil  subtilităţile  microtonale 
ale  unei  arte  prin  excelenţă  vocale ,  ce  s-au  transmis  îndeosebi  pe  cale 
orală.70  Pentru  că  „muzica  bizantină  [  . . .  ]  deţine  organic ,  în  trupul  său , 
microtoniile.  Nedezvoltându-se  în  forme  armonice  şi  polifonice  proprii, 
valenţele  expresive  ale  acestei  arte  au  crescut  -  ca  o  compensaţie  -  în 
planurile  şi  substanţa  melodică,  unde  îşi  duc  viaţa  lor  şi  microtoniile.  într-a- 
devăr,  partea  originală  a  d  astematicii  bizantine  -  în  speţă  a  melodicii 
sale  -  constă,  printre  altele,  în  aceea  că  utilizează  -  în  afara  intervalelor 
obişnuite  muzicii  apusene  -  şi  intervale  mai  mici  decât  semitonul  [  . .  .1 . 
Este  greu  să  se  determine  cu  precizie  mărimea  acustică  a  acestor  micro- 
tonii  -  uneori  sunt  de  dimensiuni  nemăsurabile  [...].  Ele  trebuie  accep¬ 
tate  ca  atare  [...],  venind  firesc  din  practica  artistică  vie ,  concretă “  (s.n.).7! 

Prin  urmare,  sistemele  de  notaţie  au  valoare  mai  ales  în  cadrul 
practicii  muzicale  a  epocii  respect  ve, 72  nepotrivirile  intonaţionale  sau  co¬ 
respondenţele  intonaţionale  aproximative  fiind  de  mult  observate  în  ca¬ 
zul  transcrierilor  între  sisteme  diferite  de  notaţie  muzicală.73 

Şi  chiar  dacă  „oralitatea  tradiţiei  muzicale  bizantine  nu  este  cu  totul 
în  afară  de  posibilitatea  cercetării  sistematice**,74  ea  ţine  de  dificultăţile 
cercetării  unei  muzici  „străine11  şi  ale  încercării  „de  a  sesiza  miezul  deo¬ 
sebirii1175  faţă  de  perspectiva  obişnuită  a  muzicii  occidentale,  care  de  atâ¬ 
tea  ori  a  deformat  percepţia  autentică  a  Tradiţiei  Bizantine.76  Uneori  ne¬ 
putinţa  „traducerii11  discursive  a  spiritului  cântării  psaltice  într-o  termi¬ 
nologie  ştiinţifică  occidentală  a  făcut  ca  oralitatea  acestei  cântări  să  fie 
caracterizat  ca  şi  un  întâmplător  „fie  cum  o  fi“  („laisser  aller1*).77 

3.  Sensurile  liturgice  ale  oralităţii  cântării  bisericeşti 

Dintr-o  cu  totul  altă  perspectivă,  mult  mai  apropiată  spiritului  orto¬ 
dox,  se  poate  spune  că  în  viaţa  liturgică  a  Bisericii  nu  doar  perfecţiunea 

vreunei  forme  muzicale,  verbal-literare  sau  liturgice  este  cea  care  con¬ 
tează,  la  modul  exclusiv  -  şi  deci  ar  trebui  în-scrisă  cât  ma;.  desăvârşit 
(dincolo  de  grija  cuvenită,  a  evlaviei  normale)  -  ci  prezenţa  Duhului  este 
cea  care  in-formează  sufletul  omului  în  Taina  Slujbelor  Bisericii,  întru 
expresia  firească  a  simboalelor  liturgice,  între  care  se  numără  şi  cântarea. 

Şi  aici  se  pot  aplica,  într-un  sens  mai  general,  cele  spuse  de  Sf.  Vasile 
cel  Mare  despre  felul  cum  „noi  creştinii  nu  alegem  [...]  cuvintele  pe  care 
le  folosim,  nici  nu  urmărim  aşezarea  lor  armonioasă.  La  noi  nu  sunt  cize¬ 
lări  de  cuvinte,  nici  nu  căutăm  cuvinte  cu  înţeles  bun  (s.n.)",7*  deoarece 
„cuvântul  adevărat,  care  iese  dintr-o  minte  sănătoasă,  este  şi  grăieşte  tot¬ 
deauna  la  fel  despre  aceleaşi  lucruri;  dar  cuvântul  felurit  şi  meşteşugit 
este  foarte  întortochiat  şi  lucrat  cu  grijă,  ia  nenumărate  forme  şi  dru¬ 
muri  nebănuite,  schimbându-se  după  gustul  ascultătorilor".79 

Perfecţionarea  şi  complicarea  notaţiei  muzicale  a  mers  intr-adevăr 
mână  în  mână  cu  dezvoltarea  şi  chiar  sofisticarea  pur  muzicală,  atât  în 
Răsărit  cât  şi  în  Apus,80  uneori  în  cadrul  unui  proces  mai  larg  de  autono¬ 
mizare  a  cântării  şi  muzicii  vis-a-vis  de  actul  liturgic.81  Aceasta  a  putut 
duce  uneori  (cel  puţin  intr-o  oarecare  măsură)  şi  la  o  înstrăinare  de  con¬ 
diţia  liturgică  originară  a  cântării  bisericeşti. 

In  cadrul  unui  echilibru  liturgic  normal  însă,  în  care  se  încadrează 
şi  cântarea  liturgică  ortodoxă,  scrierea  (notaţia)  ocupă  poziţia  secundă 
cuvenită  şi,  într-o  anumită  măsură,  necesară ,  corespunzătoare  părţii  vă¬ 
zute,  trupeşti,  a  lumii  şi  a  omului  -  ca  şi  a  Bisericii  şi  a  cultului  -  lăsând 
părţii  nevăzute,  spirituale,  locul  dintâi,  mai  importantă  fiind  „înscrierea" 
acesteia  în  sufletul,  în  inima  omului  -  „în  duh,  nu  în  literă"  (Rom.  2,  29). 

Iar  pentru  cântarea  liturgică  ortodoxă  rămân  valabile  o  parte  din¬ 
tre  concluziile  lui  I.  D.  Petrescu  privind  cântarea  bizantină,  cea  care  stă 
la  originea  celei  actuale  în  Biserica  Ortodoxă:  „Muzica  medievală  bizan¬ 
tină  consemnată  în  manuscrise  nu  este  moartă.  Ea  nu  este  de  domeniul 
arhivelor  şi  al  arheologiei.  Ea  a  supravieţuit  Bizanţului  şi  trăieşte  încă  în 
Orientul  creştin,  păstrând  grafia  sa,  formulele  sale,  indicaţiile  sale  mo¬ 
dale  şi  cadenţele  sale,  ethosul  său,  sensul  său.  Ea  a  evoluat  sub  influenţa 
multor  factori,  care  nu  i-au  alterat  esenţa  şi  originalitatea  [...].  Coro¬ 
borând  datele  teoretice,  manuscrisele  notate  şi  tradiţia  [  . . .  ]  [pentru]  a 
înţelege  mai  bine  această  muzică  ea  nu  poate  fi  studiată  în  afara 

realităţilor  vii  care  se  leagă  de  trecutul  acestei  arte". 82 

Pr.  Conf.  Dr.  VASILE  GRĂJDIAN 

56  Sf.  Vasile  cel  Mare,  Despre  Sfântul  Duh,  în  „Scrieri",  Partea  a 
treia,  trad.  de  Constantin  Comiţescu  şi  Teodor  Bodogae,  PSB  nr.  12,  Bu¬ 

haven,  1980,  p.  36. 

60  Mihail  Gr.  Posluşnicu,  (în)  Istoria  musicei  la  români ,  Bucureşti, 
1928,  p.  23,  rezuma  astfel  situaţia:  „la  înfiinţarea  conservatoarelor  de 
muzică  [  . . .  ]  toţi  tinerii  cu  dispoziţiuni  muzicale  alese,  cu  veci  distinse 
şi  chiar  tinerii  psalţi  ai  bisericilor  capitalei  au  alergat  să-şi  asimileze  arta 
muzicală  occidentală.  Aceasta  a  fost  una  dintre  cauzele  principale  care  a 
determinat  ca  distinsa  demnitate  de  psalt  bisericesc  care,  până  la  acea 
dată,  era  demn  preciată,  să  decadă  zi  cu  zi,  şi  lipsa  elementelor  muzicale 
să  se  simtă  tot  mai  mult  în  Biserica  Română.  Secuîarizându-se  apoi  ave¬ 
rile  mănăstirilor,  mitropoliile  şi  episcopiile,  din  lipsă  de  fonduri,  sunt  ne¬ 
voite  a  desfiinţa  şcolile  lor  de  psaltichie,  care  creeau,  în  adevăr,  elemente 
destoinice  şi  calitative  în  executarea  musichiei.  în  lipsa  acestora,  acum  cre¬ 
dincioşii  nu  mai  agreau  orice  element  aflător  la  strana  bisericii,  şi  încep  a 
prefera  locaşele  sfinte  unde  muzica  occidentală,  prin  alcătuire  de  coruri 
armonice,  începe  a  lua,  din  ce  în  ce,  proporţii  mai  mari.  [  .  . .  ]  [Lipsa 
unei  remuneraţii  demne  şi,  la  1875,  desfiinţarea  procedeului  concursurilor  - 
n.n.]  a  determinat  decăderea  de  astăzi  a  acestui  corp  muzical  [al  psalţi- 
lor  -  n.n.],  spre  paguba  bisericii  şi  jignirea  moralei  creştineşti.  La  1901 
s-a  mai  încercat  o  reabilitare  a  acestor  profesonişti,  înfiinţându-se  în  acest 
scop  o  catedră  de  muzică  bisericească  la  Academia  de  muzică  şi  artă  dra¬ 
matică  din  Bucureşti  [  . .  .  ]  [şi]  o  catedră  similară  la  Conservatorul  din 
Bucureşti.  N-au  fost  însă  decât  paliative,  catedrele  desfiinţându-se  din 
lipsă  de  elevi". 

61  De  ex.  armonizările  pe  notaţie  psaltică  la  Ion  Popescu-Pasărea, 
Cântările  Sfintei  Liturghii  scrise  pe  muzică  bisericeasca  şi  armonizate  pe 
2  vocit  Bucureşti,  1924. 

62  In  Biserica  Ortoodxă  Română:  Ion  Popescu-Pasărea,  Problema 
transcrierii  muzicii  psaltice,  „Cultura",  XXV  (1936),  nr.  9-11,  p.  19,  col.  ÎI; 
I.D.  Petrescu,  Transcrierea  muzicii  psaltice  în  Biserica  Ortodoxă  Română , 
Bucureşti,  1937  (extras  din  „Biserica  Ortodoxă  Română"  nr.  1-2,  1937). 

63  Literatură  legată  de  această  problemă:  H.J.W.  Tillyard,  Hand- 
book  cf  The  Middle  Byzantine  Musical  Notaiion,  în  „Monumenta  Musicae 
Byzantinae"  Subsidia,  voi.  I,  fasc.  1,  Copenhague,  1935;  Egon  Wellesz,  op. 
cit.;  Constantin  Fioros,  Einfiihrung  in  die  Ncumenkunde,  Wilheimshavcn, 
1980;  Idem,  Universale  Neumenkunde,  Kassel,  1970. 

64  Hieronymus  Tragodistes,  Uber  das  Erfordernis  von  Schrifizeich- 
nen  filr  die  Musik  der  Griechen ,  herausgegeben  von  Bjarne  Schartau,  in 
„Monumenta  Musicae  Byzantinae"  -  Corpus  Scriptorum  de  re  musica, 
Bând  III,  Wien,  1990. 

65  Spiritul  de  reformă  a  notaţiei  răsăritene  într-un  sens  mai  occi¬ 
dental  apare  de  exemplu  şi  în  încercările  lui  Agapie  Paliermul  sau  cele  ale 
lui  Petre  Efesiul,  care  a  tipărit  şi  trei  cărţi  în  acest  sens,  de  elaborare  a 
unui  sistem  aflabctic  de  notaţie  muzicală,  la  începutul  sec.  al  XlX-lea,  cf. 
Titus  Moisesecu,  începuturile  tiparului  muzical  românesc  în  notaţie  bi¬ 
zantină  (Petru  Efesiul  -  Macarie  Ieromonahul  -  Anton  Pann) .  . p.  90. 

67  Ion  Popescu  Pasărea,  Problema  transcrierii  muzicii  psaltice . . 
loc.  cit.,  (p.  19,  col.  II):  „transcrierea  muzicii  psaltice  se  poate  face,  însă  nu 
exact,  acele  nuanţe  particulare  exprimate  în  scrierea  psaltică,  ce  formează 
însuşi  stilul  ei,  nu  se  pot  traduce  exact  în  scrierea  modernă,  cu  notele 
de  amănunt,  chiar  dacă  am  introduce  nai  semne. 

Se  pot  transcrie  totuşi  bucăţi  uşoare  de  muzică  psaltică,  în  special 
cele  irmologice,  pentru  popularizare,  ca  şi  diferite  fragmente  de  cântări 
care  pot  servi  ca  motive  pentru  compoziţii  muzicale1*. 

68  Ibid.,  loc.  cit.;  în  legătură  cu  importanţa  notaţiei  psaltice  actuale 
pentru  „cercetarea  şi  verificarea  la  origine  a  cântării  psaltice",  cp.  Gheor- 
ghe  Ciobanu,  La  rythmique  des  neumes  byzantins  dans  Ies  transcriptions 
de  J.D.  Petrescu  ct  de  Egon  Wellesz  par  rapport  ă  la  pratique  actuelle ..., 
p.  32:  „Trebuie  studiată  vechea  tradiţie  (a  cântării  răsăritene  -  n.n.)  mai 
profund.  Aceasta  nu  este  posibil  decât  treptat,  pornind  de  la  tradiţia  ac¬ 
tuală  (ce  include  şi  notaţia  psaltică  în  uz  -  n.n.)  înspre  vremea  îndepăr¬ 
tată  a  începutului  muzicii  bizantine"  (tr.  n.). 

69  Dem.  Urmă,  op.  cit.,  p.  505-507. 

70  V.  dificultăţile  unei  transcrieri  fidele  în  notaţia  occidentală  a  unei 
înregistrări  fonografice  orientale  la  Carsten  Hoeg,  La  Notation  Ekphonc - 
tique p.  132-135. 

71  Victor  Giuîeanu,  Melodica  bizantină ,  Bucureşti,  1981,  p.  32-34. 

72  Thrasybulos  G.  Georgiades,  Bemcrkungen  zur  Erforschung  der 
Byzantinischen  Kirchenmusik,  în  voi.  „Kleine  Schriften"  (Munchener 
Veroffentlichungen  zur  Musikgeschiehte,  Bând  26),  Tutzing,  1977,  p.  196. 

73  J.B.  Rebours,  op.  cit.f  p.  36. 

74  Jorgen  Raasted,  Some  Reflections  on  Byzantine  Musical  Siyle, 
în  „Studies  în  Eastern  Chant",  voi.  I,  Oxford,  1966,  p.  66  (tr.n.). 

75  Thrasybulos  G.  Georgiades,  Bemerkungen  zur  Erforschung  der 
Byzantinischen  Kirchenmusik  . . p.  193  (tr,  n.). 

76  V.  de  ex.  dificultăţile  interpretării  unei  scrieri  teoretice  bizan¬ 
tine  prin  prisma  mentalităţii  raţionaliste  a  sec.  al  XVIÎI-lea,  la  Lukas 
Richter,  „ Psellus ’  Treatrise  on  Music“  in  Mizler'  „Bibliothek*1 ,  în  „Stu¬ 
dies  în  Eastern  Chant",  voi.  II,  Oxford,  1971,  p.  112-128. 

77  J.B.  Rebours,  Trăite  de  psaltique .  Theorie  et  practique  du  chant 
dans  l’Eglise  grequc.„,  p.  239:  „Muzica  noastră  (occidentală  -  n.n.)  este 
mult  prea  precisă  pentru  a  reda  perfect  «le  laisser  aller»  inerent  psaltirii, 
«laisser  aller»  voit,  care  place  orientalilor  şi  de  care  ei  nu  par  să  se  poată 
dispensa";  cp. a  şi  Ibid.,  p.  259  ş.u.  (despre  opinia  sceptică  a  unui  ortodox 
grec  vis-a-vis  de  preparativele  şi  repetiţiile  necesare  în  cazul  cântării  ar¬ 
monice). 

78  Sf.  Vasile  cel  Mare,  Omilii  la  Hexaemeron  (Om.  VI.  Despre  fa¬ 
cerea  luminătorilor),  în  „Scrieri",  Partea  întâia,  trad.  de  Dumitru  Fecioru, 
„Părinţi  şi  Scriitori  Bisericeşti",  nr.  17,  Bucureşti,  1986,  p.  133  (PG  29, 
120  ş.u.). 

79  Idem,  Omilia  a  XlI-a.  La  începutul  Proverbelor ,  în  voi.  idem 
(„Scrieri",  Partea  întâia,  trad.  de  Dumitru  Fecioru,  „Părinţi  şi  Scriitori 
Bisericeşti",  nr.  17,  Bucureşti,  1986),  p.  475  (PG  31, 400). 

80  V.  comparaţia  între  dezvoltarea  notaţiei  „rotunde*4  şi  a  cântării 
calofonice  în  Răsărit,  începând  cu  sec.  al  XH-lea,  pe  de  o  parte,  şi  dezvol¬ 
tarea  polifoniei  şi  adoptarea  portativului  în  Apus,  pe  de  altă  parte,  după 
ce  „în  Est  ca  şi  în  Vest,  rapida  creştere  a  repertoriului  în  cursul  secolelor 
VII-VIII  a  însemnat  pentru  muzică  sfârşitul  tradiţiei  orale  şi  începutul  în¬ 
registrării  în  scris  (written  record)44,  cf.  Oliver  Strunk,  The  Classificaiion 
and  Devellopement  of  the  Early  Byzantine  Notations ,  în  „Essays  on  Mu- 
sic  in  the  Byzantine  World44,  New  York,  1977,  p.  41  (tr.  n.). 

81  Alexander  Schmemann,  Introduction  to  Liturgical  Theology,  ed. 
III,  New  York,  1986,  p.  166. 

82  I.D.  Petrescu,  Etudes  de  paleographie  musicale  byzantine ,  Bucu¬ 
reşti,  1967,  p.  223  (tr.n.). 


PARTICIPAREA  LAICILOR  LA  VIAŢA  BISERICII* 


Formată  din  cler  şi  mireni,  Biserica  Domnului  nostru  Iisus  Hristos, 
a  fost  întemeiată  de  El  şi  consolidată  de  ucenicii  apostoli  pe  baze  trainice 
de  organizare  şi  dezvoltare,  ca  un  întreg  indivizibil. 

La  început  în  Biserică  nu  exista  o  organizare  juridică,  în  care  să  fie 
prevăzute  drepturile  şi  îndatoririle  tuturor  membrilor.  Legile  de  drept 
privitoare  la  organizarea  şi  funcţionarea  Bisericii  au  fost  însuşite  de  a- 
ceasta  îndeosebi  după  acordarea  libertăţii  din  anul  313:  „în  vremea  aceea. 
Biserica  dispunea  de  o  organizaţie  în  care  poziţia  şi  drepturile  fiecărei 
categorii  de  membri  ai  săi  erau  definite  numai  prin  norme  cu  caracter 
religios  şi  moral. 

Toate  categoriile  de  membri  ai  Bisericii  existente  atunci  făceau 
dificilă  diferenţa  între  cler  şi  mireni  sau  laici,  căci  după  cum  se  ştie,  în 
afară  de  numeroşii  harismatici  -  a  căror  majoritate  era  formată  din  laici 
simpli  -  mai  existau  feluriţi  alţi  slujitori  bisericeşti  în  legătură  cu  care 
nu  s-au  păstrat  dovezi  că  se  instituiau  prin  hirotonie.  Aşadar,  existau 
numeroşi  slujitori  care  nu  făceau  parte  din  cler".1 

în  această  perioadă  nu  se  făcea  distincţie  clară  între  laic  şi  cleric ,  ca 
fiind  două  stări,  două  componente  diferite  cu  atribuţii  în  Biserică,  ci  toţi 
erau  numiţi  generic  creştini ,  adică  oameni  care  primiseră  pe  Hristos  şi  care 
erau  deci  iniţiaţi,  formând  foţi  împreună  o  comunitate:  cea  a  Bisericii. 

După  Liviu  Stan,  prin  elementul  laic  se  înţelege  „totalitatea  credin¬ 
cioşilor  creştini  membri  ai  Bisericii,  care  nu  au  starea  preoţească  în  nici 
una  din  treptele  sale  şi  nici  calitatea  de  slujitori  inferiori  ai  Bisericii,  in¬ 
stituiţi  prin  hirotesie  sau  în  alt  chip".* 

Acelaşi  termen  este  explicat  în  Dicţionarul  limbii  române  ca:  mirean, 
lumesc,  nebisericesc,  prin  extensiune  neiniţiat  într-un  domeniu.  Este 
evident  faptul  că  noţiunea  de  laic  nu  exprimă  numai  echivalentul  lui 
credincios,  care  nu  face  parte  din  ierarhie,  ci  are  un  înţeles  mai  larg.  De 
multe  ori  acest  termen  este  pus  tocmai  în  opoziţie  cu  „bisericesc"  în  spe¬ 
cial  când  se  vorbeşte  despre  laicizarea  cuiva. 

Termenul  de  mirean  este  mult  mai  clar  exprimat  ca  fiind  credin¬ 
ciosul  care  nu  aparţine  clerului.  Deci  rezultă  că  este  un  credincios  al  Bise¬ 
ricii,  aparţinător  ei  şi  nicidecum  străin  ei. 

Treptat  şi  în  special  după  schisma  din  1054,  încep  să  apară  probleme 
în  deosebirea  celor  două  stări  laică  şi  preoţească,  mulţi  neacordând  „tru¬ 
pului  Bisericii"  importanţa  cuvenită.  In  timp  clericalismul  se  manifestă 


♦  Referat  susţinut  în  cadrul  stagiului  de  pregătire  a  doctoratului  la 
specializarea  Drept  bisericesc,  sub  îndrumarea  Arhid.  Prof.  Dr.  Ioan  N_ 
Floca,  care  a  dat  avizul  pentru  a  fi  publicat. 

tot  mai  pregnant  devenind  dogmă  a  Bisericii  în  unele  zone,  nefiind  luat 
în  seamă  şi  elementul  mirean. 

A  existat  şi  frica  de  laicizare  sau  politizare  a  Bisericii,  dar  nu  pu¬ 
tem  spune  că  participarea  credincioşilor  la  problemele  de  conducere  ale 
Bisericii  şi  la  lucrarea  învăţătorească  poate  duce  la  acest  lucru.  Masa  cre¬ 
dincioşilor  nu  este  numai  materia  prinsă  care  trebuie  „prelucrată44  în  Bi¬ 
serică  ci  este  parte  componentă  a  instituţiei  care  pe  lângă  obligaţii  are 
şi  drepturi. 

„Frica  aceasta  de  politicianizare  este  în  legătură  cu  laicizarea,  şi  ar 
fi  o  consecinţă  a  laicizării  în  sens  rău,  căci  mirenii  cu  mentalitatea  laică  în 
sens  curent,  desigur  nu  s-ar  da  înapoi  de  la  târârea  Bisericii  în  lupte  poli¬ 
tice  fiindcă  nu  ar  vedea  în  Biserică  decât  un  instrument  politic  ca  oricare 
altul.  Această  frică  de  politicianizare  ar  fi  justificată  într-un  stat  comple¬ 
tamente  laic,  dar  într-un  stat  ca  al  nostru  nicidecum44.3 

Alţii  socotesc  că  participarea  mirenilor  la  viaţa  activă  a  Bisericii  ar 
fi  o  inovaţie  de  dată  recentă,  adică  de  câteva  secole,  şi  ar  fi  răspunsul  dat 
la  evoluţia  societăţii,  la  dorinţa  de  menţinere  in  pas  cu  lumea.  Biserica, 
este  adevărat,  trebuie  să  se  adapteze  din  mers  societăţii  în  care  există, 
căci  nu  poate  rămâne  în  urma  timpului  în  anumite  probleme,  dar  baza 
şi  fundamentul  ei  stă  adânc  înfipt  în  dogmele  şi  normele  primelor  veacuri 
creştine.  Biserica  şi  Statul  trebuie  să  existe,  după  cum  spunea  prof.  Liviu 
Stan  în  Relaţiile  dintre  Biserică  şi  Stat ,  ca  doi  fraţi  siamezi  nefăcând  din 
nici  una  din  instituţii  un  apendice  al  celeilalte. 

„Biserica  şi  doctrina  ei  fiind  eterne,  îşi  are  instituţiile  ei  care  nu 
pot  contrazice  acest  caracter  şi  nu  pot  fi  supuse  unei  alte  dependenţe  tem¬ 
porale  căci  ele  ar  contraveni  caracterului  etern  al  Bisericii  şi  al  doctri¬ 
nei  ei  şi  nu  i-ar  mai  putea  servi,  ca  elemente  eterogene,  supuse  unor  va¬ 
riaţii  străine  şi  luând  forme  care  ar  atinge  doctrina  Bisericii44.4 

Ne  dăm  seama  că  Biserica  nu  poate  face  aceasta,  nu  poate  împru¬ 
muta  instituţii  străine  sau  chiar  contrare  ei,  nu-şi  poate  supune  schimbării 
elementele  ei  esenţiale  constitutive  datorită  eternităţii  sale. 

în  Apus,  Biserica  este  considerată  un  stat  alături  de  celelalte  state, 
dar  în  acelaşi  timp  superioară  celorlalte  care  trebuie  să  i  se  supună.  (Ca¬ 
tehismul  roman).  Biserica  este  socotită  ca  fiind  condusă  de  Dumnezeu 
pentru  că  este  fondată  pe  înţelepciunea  şi  sfatul  Său  în  timp  ce  Statul 
fondat  de  om  este  condus  prin  raţiunea  umană,  mai  prejos  decât  raţiunea 
divină.  Pentru  că  Biserica  este  împărăţia  lui  Dumnezeu  pe  pământ  şi  papa 
se  consideră  şeful  ei,  în  Biserica  Romano-Catolică  s-a  creat  o  legătură 
între  cler  şi  laici  bazată  pe  severitate  şi  respect  extrem  şi  nu  pe  dragoste 
şi  unitate  umană. 

Legătura  aceasta  este  perfect  surprinsă  de  Fericitul  Augustin,  citat  de 
Irineu  Mihălcescu  în  Teologia  Simbolică:  „Totul  este  legalitate  în  catoli¬ 
cismul  roman.  Creştinii . . .  sunt  proprietatea  unui  Dumnezeu  tiranic,  fără 
milă  şi  care  pretinde  de  la  slabul  muritor  împlinirea  unei  lungi  serii  de 
prescripţiuni  pur  juridice.  O  monarhie  absolută,  în  care  puterile  spirituale 
şi  temporale  sunt  reunite  în  mâinile  lor,  acesta  a  fost  visul  tuturor  papi¬ 
lor  fără  excepţie44. 

„Absolutismul  papal  şi  ierarhic,  îndepărtase  prea  mult  pe  credin¬ 
cioşi  de  păstorii  lor,  încât  solidaritatea  catolică,  nu  numai  că  a  slăbit  ci 
pe  alocuri  a  dispărut  complet,  pricinuind  mari  pierderi  Bisericii  Catolice  şi 
facilitând  loviturile  ce  i  s-au  dat44.5 

în  secolul  al  XVI-lea,  tocmai  datorită  abuzurilor  papalităţii  şi  a  su¬ 
primării  libertăţii  în  Biserică,  din  Biserica  apuseană  s-a  desprins  gru¬ 
parea  protestantă.  Aceştia  doreau  o  libertate  totală  şi  socoteau  că  Biserica 
este  societatea  nevăzută  a  tuturor  sfinţilor,  iar  cea  văzută  de  pe  pământ 
se  naşte  din  cea  nevăzută.  Aşadar  ea  este  alcătuită  numai  din  cei  che¬ 
maţi  în  care  fiecare  membru  cultivă  credinţa  fără  însă  a  şti  că  face  parte 
din  Biserica  adevărată.  (I.  Mihălcescu,  Simbolica).  De  aici  rezultă  şi  forma 
de  conducere  şi  raporturile  care  se  stabilesc  între  autoritate  şi  credincioşi 
în  Biserică.  Ierarhia  este  socotită  ca  o  grupare  de  funcţionari  care  con¬ 
duc  problemele  sociale  ale  Bisericii.  Deci,  ierarhii  nu  sunt  deosebiţi  de 
credincioşi  şi  fiindcă  totuşi  admit  unele  taine,  învaţă  că  acestea  pot  fi  ad¬ 
ministrate  de  oricare  credincios  în  virtutea  darului  preoţiei  pe  care-î 
poartă  dar  numai  prin  delegarea  lor  de  către  comunitate.  Ierarhia  devine 
astfel  o  necesitate  practică  a  vieţii  de  aici,  care  are  ca  scop  păstrarea  unor 
rânduieli  şi  norme  ca  în  oricare  societate. 

Izvorul  autorităţii  în  Biserica  Protestantă  este  voia  comunităţii  şi 
nicidecum  voinţa  divină  sau  conlucrarea  harului  dumnezeiesc  cu  voinţa 
umană,  de  multe  ori  Biserica  identificându-se  cu  Statul. 

Urmărind  aşadar  ideea  despre  legătura  dintre  cele  două  stări  ale 
Bisericii,  observăm  antagonismul  dintre  Biserica  Romano-Catolică  şi  Bise¬ 
rica  Protestantă  şi  ambele  diferite  de  Biserica  Ortodoxă.  Conlucrarea  ele¬ 
mentului  cleric  cu  cel  laic  este  fundamentul  conducerii  Bisericii  Ortodoxe 
şi  acest  principiu  al  coparticipării  mirenilor  la  viaţa  Bisericii  este  identic 
cu  coliturghisirea  sau  participarea  activă  a  credincioşilor  la  sfintele  slujbe. 

Revenind  la  titulatura  de  element  constitutiv,  rezultă  încă  de  aici 
că  laicii  nu  sunt  „materie  neglijabilă44  ci  purtători  după  cum  am  mai  spus  de 
obligaţii  dar  şi  de  drepturi.  Ei  nu  pot  fi  doar  subiect  pasiv  al  administra¬ 
ţiei  bisericeşti,  din  contră  trebuie  să  fie  element  viu,  activ  pentru  că  în¬ 
săşi  Biserica  pe  care  o  alcătuiesc  este  vie. 

„Toţi  slujitorii  conştienţi  ai  Sfintei  Biserici  care  au  urmat  sfinţilor 
apostoli  în  orice  treaptă  a  preoţiei  din  epoca  apostolică  până  astăzi,  au 
dat  credincioşilor  laici  nu  numai  cinstirea  cuvenită  unor  purtători  vii  ai 
credinţei  celei  mântuitoare  şi  unor  împreună-lucrători  cu  clerul  sau  cu 
preoţia,  pentru  dobândirea  mântuirii  lor  personale  şi  a  semenilor  lor, 
ci  le-au  recunoscut  şi  poziţia  şi  importanţa  pe  care  o  au  în  viaţa  Bisericii, 
şi  care  se  aduce  la  expresie  în  mod  cât  se  poate  de  concret,  prin  drepturile 
şi  îndatoririle  pe  care  credincioşii  le  au  ca  stare  aparte  în  viaţa  Bisericii*4.6 

în  Biserică  toate  elementele  ei  constitutive  sunt  chemate  la  acţiune 
deopotrivă,  neputând  face  parte  vie  şi  ziditoare  din  ea  şi  neputându-i 
servi  scopul  nici  un  element  pasiv  „pentru  că  ai  lui  Dumnezeu  împreună- 
lucrători  suntem44  (I  Corinteni  III,  9)  şi  cine  nu  este  lucrător,  nevrednic 
este  în  casa  Domnului  şi  în  loc  să  zidească  această  casă,  o  lasă  în  părăsire, 
iar  cel  ce  strică  casa  lui  Dumnezeu  strică  de  fapt  Biserica.  Şi  pe  această 

bază  scripturistică  la  fel  ca  pe  multe  altele  se  vădeşte  cu  prisosinţă  im¬ 
portanţa  elementului  mirean  în  Biserică,  el  având  responsabilitatea  mi¬ 
siunii  pe  care  Hristos  a  lăsat-o  oamenilor  de-a  fi  împreună-lucrători  la 
lucrarea  mântuitoare  care  nu  se  poate  realiza  decât  în  Biserică. 

Canonistul  Liviu  Stan,  în  lucrarea  de  referinţă  Mirenii  în  Biserică , 
socoteşte  că  drepturile  în  cadrul  instituţiei  aparţin  în  primul  rând  laicilor 
şi  numai  indirect  ierarhiei.  „Hristos  Domnul  a  avut  elementul  mirean  ca  pe 
un  element  constitutiv,  responsabil  şi  activ  al  Bisericii,  a  vrut  ca  autori¬ 
tatea  Bisericii  să  se  exercite  în  dragoste  şi  a  vrut  ca  îndreptăţirile  la  exer¬ 
citarea  puterii  bisericeşti,  presupuse  de  calitatea  de  element  constitutiv, 
responsabil  şi  activ  al  Bisericii,  să  fie  acelea  îngăduite  de  exercitarea  pu¬ 
terii  bisericeşti  de  către  autoritatea  ierarhică  în  duhul  dragostei;  a  vrut 
îndreptăţirea  mirenilor  de  a  colabora  la  exercitarea  puterii  bisericeşti  şi 
în  virtutea  dragostei  creştine,  în  spiritul  căreia  vrea  să  se  exercite  puterea 
bisericească  şi  a  vrut  ca  în  limitele  îngăduite  de  această  dragoste,  să  cola¬ 
boreze,  să  aibă  un  drept  indiscutabil  de  a  colabora  cu  ierarhia  la  exerci¬ 
tarea  puterii  bisericeşti4*.7 

Participarea  laicilor  la  exercitarea  puterii  bisericeşti  este  impusă 
ca  un  corectiv  împotriva  absolutismului  ierarhic,  ca  o  garanţie  şi  ca  un 
regulator  al  funcţionării  normale,  adică  creştine,  a  organismului  biseri¬ 
cesc.  Autoritatea  ierarhică  sinodală  nu-şi  va  exercita  puterea  în  chip  ab¬ 
solutist.  îndreptăţirile  mirenilor,  rezultate  din  dreptul  lor  de  colaborare 
cu  autoritatea  care  deţine  şi  exercită  în  mod  obişnuit  puterea  bisericească, 
nu  vor  putea  în  nici  un  caz  să  se  raporteze  la  acele  funcţiuni  ale  puterii 
bisericeşti  a  căror  exercitare  presupune  darul  preoţiei. 

„Faţă  de  elementul  clerical,  adică  faţă  de  starea  preoţească  ce  re¬ 
prezintă  principalul  element  constitutiv  al  Bisericii,  starea  laică  se  pre¬ 
zintă  ca  element  constitutiv  secund.  Acest  raport  dintre  cele  două  ele¬ 
mente  constitutive  esenţiale  ale  Bisericii,  se  aduce  la  expresie  în  mod  con¬ 
cret,  prin  deosebirea  de  stare  harică  şi  prin  deosebirea  de  îndatoriri  şi 
drepturi  din  ambele  stări44.1 

După  cum  se  ştie,  clerul  deţine  şi  exercită  în  chip  de  îndatoriri  şi 
drepturi  religioase  şi  social-juridice  precis  determinate  întreaga  putere 
bisericească  sub  întreitul  său  aspect  de:  putere  învăţătorească,  putere  sfin- 
ţitoare  şi  putere  jurisdicţională. 

1.  Deşi  principial,  puterea  învăţătorească  este  rezervată  pe  seama 
ierarhiei,  în  virtutea  succesiunii  apostolice,  totuşi,  doctrina  nu  exclude  de 

la  exerciţiul  ei  nici  pe  mireni.  Astfel,  Bulgakoff  în  lucrarea  sa  „ Ortodoxia' * 
afirmă  că  Mântuitorul  n-a  adresat  cuvintele  Sale  „mergând  învăţaţi  toate 
neamurile44  exclusiv  ierarhiei  ci  şi  tuturor  credincioşilor,  dovadă  că  la 
început  vestirea  Evangheliei  s-a  făcut  nu  numai  de  către  apostoli  ci  de  cre¬ 
dincioşi  în  genere,  pentru  că,  am  mai  spus,  diferenţiere  între  cele  două 
stări  nu  exista,  toţi  fiind  numiţi  creştini.  Dacă  laicii  nu  au  dreptul  de  a 
învăţa  în  timpul  slujbelor  totuşi  ei  o  pot  face  în  afara  bisericii.  „Dacă 
există  anumite  restricţii,  ele  s-au  putut  introduce  numai  din  considera- 

ţiuni  practice  şi  disciplinare  însă  nicidecum  din  pricina  vreunei  inferiori¬ 
tăţi  harismatice  a  mirenilor.  Faptul  că  ei  pot  fi  teologi  cu  libertatea  de  a 
studia  doctrina  în  mod  ştiinţific,  echivalează  cu  dreptul  de  a  propovădui* 
Exerciţiul  acestui  drept  al  mirenilor  poate  fi  reglementat  de  ierarhie, 
dar  ea  nu  poate  şi  nici  nu  trebuie  să-l  desfiinţeze41.9 

Puterea  învăţătorească  exercitată  în  mod  necesar  şi  ordinar  de  către 
episcopi  şi  din  împuternicirea  episcopilor  şi  de  preoţi,  aceştia  nu  o  exer¬ 
cită  intr-un  astfel  de  mod  exlusivist  şi  absolut,  încât  diaconii  şi  laicii  să 
nu  mai  aibă  dreptul  de  a  participa  la  exercitarea  acestei  puteri.  Episcopii 
şi  preoţii  exercită  această  putere  ca  legată  în  mod  firesc  de  calitatea  lor  da 
mijlocitori  ai  mântuirii  şi  de  aceea  de  păstori,  pentru  că  ei  pregătesc  şi 
conduc  pe  creştini  la  mântuire,  şi  în  acest  chip  puterea  învăţătorească  şi 
jurisdicţională  sunt  organic  legate  celei  sfinţitoare. 

Deci,  prin  episcopi  şi  preoţi  se  exercită  în  mod  ordinar  şi  din  încre¬ 
dinţare  divină  puterea  învăţătorească  în  Biserică.  Ei  sunt  chemaţi  in 
special  pentru  exercitarea  acestei  puteri,  iar  diaconii  şi  laicii  ca  ajutători 
lor.  Diaconii  şi  laicii  sunt  colaboratori  ai  preotului  şi  deci  nu  pot  fi  ex¬ 
cluşi  de  la  participarea  la  activitatea  învăţătorească. 

La  început  laicii  puteau  predica,  apoi  li  s-a  interzis  a  mai  predica 
fără  încuviinţarea  autorităţii  bisericeşti.  Biserica  nu  poate  lua  laicilor 
dreptul  de  colaborare  ci  din  contră,  e  obligată  să-i  supravegheze  şi  sâ-i 
întărească,  căci  are  menirea  ca  pe  fiecare  creştin  să-l  facă  un  bun  cunos¬ 
cător  al  învăţăturii  Bisericii,  să  poată  oricând  a  predica  şi  învăţa  şi  pe  alţii. 
Deci  acest  drept  le  revine  din  încuviinţarea  episcopului,  ca  rezultând 
din  situaţia  lor  importantă  în  Biserică. 

Biserica,  din  motive  disciplinare  trebuie  să  reglementeze  acest  drept 
al  laicilor  şi  să-l  pună  sub  control  riguros,  pentru  a  nu  se  produce  în  Bi¬ 
serică  învăţături  greşit  înţelese  sau  propovăduite.  Din  totdeauna  „laicii 
au  fost  deosebit  de  activi  în  lucrarea  misionară  a  Bisericii  apoi  în  cea  ca- 
tehetică-didactică,  desfăşurată  în  cadrul  vechilor  şcoli  creştine,  în  cea 
apologetică,  în  cea  cărturărească  teologică  şi  deopotrivă  în  aceea  de  păs¬ 
trare  a  tezaurului  dreptei  credinţe41.10  Pentru  toate  acestea,  dreptul  de 
a  învăţa  din  încuviinţarea  autorităţii  bisericeşti  pe  care  l-au  avut  de  la 
începutul  Bisericii  nu  trebuie  să  le  fie  luat  ci  întărit,  pentru  că  cel  ce 
poate  învăţa  şi  pe  alţii  înseamnă  că-şi  cunoaşte  învăţătura  de  credinţă 
şi  este  stâlp  vrednic  al  Bisericii.  De  asemenea  în  contextul  actual  al  pre¬ 
dării  religiei  în  şcoli,  aceasta  se  face  într-un  cadru  laic  atât  de  către  slu¬ 
jitorii  consacraţi  aî  Bisericii  cât  şi  de  alţii  pregătiţi  în  şcoli  teologice  dar 
încă  fără  darul  preoţiei.  Nu  este  mai  prejos  aportul  pe  care-1  aduc  aceş¬ 
tia  din  urmă  şi  socotim  chiar  că  este  benefică  acţiunea  lor,  pentru  că 
numai  membrii  clerului  nu  ar  putea  face  faţă  numărului  mare  de  ore 
care  trebuie  acoperite  şi  bazei  reduse  de  cunoştinţe  teologice  de  care  dis¬ 
pun  cei  ce  se  pregătesc  în  cadrul  procesului  £e  învăţământ. 

2.  „Problema  participării  active  a  credincioşilor  la  cult  şi  la  viaţa 
liturgică  în  general,  ocupă  un  loc  de  frunte  între  preocupările  tuturor  con¬ 
fesiunilor  creştine  de  azi,  pentru  că  de  gradul  participării  reale  şi  active 
a  credincioşilor  la  cult,  depinde  gradul  de  intensitate  al  vieţii  spirituale 

a  diferitelor  confesiuni.  Credincioşii  laici  nu  sunt  numai  martori,  asistenţi 
spectatori  sau  beneficiari  pasivi  ai  efectelor  cultului,  ci  sunt  participanţi 
activi,  cu  drepturi  şi  datorii  la  săvârşirea  actelor  de  cult“.n 

Un  factor  hotărâtor  în  participarea  credincioşilor  la  sfintele  slujbe 
este  limba  în  care  se  oficiază.  Astfel,  în  momentul  când  întreaga  slujbă 
este  înţeleasă,  participarea  este  reală  prin  rostirea  împreună  cu  slujitorii 
altarului  a  rugăciunilor  sau  prin  intonarea  imnelor.  Această  problemă  a 
diferenţiat  mult  participarea  credincioşilor  la  activitatea  sfinţitoare  în 
diferite  Biserici  în  care  se  foloseşte  o  altă  limbă  decât  cea  care  este  vor¬ 
bită  curent. 

Starea  laică  în  raport  cu  starea  preoţească  este  o  stare  de  inferiori¬ 
tate  harică.  Lipsindu-le  mirenilor  darul  preoţiei  împărtăşit  prin  hirotonie, 
ei  nu  pot  săvârşi  nici  una  din  acele  funcţiuni  care  reclamă  în  chip  deo¬ 
sebit  acest  dar  al  preoţiei.  Nici  laicii  nu  sunt  lipsiţi  cu  desăvârşire  de  darul 
preoţiei;  pentru  că  şi  ei  se  bucură  de  o  preoţie  generală  ca  membri  ai  tru¬ 
pului  mistic  al  lui  Hristos.  Totuşi  să  nu  o  confundăm  cu  preoţia  specială 
prin  care  au  fost  instituiţi  slujitorii  sfintelor  altare.  Laicii  au  totuşi  şi  ei  o 
misiune  preoţească  şi  poartă  ca  atare  o  responsabilitate  în  Biserică,  soli¬ 
dară  cu  preoţia  de  instituire  divină. 

Participând  credincioşii  la  Sfânta  Liturghie  prin  rugăciuni,  ei  nu 
stau  atât  de  departe  de  serviciul  liturgic  ci,  ajutând  pe  însuşi  săvârşitorul 
tainei,  contribuie  şi  la  binefăcătoarea  acţiune  a  tainei  asupra  sufletului 
celui  care  o  primeşte.  Dacă  şi  mirenii  jertfesc  şi  dacă  la  toate  actele  Sfintei 
Liturghii  ei  colaborează  prin  rugăciuni  cu  preoţii  este  evident  că  aceasta 
are  loc  la  toate  celelalte  acte  ale  cultului.  Rugăciunea  este,  putem  spune, 
c  permanentă  participare  a  credincioşilor  la  opera  mântuirii  lor. 

în  ceea  ce  priveşte  Sfintele  Taine,  fără  îndoială  că  preoţii  sunt  cei 
care  le  administrează  (mai  puţin  hirotonia),  dar  acestea  nu  pot  avea  o  fi¬ 
nalitate  reală  fără  condiţiile  prealabile  satisfăcute  de  mireni.  Săvârşirea 
Sfintelor  Taine  fără  participarea  credincioşilor  este  imposibilă.  Ei  sunt  cei 
care  le  primesc,  iar  pentru  a  le  primi  cum  se  cuvine,  trebuie  să  iasă,  am 
putea  spune,  în  întâmpinare  prin  diferite  practici  religioase:  post,  rugă¬ 
ciune  personală,  fapte  bune  etc.  Acestea  se  adaugă  de  cele  mai  multe 
ori  la  o  serie  de  condiţii,  cum  ar  fi  în  cazul  cununiei,  al  mărturisirii  sau 
euharistiei,  la  acordul  liber  consimţit  şi  sinceritate  deplină. 

După  cum  şi  profesorul  Liviu  Stan  în  „Mirenii  în  Biserică “  conclu¬ 
zionează:  partea  activă  a  mirenilor  venită  în  sprijinul  şi  întâmpinarea  ie¬ 
rarhiei,  se  prezintă  sub  intreit  aspect:  -  „ca  pregătire  a  condiţiilor  nece¬ 
sare  exercitării  valide  şi  eficace  a  puterii  sacramentale;  -  colaborare  prin 
jertfă  şi  rugăciune  la  săvârşirea  tainelor  şi  a  ceremoniilor  cultice;  -  ca 
participare  reală  la  exercitarea  puterii  ministeriului1*.12 

Taina  botezului  se  poate  săvârşi  în  cazuri  excepţionale  chiar  de  mi¬ 
reni,  de  cei  neinstituiţi  pentru  ca  nu  cumva  cel  care  primeşte  taina  să  fie 
lipsit  de  aceasta. 

Participarea  la  cult  sub  forma  rugăciunii  şi  cântării  şi  în  general 
colaborarea  în  orice  fel  cu  clerul  la  exercitarea  puterii  sfinţitoare,  dă  do¬ 
vadă  că  toate  actele  se  săvârşesc  în  Biserică  pentru  toţi  şi  prin  sprijinul 

sau  colaborarea  tuturor  mădularelor  care  compun  trupul  lui  Hristos.  In 
momentul  când  îşi  îndeplinesc  toate  funcţiunea  lor  organică  fiecare  de¬ 
vine  util  şi  indispensabil. 

Organismul  Bisericii  se  menţine  şi  se  întăreşte  prin  Duhul  Sfânt, 
dar  în  măsura  colaborării  armonioase  a  tuturor  componentelor  lui,  aşa 
încât  se  poate  zice  că  Biserica  creşte  intensiv  prin  Duhul  Sfânt,  dar  exten¬ 
siv  prin  acţiunea  comună  a  membrilor  săi. 

„Cu  cât  frecvenţa  credincioşilor  la  sfintele  slujbe  este  mai  gene¬ 
rală  şi  cu  cât  ei  participă  mai  activ  la  ele,  urmărind  cu  atenţie  desfă¬ 
şurarea  slujbelor  şi  alăturându-se  sau  încadrându-se  efectiv  în  acţiunea 
sfântă  săvârşită  de  clerici,  cu  atât  participarea  acestora  este  mai  rodnică, 
ajutând  pe  credincioşii  respectivi  să  beneficieze  cu  adevărat  şi  din  plin  de 
harul  şi  de  comorile  spirituale  pe  care  le  mijloceşte  cultul  divin  şi  care 
se  revarsă  în  viaţa  noastră  religioasă44.13 

3.  Trecând  la  cea  de-a  treia  ramură  a  activităţii  Bisericii,  adică  cea 
jurisdicţională  sau  cârmuitoare,  cunoaştem  că  ea  este  deţinută  în  între¬ 
gime  de  episcopat.  Conducerea  şi  rezolvarea  problemelor  eparhiilor  este 
o  obligaţie  a  ierarhilor,  pentru  că  pe  lângă  faptul  că  sunt  păstori  ai  tur¬ 
mei  lui  Hristos,  ei  sunt  şi  iconomi  ai  bunurilor  Bisericii  şi  purtători  de 
grijă  pentru  toate  problemele  Bisericii.  Oricine  deţine  o  funcţiune  în  Bi¬ 
serică,  o  face  din  încuviinţarea  autorităţii  ierarhice,  însă  ierarhia  nu  tre¬ 
buie  să  facă  niciodată  abuz  de  această  putere  a  ei.  în  duhul  trăirii  creştine, 
autoritatea  ierarhică  nu  poate  fi  absolutistă,  pentru  că  în  acel  moment  se 
ajunge  la  o  relaţie  despotică  între  ierarhie  şi  credincioşi. 

„Conducerea  Bisericii  deşi  este  un  oficiu  special  al  ierarhiei,  totuşi 
şi  laicii  au  datoria  sau  oficiul  general  de  a  colabora,  de  a  sprijini  ierarhia 
în  îndeplinirea  oficiului  său  special . . .  Laicii  sunt  şi  ei  răspunzători  de 
Biserică,  au  şi  ei  o  răspundere  generală  pentru  soarta  ei  şi  această  răs¬ 
pundere  implică  dreptul  de  a  colabora  cu  ierarhia,  un  drept  pe  care  însăşi 
ierarhia  trebuie  să-l  observe  şi  mai  ales  să-l  dorească.  Pentru  aceste  con¬ 
siderente,  în  Biserică  s-a  adoptat  cu  privire  la  conducerea  sau  guverna¬ 
rea  ei,  principiul  constituţional,  ca  un  principiu  de  bază  al  autoguvernării 
în  opoziţie  cu  absolutismul44.14  Participarea  laicilor  nu  este  formală,  dar 
nici  nu-şi  pot  impune  doar  voinţa  lor,  ci  şi-o  potrivesc  învăţăturii  Bise¬ 
ricii  şi  normelor  de  credinţă  asupra  cărora  veghează  ierarhia  instituită. 
Deci,  voinţa  credinciosului,  laic  sau  cleric  lucrează  prin  inspiraţia  Duhu¬ 
lui  Sfânt  căci  omul  este  factorul  văzut  în  conducerea  Bisericii,  iar  Hris¬ 
tos  prin  prezenţa  Duhului  Sfânt  în  permanenţă,  este  capul  Bisericii. 

Evitând  absolutismul  prin  constituţionalism,  Biserica  se  guvernează 
acordând  mirenilor  o  largă  participare  la  opera  ei  de  guvernământ,  parti¬ 
cipare  prin  care  se  realizează  şi  principiile  reprezentativ  şi  electiv  ca 
principale  elemente  ale  autcconducerii  constituţionale. 

Laicii  au  participat  încă  din  Biserica  veche  la  funcţiunea  legisla¬ 
tivă,  executivă  şi  judecătorească. 

a.  Din  mărturiile  vremii  ştim  că  la  Sinoadele  ecumenice  şi  locale,  pe 
lângă  clerici  participau  ca  reprezentanţi  ai  diferitelor  unităţi  bisericeşti 
şi  mireni.  Deci  sinodalitatea  devine  principiu  în  organizarea  şi  conduce- 

rea  treburilor  Bisericii  şi  nu  atât  sinodalitatea  pură  adică  adunările  arhie¬ 
reşti  numite  generic  sinoade,  ci  sinodalitatea  mixtă  adică  adunările  biseri¬ 
ceşti  şi  consiliile.  Această  practică  s-a  consfinţit  în  legiuirile  tuturor  con¬ 
fesiunilor  creştine  care  au  înţeles  influenţa  pozitivă  pe  care  o  au  laicii 
la  rezolvarea  problemelor  jurisdicţionale  ale  Bisericii.  în  acest  fel,  în 
Biserica  Ortodoxă  Română  problemele  discutate  în  cadrul  sinoadelor 
arhiereşti  sunt  supuse  dezbaterii  adunărilor  bisericeşti,  care  pot  face 
anumite  modificări  prin  punerea  de  acord  cu  autoritatea  bisericească.  Ho¬ 
tărârile  care  se  iau  nu  mai  sunt  rezultatul  propriu  sinodului  ci  şi  al  adu¬ 
nării  şi  apar  ca  emanate  din  consensul  întregii  Biserici. 

Pe  baza  acestor  principii,  al  constituţionalismului  şi  sinodalităţii,  în 
toate  organele  legislative  sau  deliberative  ale  Bisericii  Ortodoxe  Române 
de  la  cel  mai  mic  nivel,  al  parohiei  şi  până  la  nivel  central  de  mitropolie 
sau  patriarhie,  există  şi  membri  laici  într-o  proporţie  chiar  mai  mare 
decât  clerici.  Astfel,  în  cadrul  obştilor,  adunarea  parohială  şi  consiliul 
parohial  sunt  organe  deliberative.  Fără  girul  adunării  parohiale  (obştea 
credincioşilor  clerici  şi  mireni,  bărbaţi  de  peste  18  ani),  sau  al  consiliului, 
măsurile  luate  de  preot  nu  au  bază  pentru  aplicare.  La  fel  se  întâmplă  şi 
la  unităţile  administrativ  teritoriale  superioare:  eparhie,  patriarhie. 

La  nivel  de  eparhie  funcţionează  Adunarea  eparhială  şi  Consiliul 
eparhial,  având  în  alcătuire  şi  membrii  mireni.  Adunarea  eparhială  este 
„organul  deliberativ  pentru  toate  chestiunile  administrative,  culturale  şi 
economice  ale  eparhiei".  (Statutul  pentru  organizarea  şi  funcţionarea  Bise¬ 
ricii  Ortodoxe  Române ).  Consiliul  eparhial  este  organul  executiv  al  Adu¬ 
nării  eparhiale  şi  conduce  lucrările  administrative  bisericeşti,  culturale  şi 
economice  pentru  întreaga  eparhie,  iar  în  timpul  dintre  sesiunile  Adunării 
eparhiale  îndeplineşte  o  bună  parte  din  atribuţiile  acesteia. 

La  nivel  central,  funcţionează  Adunarea  Naţională  Bisericească  şi 
Consiliul  Naţional  Bisericesc.  Adunarea  Naţională  Bisericească  este  „or¬ 
ganul  reprezentativ  central  al  Bisericii  Ortodoxe  Române  pentru  toate 
chestiunile  economice-administrative  şi  pentru  cele  care  nu  intră  în  com¬ 
petenţa  Sfântului  Sinod.  „ Statutul  pentru  organizarea  şi  funcţionarea  Bi¬ 
sericii  Ortodoxe  Romăne(t.  Consiliul  Naţional  Bisericesc  este  organul  su¬ 
prem  administrativ  şi  totodată,  organul  executiv  al  Sfântului  Sinod  şi 
al  Adunării  Naţionale  Bisericeşti.  El  exercită  atribuţiile  Adunării,  mai 
puţin  cele  referitoare  la  sine. 

„O  astfel  de  activare  a  autorităţii  sporită  prin  credinţă  şi  devota¬ 
ment  pentru  Biserică  e  unica  ce  convine  şi  se  acordă  cu  spiritul  Bisericii 
Ortodoxe,  care  se  cârmuieşte  prin  dragoste  şi  nu  prin  silă,  şi  acesta  e 
sensul  colaborării  mirenilor  în  sinoadele  mixte".15 

b.  In  ceea  ce  priveşte  îndeplinirea  funcţiunii  judecătoreşti,  mirenii 
au  participat  încă  din  secolele  de  început  la  aceasta  prin  însăşi  actul  spo¬ 
vedaniei  publice,  cu  acordarea  de  epitemii  pentru  cele  săvârşite.  „Mai 
târziu  în  cadrul  unor  instanţe  disciplinare  sau  de  judecată,  s-a  admis  pre¬ 
zenţa  şi  colaborarea  unor  reprezentanţi  ai  credincioşilor  atât  în  cazurile 
când  se  judecau  abateri  cu  caracter  moral  sau  general  social  ale  clericilor, 
cât  şi  în  cazurile  când  se  tratau  litigii  între  clerici  şi  laici" 

Pe  lângă  participarea  la  activitatea  legislativă  şi  judecătorească,  lai¬ 
cii  mai  au  atribuţii  şi  la  alegerea  clerului.  Biserica  ortodoxă  i-a  conside¬ 
rat  pe  aceştia  ca  un  element  activ  şi  astfel  părerile  sau  propunerile  lor 
nu  sunt  lăsate  deoparte.  Influenţa  lor  în  cadrul  alegerii  nu  este  hotărâ¬ 
toare  dar  totdeauna  este  luată  în  calcul,  deci  nu  este  un  drept  fictiv, 
având  şi  posibilitatea  respingerii  alesului. 

Colegiul  Electoral  Bisericesc  are  un  caracter  ocazional  în  viaţa  Bi¬ 
sericii  Ortodoxe  Române  şi  o  singură  sarcină:  alegerea  ierarhilor.  Com¬ 
ponenţa  lui  nominală  diferă  de  la  caz  la  caz.  Se  compune  din  Adunarea 
Naţională  Bisericească  şi  Adunarea  eparhială  a  scaunului  pentru  care  se 
face  alegerea.  Majoritatea  membrilor  săi  o  alcătuiesc  mirenii  şi  continuă 
tradiţia  ortodoxă  ca  instituirea  ierarhilor  să  se  facă  prin  alegere.  Pentru 
că  e  ales  de  Biserică,  ierarhul  devine  de  drept  organul  conducător  sau  de 
decizie  al  eparhiei  în  toate  treburile. 

Aşadar  în  Biserica  Ortodoxă,  dreptul  laicilor  la  alegerea  clerului  se 
mişcă  între  acela  de  propunere  şi  rezistenţă  sau  opunere.  Cel  dintâi,  nu 
conferă  după  cum  am  mai  spus,  decât  dreptul  de  a  fi  luat  în  considerare 
de  autoritatea  competentă,  neputând  înlocui  nici  un  act  al  autorităţii 
ierarhice  (hirotonie,  alegere  sau  trimitere  canonică)  iar  cel  de-al  doilea 
poate  fi  socotit  ca  o  portiţă  de  siguranţă  a  funcţionării  regulate  a  acestei 
ramuri  a  administraţiei  bisericeşti. 

Ca  în  fiecare  organizaţie,  laicii  participă  şi  la  punerea  în  aplicare, 
la  executarea  hotărârilor  cu  caracter  legislativ  sau  judecătoresc  care  au 
fost  luate  de  organele  abilitate.  De  asemenea  din  toate  consiliile  şi  co¬ 
mitetele  cu  caracter  executiv  de  la  nivel  central,  la  local  nu  lipsesc  repre¬ 
zentanţii  credincioşilor.  în  acest  înţeles  funcţiunea  executivă  mai  este 
numită  şi  administraţie  bisericească. 

„Pentru  fundamentarea  participării  mai  extinse  sau  mai  restrânse  a 
laicilor  la  exercitarea  puterii  bisericeşti,  s-a  invocat  şi  s-a  căutat  a  se  am¬ 
plifica  învăţătura  despre  sobornicitatea  Bisericii,  în  lumina  căreia  intr-a¬ 
devăr  această  colaborare  dobândeşte  înţelegere  şi  strălucire.  De  fapt  însă 
şi  învăţătura  despre  sobornicitate  se  întemeiază  pe  aceea  privitoare  la  al¬ 
cătuirea  Bisericii  din  cele  două  elemente  constitutive  ale  ei  care  au  carac¬ 
terul  necesităţii,  adică  din  cler  şi  laici  şi  deopotrivă,  pe  misiunea  lor  co¬ 
mună,  în  cadrul  lucrării  mântuitoare  a  Bisericii14.17 

în  concluzie  urmărind  toate  cele  mai  sus  expuse,  putem  reformula  o 
idee  fundamentală,  cum  că  Biserica  nu  este  şi  nu  a  fost  niciodată  formată 
numai  din  laici  sau  numai  din  clerici,  ci  ea  există  şi  a  fost  creată  din  cele 
două  elemente,  iar  dacă  unul  din  ele  ar  lipsi,  rezultă  că  ar  lipsi  şi  Biserica. 

Medul  în  care  cele  două  elemente  se  completează  şi  lucrează  îm¬ 
preună  asigură  scopul  sau  misiunea  proprie  a  Bisericii,  care  este  mântui¬ 
rea  tuturor.  Nici  clericii  şi  nici  mirenii  singuri  nu  pot  înfăptui  această 
înaltă  misiune  a  Bisericii,  ci  ea  poate  fi  realizată  numai  prin  interdepen¬ 
denţă,  prin  lucrarea  lor  împreună.  Cu  toţii,  clerici  şi  mireni  sunt  che¬ 
maţi  să  fie  împreună-lucrători  în  Biserică  pentru  a  putea  fi  împreună-lu- 
crători  ai  lui  Dumnezeu  în  lume. 

PROFESORI  DE  TEOLOGIE,  PREOŢI  ŞI  STUDENŢI 
TEOLOGI  ORTODOCŞI  IN  ÎNCHISORILE  COMUNISTE* 


1.  INSTAURAREA  DEFINITIVĂ  A  COMUNISMULUI  ÎN  ROMÂNIA 
ŞI  CONSECINŢELE  ACESTEIA  PENTRU  BISERICA 

Actul  de  la  23  august  1944  avea  să  deschidă  drumul  spre  putere  al 
Partidului  Comunist  în  România.  Scurtele  guvernări  ale  generalului  Să- 
nătescu,  urmate  de  cea  a  lui  N.  Rădescu,  aveau  să  se  sfârşească  la  6  mar¬ 
tie  1945  când,  după  nenumărate  presiuni  făcute  de  Andrei  Vâşinski,  ad¬ 
junctul  lui  Molotov,  asupra  regelui  Mihai,  acesta  a  acceptat  impunerea 
în  funcţia  de  prim-ministru  a  lui  Petru  Groza.  EI  devenea  astfel  condu¬ 
cătorul  unui  guvern  format  numai  din  reprezentanţi  ai  Frontului  Naţio¬ 
nal  Democrat  şi  ai  grupului  Tătărăscu,  care  prin  întreaga  politică,  s-a 
îndreptat  rapid  spre  comunizarea  ţării.  Dar,  haotica  reformă  agrară  din 
23  martie,  legea  privind  epurarea  aparatului  de  stat,  din  30  martie,  crea¬ 
rea  lagărului  de  deţinuţi  poltici  de  la  Caracal  şi  a  primelor  societăţi  ro- 
mâno-sovietice,  sovrom-urile,  toate  în  1945,  l-au  determinat  pe  rege  să 
ceară  demisia  guvernului  Groza1. 

Refuzul  lui  Groza  de  a  demisiona  va  face  ca  regele  Mihai  să  de¬ 
clanşeze  în  august  aşa-numita  „grevă  regală",  refuzând  să  semneze  de¬ 
cretele  sau  legile  guvernului.  Greva  regală  şi  faptul  că  guvernul  Groza 
nu  a  fost  recunoscut  de  Anglia  şi  S.U.A.,  neputându-se  astfel  semna 
tratatul  de  pace  cu  România,  au  dus  la  începerea  unor  tratative  între 
miniştii  de  externe  aliaţi  pentru  găsirea  unei  ieşiri  din  criză.  După 
hotărârea  luată  de  aceştia  la  Moscova  în  decembrie  1945,  guvernul  avea 
să  fie  lărgit  cu  câte  încă  un  ministru  fără  portofoliu,  reprezentând  pe 
liberalii  lui  Brătianu  şi  pe  ţărăniştii  lui  Maniu.  In  această  formă,  guvernul 
Groza  a  fost  recunoscut  la  4  februarie  1946,  începând  imediat  aplicarea 
măsurilor  menite  să  pună  capăt  oricărei  opoziţii  faţă  de  comunizarea  ţării. 

A  urmat  judecarea  şi  executarea,  în  iunie  1946,  a  mareşalului  An- 
toneseu,  adoptarea  unei  noi  legi  electorale,  suprimarea  Parlamentului 
şi  pregătirea  pentru  alegeri.  După  alegeri,  care,  aşa  cum  menţiona  Lon¬ 
dra,  „n-au  fost  nici  libere,  nici  reglementare"  şi  după  semnarea  la  10 
februarie  1947  a  tratatului  de  pace  cu  România,  avea  să  fie  desfiinţată 
şi  una  dintre  puţinele  piedici  ce  se  află  în  faţa  cuceririi  puterii  de  către 
comunişti  şi  anume  Comisia  Alianţă  de  Control.2 


*  Referat  susţinut  în  cadrul  stagiului  de  pregătire  a  doctoratului  la 
specializarea  Istoria  Bisericii  Ortodoxe  Române  cu  noţiuni  de  paleografie , 
sub  îndrumarea  Pr.  Pro/.  Dr.  Mircea  Pâcurariu,  care  a  dat  avizul  pentru 
a  fi  publicat. 

In  aceste  condiţii,  peste  chiar  câteva  luni,  principalii  lideri  naţio- 
nali-ţărănişti  au  fost  arestaţi,  iar  partidul  lor  dizolvat. 

Acelaşi  lucru  s-a  întâmplat  şi  cu  membrii  Partidului  Liberal,  deşi 
aceştia  îşi  încetaseră  singuri  activitatea.  La  12  noiembrie  1947  Iuliu  Ma- 
niu  a  fost  condamnat  la  închisoare  pe  viaţă,  iar  a  doua  zi  regele  pleca  la 
Londra,  pentru  a  asista  la  căsătoria  principesei  Elisabeta,  viitoarea  regină 
a  Angliei.  Deşi  se  spera  că  va  rămâne  acolo,  la  sfatul  lui  Churcill,  regele 
s-a  întors  în  ţară,  unde  între  timp  preluarea  puterii  se  accelerase  şi  mai 
mult.  Nu  bănuia  totuşi,  când  Petru  Groza  şi  Gheorghiu-Dej  îi  solicita¬ 
seră  audienţa,  în  dimineaţa  zilei  de  30  decembrie,  că  îi  vor  cere  cu  poli¬ 
teţe,  dar  sub  ameninţarea  trupelor  ce  înconjurau  palatul,  să  abdice. 

Izolat  după  câteva  ore  de  ezitare,  Mihai  I  semna  actul  ce-i  fusese 
prezentat.  Republica  populară  avea  să  fie  proclamată  în  aceeaşi  zi,  des- 
chizându-se  astfel  noului  regim  autoritar,  cale  liberă  pentru  a  atinge  to¬ 
talitarismul.3 

îndată  după  înfiinţarea  Securităţii  în  1948,  puterea  ei  avea  să 
crească  neîncetat,  ajungând  chiar  până  acolo  încât  să  nu  aibă  limite. 

Astfel,  ea  va  deveni  cea  care  va  face  legea,  nu  se  va  teme  de  ni¬ 
mic  şi  nu  va  evita  să  comită  orice  abuz.  Aceasta  judeca  pe  cine  vroia, 
iar  tribunalele  militare  îi  executau  ordinele.4 

Ţara  avea  să  fie  împânzită  în  cel  mai  scurt  timp  de  lagăre  de  muncă 
forţată  şi  închisorile  vor  deveni  neîncăpătoare,  în  ele  suferind  şi  murind 
zeci  de  mii  de  oameni. 

în  foarte  scurt  timp  avea  să  înceapă  şi  la  noi  lupta  contra  religiei 
şi  prigonirea  Bisericii,  sub  directa  îndrumare  a  organizaţiilor  ateiste  care 
patronau  de  la  Moscova.  Acest  regim  ateu  a  urât  orice  fel  de  credinţă, 
iar  scopul  exterminării  preoţilor  a  fost  mai  sus  decât  micile  opoziţii  ale 
acestora  ca  membrii  unui  partid  politic.  Se  urmărea  ca  Biserica  să 
rămână  fără  păstori  sufleteşti,  iar  românii  să  fie  împinşi  către  secte, 
pentru  a  se  dezbina  şi  pentru  a-şi  pierde  morala  şi  încrederea  în  efi¬ 
cienţa  muncii  lor.5 

Un  număr  impresionant  de  clerici  şi  teologi  au  cunoscut  lagărele 
de  muncă  forţată  şi  închisorile.  Astfel,  după  studierea  şi  selectarea 
critică  a  lucrărilor  care  au  apărut  până  acum  la  noi,  putem  spune  că 
numărul  preoţilor  ortodocşi  despre  care  există  informaţii  privitoare  la 
perioade  de  detenţie  este  de  1785,  din  care  194  au  fost  călugări  şi  călu¬ 
găriţe,  iar  1591  au  fost  preoţi,  teologi  ori  simpli  studenţi.  Dintre  ei,  150 
nu  s-au  mai  întors  niciodată  acasă,  decedând  în  închisori  din  cauza  con¬ 
diţiilor  inumane  sau  fiind  împuşcaţi.  Coroborând  aceste  date  statistice 
cu  datele  cuprinse  în  lucrarea  „ Biserica  întemniţată" ,  publicată  de  Insti¬ 
tutul  Naţional  de  Studiul  Totalitarismului,  care  vorbeşte  de  un  număr  de 
2398  preoţi  aparţinând  tuturor  confesiunilor  (ortodocşi,  greco-catolici,  ro- 
mano-catolici,  protestanţi,  neoprotestanţi  şi  musulmani),  vom  putea  con¬ 
stata  că  majoritatea  acestora  erau  ortodocşi.  Acest  lucru  este  absolut 
normal  dacă  ţinem  seama  de  numărul  total  al  preoţilor  în  funcţie  la  acea 
dată  aparţinând  fiecărei  Biserici.  Şi  pentru  a  înţelege  şi  mai  bine  acest 
lucru  considerăm  a  fi  pe  deplin  edificator  să  subliniem  că  numărul  preo- 

ţilor  ortodocşi  arestaţi  era  mai  mare  decât  numărul  total  al  preoţilor 
greco-catolici  existenţi  la  acea  dată. 

Izolarea  completă,  teroarea,  tortura  fizică  şi  psihică,  foamea,  bo¬ 
lile  şi  munca  forţată  au  fost  cele  care  au  transformat  închisorile  in 
locuri  ale  morţii.  Transmiterea  unei  informaţii,  ajutorul  acordat  unui 
coleg  de  celulă,  sau  depistarea  la  percheziţii  a  oricărui  obiect  interzis 
(creioane,  hârtie,  ace,  aţă,  cuie,  cuţite,  ete.),  erau  considerate  acte  de  sa¬ 
botaj  şi  erau  sancţionate  cu  pedepse  corporale,  bătăi  şi  chiar  cu  zile  de 
carceră,  de  unde  cel  în  cauză  se  întorcea  cu  adevărat  epuizat,  pentru  că 
acolo  trebuia  să  stai  zi  şi  noapte  în  picioare,  desculţ  pe  ciment  şi  apa, 
primind  doar  o  bucăţică  de  pâine  şi  puţină  apă. 

In  celule  condiţiile  erau  inumane.  Hrana,  care  consta  din  arpacaş 
-  de  multe  ori  alterat  -  trebuia  înghiţită  în  mare  grabă  din  gamelă  pen¬ 
tru  ca  apoi  aceasta  gamelă  să  fie  umplută  pentru  un  alt  deţinut.  Când 
hrana  era  îmbunătăţită  cu  câte  o  bucată  de  burtă  nespălată,  un  ochi  de 
vită  sau  altceva  asemănător,  ea  nu  putea  fi  consumată,  ci  trebuia  arun¬ 
cată  în  tinetă.  Asistenţa  medicală  era  acordată  numai  în  cazuri  extreme, 
de  cele  mai  multe  ori  muribunzii  fiind  izolaţi  până  încetau  din  viaţă. 

In  lagărele  de  muncă  erau  puşi  să  lucreze  până  la  extenuare.  Fie 
că  era  un  soare  torid  şi  deţinuţii  făceau  insolaţie,  fie  erau  ţinuţi  în  vânt, 
ploaie  sau  zăpadă  ei  trebuiau  să  muncească  pentru  a-şi  realiza  norma. 
Deţinuţii  mureau  pe  capete,  iama  erau  stivuiţi  ca  lemnele  până  erau 
duşi  şi  aruncaţi  în  gropi  comune,  iar  vara  mulţi  piereau  înghiţiţi  de  apele 
Dunării. 

La  Securitate  oamenii  erau  interogaţi  până  declarau  ceea  ce  do¬ 
reau  anchetatorii.  Când  nu  se  reuşea  aceasta,  oamenii  erau  bătuţi  până 
leşinau,  apoi  erau  treziţi  cu  o  găleată  de  apă  şi  bătuţi  din  nou.  Alteori 
erau  loviţi  cu  picioarele  până  când  erau  acoperiţi  cu  răni  deschise  pe  tot 
trupul,  încât  nu  se  mai  puteau  nici  mişca,  şi  erau  aruncaţi  în  celule  fără 
nici  o  îngrijire. 

La  6  decembrie  1949,  la  Piteşti,  avea  să  apară  reeducarea  când 
cel  reeducat  era  pus  într-o  celulă  cu  torţionarul  pentru  a  nu  i  se  da  nici 
o  clipă  de  răgaz  şi  astfel  să  fie  lichidată  orice  rezistenţă  morală  a  tine¬ 
rilor  deţinuţi.6 

Regimul  preoţilor  şi  al  teologilor  era  cu  totul  special,  pentru  sim¬ 
plul  motiv  de  a  se  fi  pregătit  să  slujească  iubirii  dintre  oameni.  Uneori, 
aşa  cum  a  fost  şi  cazul  din  „Sârma**,  de  la  Capul  Midia,  unde  a  func¬ 
ţionat  în  primăvara  lui  1951  detaşamentul  14,  preoţii  erau  strânşi  în 
grupe  speciale,  fiind  consideraţi  „periculoşi*1  şi  obligaţi  să  muncească  12, 
24  sau  chiar  36  de  ore  fără  întrerupere,  pentru  a-şi  realiza  norma.7  Alte¬ 
ori  preoţii  au  purtat  lanţuri  la  picioare,  care  au  lăsat  urme  ce  pot  fi 
văzute  şi  astăzi. 

In  pofida  tuturor  acestor  tratamente  inimaginabile,  preoţii  noştri, 
în  marea  lor  majoritate,  au  ştiut  să  rămână  încrezători  în  Dumnezeu  şi 
nu  şi-au  dezminţit  misiunea  care  o  primiseră  la  hirotonie.  In  închisori  se 
slujea  pe  ascuns,  se  făceau  rugăciuni  şi  uneori  chiar  se  împărtăşeau,  iar 
în  penitenciarul  de  la  Aiud  rugăciunea  nu  se  întrerupea  niciodată,  ea  per- 

petuându-se  din  celulă  în  celulă.  Când  deţinuţii  oboseau,  ei  băteau  în 
peretele  celulei  vecine  şi  colegii  lor  ştiau  astfel  că  trebuie  să  continue 
rugăciunea.8 

Tot  la  Aiud  în  1959  se  putea  asculta  „la  Morse",  aproape  în  fiecare 
Duminică  Sfânta  Liturghie,  care  se  transmitea  prin  ţevile  de  caloriferi 

Pe  lângă  cele  amintite,  trebuie  menţionat  şi  faptul  că  n-a  existat 
nici  un  caz  în  care  copiii  preoţilor  să  nu  aibă  de  suferit,  fiind  daţi  afară 
din  şcoli  şi  servicii  sau  chiar  ameninţaţi  şi  anchetaţi. 

Biserica  ortodoxă  avea  să  fie  nevoită  după  1948  să-şi  întrerupă  ac¬ 
tivitatea  caritativă,  fiind  defiinţate  toate  aşezămintele  de  acest  gen.  Tot 
atunci  au  fost  desfiinţate  toate  periodicele  bisericeşti,  cu  excepţia  „Tele¬ 
grafului  Românu.  în  ce  priveşte  instituţiile  superioare  de  pregătire  a 
viitorilor  preoţi,  a  fost  admisă  doar  existenţa  a  două  Institute  teologice 
de  grad  universitar  la  Bucureşti  şi  Sibiu.  Mulţi  dintre  ierarhii  ortodocşi 
au  fost  siliţi  să  se  pensioneze  şi  să  trăiască  cu  domiciliul  forţat  pe  la 
mănăstiri.  Tot  atunci  s-au  desfiinţat  episcopiile  de  la  Argeş,  Suceava, 
Huşi,  Maramureş,  Constanţa,  Caransebeş  şi  Episcopia  Armatei,  precum 
şi  posturile  de  arhierei  vicari.  Fostele  eparhii  româneşti  din  Basarabia  şi 
Bucovina  au  fost  pierdute  încă  din  1944,  încât  până  la  1948  au  fost  „puşi 
în  retragere"  vreo  douăzeci  de  ierarhi  al  căror  şir  va  fi  prezentat  în  or¬ 
dinea  pensionării  lor.10 

Primul  dintre  mitropoliţii  nevoiţi  să  se  retragă  a  fost  VISARION 
PUIU  al  Bucovinei,  devenit  apoi,  între  1942 — 1944,  „al  Transnistriei". 

Datorită  acestei  ultime  funcţii,  în  august  1944  a  fost  nevoit  să  se 
refugieze  în  Apusul  Europei.  La  21  februarie  1946  „Tribunalul  Poporu- 
lui“  din  Bucureşti  l-a  condamnat  la  moarte  „în  contumacie"  şi  sub  pre¬ 
siunea  autorităţilor  comuniste,  Sfântul  Sinod  l-a  depus  din  treaptă  la 
26  februarie  1950.  A  fost  reabilitat  la  25  septembrie  1990.  în  perioada 
1949 — 1958  a  condus  o  eparhie  românească  pentru  Occident.11 

Mitropolitul  EFREM  ENÂCHESCU  al  Basarabiei,  ales  ca  titular 
abia  la  12  ianuarie  1944  a  fost  nevoit  să  se  refugieze,  din  cauza  ocupaţiei 
sovietice,  chiar  în  acel  an  şi  să-şi  sfârşească  viaţa  la  Mănăstirea  Cemica, 
în  1968.12 

La  fel  a  fost  şi  situaţia  mitropolitului  TIT  SIMEDREA  al  Bucovi¬ 
nei,  care  s-a  retras  la  31  iunie  1945.  Acesta  s-a  stabilit  la  schitul  Darvari 
din  Bucureşti  şi  la  Mănăstirea  Cernica,  unde  şi-a  sfârşit  viaţa  în  1971. 13 

Mitropolitul  NIFON  CRIVEANU  al  Olteniei,  a  fost  pensionat  tot 
în  anul  1945,  în  urma  desfiinţării  eparhiei  sale,  la  vârsta  de  56  de  ani, 
sfârşindu-şi  viaţa  abia  în  1970  la  Bucureşti.14 

în  anul  1947  mitropolitul  IRINEU  MIHÂLCESCU  al  Moldovei,  avea 
să  fie  pensionat  în  mod  forţat,  sfârşindu-şi  viaţa  la  3  aprilie  1948  la  Mă¬ 
năstirea  Agapia.15 

Tot  în  acel  an,  prin  Decretul  1836  aveau  să  fie  pensionaţi  şi  episcopii 
COSMA  PETROVICI  al  Dunării  de  Jos,  care  avea  să-şi  sfârşească  viaţa 
la  Galaţi  în  1948  şi  LUCIAN  TRITEANU  al  Romanului,  care  şi-a  sfârşit 
viaţa  în  1953.16 

In  1948  au  fost  obligaţi  să  se  retragă  următorii  arhierei  vicari: 
EMILIAN  ANTAL  -  locţiitorul  Mitropoliei  Bucovinei,  devenită  din  1947 
Arhiepiscopia  Sucevei.  înlăturat  din  această  funcţie,  a  fost  numit  profe¬ 
sor  la  Seminarul  de  la  Mănăstirea  Neamţ,  apoi  a  fost  mutat  la  Cozia  şi 
în  cele  din  urmă  la  Topliţa,  unde  a  rămas  până  la  moarte,  în  1971. 17 

ATANASIE  DINCA,  locţiitorul  Episcopiei  Râmnicului,  a  fost  silit 
să  se  retragă  din  această  funcţie  şi  numit  profesor  la  Seminarul  de  la  Mă¬ 
năstirea  Neamţ,  de  unde  mai  apoi  s-a  retras  la  Mănăstirea  Căldăruşani.,s 

VENIAMIN  POCITAN  -  arhiereu  vicar  al  Bucureştiului,  a  fost 
pensionat  şi  nevoit  să  se  retragă  la  Cernica. 

PA  VEL  ŞERPE  -  arhiereu  vicar  al  Bucureştiului,  avea  să  fie  pus  în 
disponibilitate  şi  silit  să  se  retragă  la  Curtea  de  Argeş. 

TEODOR  SCOROBEŢ  -  a  fost  arhiereu  vicar  la  Sibiu  cu  titlul  de 
Răşinăreanul.  Intre  1916-1918  a  fost  închis  de  autorităţile  maghiare  la 
Cluj,  Oradea  şi  Zombor.  După  1948  a  fost  pensionat,  dar  a  rămas  în  Sibiu, 
ajutându-1  pe  mitropolitul  Nicolae  Bălan.19 

Episcopul  GRIGORIE  LEU  rămâne  la  5  februarie  1949  fără  epar¬ 
hie  căci  Episcopia  Huşi  s-a  împărţit  între  Episcopiile  de  Roman  şi  Galaţi 
şi  de  la  această  dată  a  fost  pus  în  retragere.  El  se  va  stinge  din  viaţă  la 
scurtă  vreme,  la  1  martie  1949.20 

Episcopul  VENIAMIN  NISTOR  al  Caransebeşului  a  rămas  şi  el  fără 
eparhie  căci  la  5  februarie  1949  a  fost  desfiinţată  şi  Episcopia  de  Caran¬ 
sebeş.  Începând  cu  această  dată  a  fost  pensionat  şi  numit  stareţ  al  Mă¬ 
năstirii  Sfânta  Treime  (Catedrala  Reîntregirii)  din  Alba-Iulia,  unde  a 
rămas  până  la  sfârşitul  vieţii.21 

Episcopul  POLICARP  MORUŞCA  al  Americii,  care  a  organizat 
eparhia  şi  a  întemeiat  reşedinţa  Vatra  Românească ,  nu  s-a  mai  putut  în¬ 
toarce  după  1939  în  America,  căci  autorităţile  nu  i-au  mai  permis.  A  fost 
folosit  până  în  1948  ca  locţiitor  al  Cetăţii  Albe-Ismail  şi  apoi  al  Mara¬ 
mureşului,  dată  după  care  a  fost  pensionat  forţat  şi  s-a  retras  la  Mă¬ 
năstirea  Sfântul  Ioan  Botezătorul  din  Alba-Iulia.22 

Episcopul  NICOLAE  POPOVICIU  al  Oradiei  a  fost  pensionat  din 
dispoziţia  autorităţilor  comuniste  la  5  octombrie  1950,  la  vârsta  de  numai 
47  de  ani,  pentru  vina  de  a  fi  cerut  să  fie  admisă  catehizarea  tineretului 
într-o  epocă  în  care  întregul  regim  lupta  din  răsputeri  contra  religiei.23 

Ultimul  a  fost  pensionat  forţat  mitropolitul  VASILE  LAZARESCU 
al  Banatului.  La  18  decembrie  1961  a  fost  pus  în  retragere  şi  i  s-a  stabi¬ 
lit  domiciliul  forţat  la  Mănăstirea  Sâmbăta  şi  apoi  la  Mănăstirea  Cernica 
unde  a  fost  silit  să  rămână  până  la  moarte.24 

Aceste  pensionări  aveau  să  fie  însoţite  însă  şi  de  alte  evenimente. 
Astfel,  în  1959  au  fost  defiinţate,  prin  Decretul  de  Stat  410,  multe  schi¬ 
turi  şi  mănăstiri  ortodoxe  din  toată  ţara,  sute  de  călugări  şi  călugăriţe, 
printre  care  şi  unii  înaintaţi  în  vârstă,  au  fost  scoşi  cu  forţa  din  ele  şi 
trimişi  fie  la  familiile  lor  fie  la  muncă  în  diferite  unităţi  de  stat. 

în  Bucureşti  aveau  să  fie  demolate  peste  20  de  biserici,  dintre  care 
multe  erau  declarate  monumente  istorice  sau  de  artă,  ca  mănăstirile: 

Cotroceni,  Văcăreşti  şi  Pantelimon,  bisericile  Sf.  Spiridon  Vechi,  Sf.  Vi¬ 
neri,  Albă-Postăvari,  Enei,  Spirea  Nouă,  Sf.  Treime  -  Dudeşti  şi  altele, 
în  unele,  ca:  Sf.  Trei  Ierarhi  din  Iaşi,  biserica  lui  Neagoe  Basarab  de  ia 
Curtea  de  Argeş,  Colţea  din  Bucureşti,  slujbele  au  fost  interzise  sub 
pretext  că  sunt  monumente  istorice.  Dar  ca  şi  când  toate  acestea  nu 
ar  fi  fost  suficiente,  ofiţerii  de  securitate  erau  prezenţi  permanent  în 
toate  instituţiile  bisericeşti,  gata  oricând  să  suprime  orice  acţiune  consi¬ 
derată  contrară  intereselor  statului  ateu  şi  să  dea  informări  asupra  ori¬ 
cărui  fapt  petrecut.25 

CAUZELE  ARESTĂRII  PREOŢILOR 

Cercetând  sentinţele  date  de  Tribunalele  care  au  judecat  proce¬ 
sele  respective,  descoperim  destul  de  rar  adevăratele  cauze  care  au  stat 
la  baza  pronunţării  lor.  Aşa  se  face  că,  din  cele  992  de  sentinţe  despre 
care  avem  unele  informaţii,  în  438  era  menţionat  doar:  „ uneltire  contra 
ordinii  sociale" ,  iar  în  213  cazuri  apărea  doar  remarca  „ deţinut  admi¬ 
nistrativ “. 

Dar  sub  aceste  motivaţii  pot  fi  identificate  un  număr  impresio¬ 
nant  de  cauze,  căci  mintea  lucrătorilor  de  la  Securitate  exploata  orice 
informaţie  primită.  Să  urmărim  însă  şirul  acuzaţiilor  menţionate,  dar  şi 
numărul  preoţilor  care  au  fost  arestaţi  pe  baza  lor,  aşa  cum  se  desprinde 
din  sentinţele  întâlnite: 

1.  Activitate  contra  clasei  muncitoare  -  17 

2.  Sabotaj  (economic  sau  politic)  -  23 

3.  Răzvrătire  împotriva  colectivizării  -  7 

4.  Agitaţie  publică  -  31 

5.  Participare  la  organizaţii  contra-revoluţionare  sau  sprijin  acor¬ 
dat  membrilor  acestor  organizaţii  -  49 

6.  Activitatea  anticomunistă  -  18 

7.  Atitudine  antidemocratică  -  8 

8.  Răspândirea,  deţinerea  ori  publicarea  de  publicaţii  interzise  -  17 

9.  Omisiune  de  denunţ  şi  favorizarea  infractorului  -  39 

10  Nedivulgarea  secretului  Spovedaniei  -  6 

11.  Port  ilegal  de  uniformă  -  călugării  şi  călugăriţele  de  la  Via- 
dimireşti  -  64 

12.  Construcţia  de  biserici  -  2 

13.  Apartenenţa  la  un  partid  politic  sau  la  mişcarea  legionară  -  43 

14.  Trecerea  frauduloasă  a  frontierei  -  4 

15.  Deţinere  ilegală  de  armă  -  4 

16.  Crime  de  război  -  3 

17.  în  serviciul  ţărilor  străine  -  2 

Studiindu-le,  ne  vom  da  .seama  că  adevăratele  motive  nu  erau  men¬ 
ţionate  decât  foarte  rar.  Majoritatea  slujitorilor  Bisericii  au  fost  însă 
arestaţi  pentru  că: 

—  întreţineau  vie  credinţa  în  rândul  credincioşilor  noştri. 

—  propagau  altă  învăţătură  decât  cea  „materialist-ateistău. 

—  au  făcut  parte  în  trecut  dintr-un  partid  politic. 

—  sprijineau  în  spirit  creştin  pe  cei  aflaţi  in  suferinţă. 

Cu  toate  acestea,  un  număr  foarte  mic  de  sentinţe  le  menţionează 
chiar  dacă  din  cauza  lor  aveau  să  ajungă  în  penitenciare  atât  preoţii  de 
rând,  studenţii  teologi,  călugării  sau  călugăriţele,  cât  şi  mari  teologi  ai 
vremii. 

PREOŢI-PROFESORI,  TEOLOGI  ŞI  PREOŢI  CĂRTURARI 
ARESTAŢI  DE  REGIMUL  COMUNIST 

Şirul  impresionant  al  profesorilor  noştri  de  teologie  va  începe  de¬ 
sigur  cu  NICHIFOR  CRAINIC  (1889-1972).  Profesor  la  catedra  de  Lite¬ 
ratură  religioasă  modernă  a  Facultăţii  de  Teologie  din  Chişinău,  iar  apoi 
transferat  la  catedra  de  Istoria  literaturii  bisericeşti  şi  religioase  mo¬ 
derne  de  la  Facultatea  de  Teologie  din  Bucureşti,  devenită  catedra  de  As¬ 
cetică  şi  Mistică.  Din  1940  devine  membru  al  Academiei  Române  şi  „doc¬ 
tor  honoris  causa“  al  Universităţii  din  Viena.26 

După  1944  a  fost  nevoit  să  se  refugieze  prin  diferite  sate  din  Tran¬ 
silvania  pe  la  numeroşi  preoţi  care  i-au  fost  studenţi  şi  la  Mănăstirea 
Sâmbăta  de  Sus,  unde  a  stat  ascuns  până  în  mai  1947.  In  anul  1945  a  fost 
judecat  în  lipsă  şi  condamnat  la  închisoare  pe  viaţă.  După  arestare  a  fost 
dus  la  Ministerul  de  Interne  unde  a  fo  t  anchetat  până  în  iulie  1947, 
când  a  fost  dus  la  închisoarea  Văcăreşti  şi  apoi  la  Aiud,  unde  a  stat  15 
ani,  fiind  eliberat  abia  în  1962.27 

Vom  continua  şirul  marilor  profesori  ai  teologiei  ortodoxe  roma¬ 
neşti  cu  cel  care  a  fost  caracterizat  cum  nu  se  poate  mai  bine  de  doar 
câteva  cuvinte  publicate  de  Olivier  Clăment  ca:  „un  uriaş,  un  geniu 
teologic  ce  marchează  absolut  tot  secolul  al  XX-lea“,  părintele  profesor 
DUMITRU  STANILOAE  (1903 — 1993).  Profesor  suplinitor,  provizoriu  şi 
apoi  titular  definitiv  din  1935  la  Catedra  de  Dogmatică  a  Academiei  teo¬ 
logice  din  Sibiu.  în  1936  a  fost  numit  rector  al  Academiei  Teologice,  func¬ 
ţie  ce  a  deţinut-o  până  în  1946,  când  la  cererea  lui  Petru  Groza,  mitro¬ 
politul  Nicolae  Bălan  i-a  cerut  împotriva  voinţei  sale,  să  renunţe  la  ea. 
In  1947  a  fost  transferat  prin  „chemare"  la  Facultatea  de  Teologie  din 
Bucureşti,  la  catedra  Ascetică  şi  Mistică,  iar  din  1948  la  catedra  de  Teo¬ 
logie  Dogmatică  şi  Simbolică. 

La  5  septembrie  1958  avea  să  fie  ridicat  la  4  dimineaţa  şi  dus  la 
închisoarea  din  strada  Uranus,  unde  a  fost  ţinut  timp  de  o  lună.  Apoi 
a  fost  transferat  în  str.  Plevnei,  iar  la  4  noiembrie  1958  începea  procesul 
regizat  de  regimul  comunist  care  avea  să-l  condamne  la  5  ani  de  închi¬ 
soare  corecţională  pentru  activitate  antistatală.  Reabilitat  în  1963,  va 
reveni  la  catedra  sa  de  la  Facultatea  de  Teologie  din  Bucureşti  şi  i  se 
vor  publica  o  serie  de  lucrări.  După  1989  s-a  început  opera  de  reeditare 

a  unor  lucrări  apărute  înainte  de  1948  precum  şi  editarea  a  numeroase 
alte  lucrări  şi  studii.  Din  anul  1990  a  fost  ales  membru  corespondent  al 
Academiei  Române,  iar  din  1992  membru  titular.28 

TEODOR  M.  POPESCU  (1893 — 1973).  Profesor  la  Seminarul  „Cen- 
tral““,  apoi  la  Facultatea  de  Teologie  din  Chişinău,  iar  din  1927  la  Fa¬ 
cultatea  de  Teologie  din  Bucureşti.29 

Condamnat  pentru  activitatea  sa  publicistică  la  5  ani  de  închisoare, 
a  fost  dus  la  Aiud  în  acelaşi  lot  cu  părintele  Stăniloae.  A  suportat  greu¬ 
tăţile  de  acolo  tăcut,  resemnat,  amintindu-le  „colegilor4*  că  trebuie  să 
suporte  cu  demnitate  încercările  venite  de  la  Dumnezeu.30 

IOAN  GH.  SAVIN  (1885—1973).  Profesor  de  Filosofie  şi  Apologe¬ 
tică  la  Facultatea  de  Teologie  din  Chişinău,  iar  între  1941 — 1947  la  ca¬ 
tedra  de  Apologetică  de  la  Bucureşti.  A  fost  deţinut  mai  mulţi  ani  pen¬ 
tru  cercetări  în  perioada  regimului  comunist.31 

CONSTANTIN  TOMESCU  (1890—1983).  Profesor  suplinitor  din 
1926  şi  titular  din  1930  la  catedra  de  Istoria  Bisericii  Române  de  la  Chi¬ 
şinău  până  în  1941.  în  1938  a  fost,  pentru  scurt  timp,  ministru  subsecre¬ 
tar  de  stat,  iar  apoi  a  fost  încadrat  la  Facultatea  de  Teologie  de  la  Cer- 
năuţi-Sueeava  până  în  1946.32  După  această  dată  a  fost  arestat  fiind  dus 
la  Sighet  şi  apoi  la  Jilava  unde  se  afla  în  mai  1962.33 

LIVIU  GALACTION  MUNTEANU  (1898—1961).  Din  1924  a  deve¬ 
nit  profesor  la  catedra  de  Studiul  biblic  al  Vechiului  şi  Noului  Testament 
de  la  Academia  Teologică  din  Cluj,  unde  va  fi  rector  în  perioada  1940 — 
1952.  între  1952 — 1958  a  fost  preot-paroh  la  Bistriţa  iar  apoi  vicar-  epar¬ 
hial  la  Cluj. 

în  1959  a  fost  arestat  şi  apoi  condamnat  de  Tribunalul  Militar  Cluj 
la  5  ani  de  închisoare  pentru  „uneltire  contra  ordinii  sociale44.  Adevăra¬ 
tul  motiv  al  arestării  a  fost  acela  că  în  calitate  de  vicar  semnase,  în  locul 
episcopului,  o  adresă  pentru  catehizarea  copiilor.  Din  cauza  regimului 
deosebit  de  dur  a  decedat  în  închisoarea  de  la  Aiud  în  1961.34 

ALEXANDRU  FILIPAŞCU  (1902—1962).  Asistent,  apoi  şef  de  lu¬ 
crări  la  „Centrul  de  studii  şi  cercetări  privitoare  la  Transilvania44.  în  pa¬ 
ralel,  din  1945  a  fost  profesor  la  Seminarul  pedagogic  universitar  din 
Cluj,  iar  în  1948  a  fost  numit  profesor  titular  la  catedra  de  Istoria  Bise¬ 
ricii  Române  a  Institutului  Teologic  Universitar  din  Cluj. 

A  fost  arestat  în  vara  anului  1952,  apoi  condamnat  la  25  de  ani 
de  muncă  silnică  şi  închis  la  Aiud,  Satu  Mare,  Gherla,  Jilava  şi  la  Canal. 
A  decedat  în  20  decembrie  1952  în  lagărul  de  la  Valea  Neagră,  judeţul 
Constanţa.35 

ILARION  FELEA  (1903 — 1961).  Profesor  de  Dogmatică  şi  Apolo¬ 
getică  la  Academia  Teologică  din  Cluj  şi  apoi  din  1938  la  cea  din  Arad, 
unde  între  1947 — 1948  a  fost  şi  rector. 

Arestat  între  6  ianuarie  1949  —  5  ianuarie  1950  şi  25  septembrie 
1958  —  18  septembrie  1961.  A  fost  condamnat  conform  sentinţelor  Nr. 
1650/28  cct.  1949  a  Tribunalului  Militar  Timişoara  şi  Nr.  347/14  mar¬ 
tie  1959  a  Tribunalului  Militar  Cluj  la  20  de  ani  muncă  silnică  şi  20  de 
ani  de  temniţă  grea  pentru  „activitate  intensă  contra  clasei  muncitoare 
şi  a  mişcării  revoluţionare44.  A  decedat  în  18  septembrie  1961  în  peniten¬ 
ciarul  Aiud.36 

Protopopul  FLOREA  MUREŞANU  (1907—1961),  de  la  Cluj  este  au¬ 
torul  unor  lucrări  de  istorie  bisericească  şi  manuale  de  Religie.  în  pe¬ 
rioada  1939 — 1948  a  fost  profesor  suplinitor  la  Academia  Teologică  din 
Cluj,  Arestat  prima  dată  între  1952 — 1953  şi  dus  la  Canalul  Dunăre-Ma- 
rea  Neagră.  în  1958  a  fost  arestat  din  nou,  fiind  condamnat  la  25  de  ani 
muncă  silnică.  Şi-a  sfârşit  viaţa  la  penitenciarul  din  Aiud  la  4  iunie 
1961* 

SPIRIDON  GÂNDEA  (1902 — 1990).  A  fost  profesor  suplinitor  de  Re¬ 
ligie  la  Liceul  „Gheorghe  Lazăr",  duhovnic  la  Academia  Teologică  şi  apoi 
preot  în  Bogata  Olteană.  în  1936  a  fost  numit  profesor  suplinitor  de  Pas¬ 
torală,  Omiletică  şi  Patrologie  la  Academia  Teologică  „Andreiană".  Din 
1945  a  fost  profesor  titular  la  catedra  de  Liturgică  la  aceeaşi  Academie 
până  în  1967,  când  a  fost  arestat.  A  fost  deţinut  până  în  1968  pe  motive 
politice  şi  înainte  de  a  împlini  70  de  ani  a  fost  pensionat.38 

SIMION  RADU  (1906 — 1995).  Asistent  la  secţia  sistematică  a  Insti¬ 
tutului  Teologic  Universitar  din  Sibiu.  Avea  să  fie  arestat  în  anul  1952 
ca  deţinut  administrativ  pentru  convingeri  anticomuniste.  A  fost  închis 
la  Canal,  Năvodari  şi  lagărul  de  la  Caracal  până  în  1953  când  a  fost  eli¬ 
berat.  După  aceasta  a  fost  încadrat  ca  bibliotecar  şi  funcţionar  admi¬ 
nistrativ  şi  apoi  ca  spiritual  până  în  1969  la  Institutul  Teologic  din  Sibiu,19 

TEODOR  SAVU  a  fost  profesor  suplinitor  şi  apoi  definitiv  la  Aca¬ 
demia  Teologică  din  Oradea,  stabilit  în  1941  la  Timişoara.  în  1948  a  fost 
condamnat  de  Tribunalul  Militar  Bucureşti  la  4  ani  de  închisoare  prin 
Sentinţa  Nr.  487/1950,  pentru  „favorizarea  infractorului".  După  elibe¬ 
rare,  în  1953,  a  fost  contabil  la  Oradea,  diacon  la  Catedrala  episcopală 
şi  inspector  eparhial,  iar  din  1992  profesor  suplinitor  de  Istoria  filosofiei 
la  noua  Facultate  de  Teologie  din  Oradea.40 

ION  V.  GEORGESCU  preparator  onorific  apoi  asistent  la  catedra 
de  Exegeza  Vechiului  Testament  la  Facultatea  de  Teologie  din  Bucureşti. 
Răpit  de  sovietici  în  august  1945  şi  dus  la  închisoarea  Lubianka  din  Mos¬ 
cova,  fiind  condamnat  Ia  20  de  ani  de  muncă  silnică. 

A  executat  o  parte  din  pedeapsa  la  Verhoiansk,  Uhta,  Irkutsk,  Kras- 
noiarsk  şi  Vorkuta  până  în  1955.41  La  întoarcerea  în  tară  a  fost  închis 
2  ani  la  Gherla,  iar  apoi  în  diferite  lagăre  de  muncă  din  Dobrogca  suh 
acuzaţia  de  „complot  împotriva  bisericii".  In  lagăr  a  ţinut  o  serie  de 
„conferinţe"  care  nu  vor  putea  fi  uitate  niciodată  de  cei  care  le-au  as¬ 
cultat.42  A  fost  eliberat  abia  în  1962,  fiind  încadrat  corector  şi  apoi  re¬ 
dactor  principal  al  Institutului  Biblic  din  Bucureşti. 

Alături  de  marii  noştri  profesori,  în  închisori  se  aflau  însă  şi  un 
număr  impresionant  de  prestigioşi  teologi  şi  preoţi  cărturari ,  dintre  care 
o  parte  îi  vom  aminti  în  continuare. 

Preotul  DUMITRU  BÂLAŞA  —  de  la  Craiova,  autor  a  numeroase 
studii  privitoare  la  istoria  Bisericii  şi  culturii  româneşti  din  Oltenia,  a 
fost  arestat  în  1959  şi  condamnat  de  Tribunaiui  Militar  Craiova  prin  Sen¬ 
tinţa  Nr.  176/1960,  la  6  ani  închisoare  corecţională  şi  confiscarea  totală 
a  averii  personale  pentru  „uneltire  contra  ordinii  sociale".  A  fost  deţi¬ 
nut  la  Aiud,  Jilava,  Piteşti  şi  Ostrov  de  unde  a  fost  eliberat  în  1964.43 

Preotul  TOMA  CHIRICUŢA  —  autorul  a  numeroase  manuale  de 
Religie  şi  predicator  reputat,  a  fost  reţinut  preventiv  din  17  octombrie 
1961  până  la  6  aprilie  1962,  şi  dus  la  Ocnele  Mari.44 

Preotul  TOMA  GHERASIMESCU  —  care  a  publicat  studii  de  Apo¬ 
logetică  şi  Filosofie  Creştină  precum  şi  broşuri  de  zidire  sufletească  a  fost 
arestat  în  perioada  1959 — 1964.  In  anul  1962  era  la  Aiud.45 

Preotul  DUMITRU  ILIESCU-PALANCA  —  a  fost  profesor  la  Se¬ 
minarul  Teologic  din  Curtea  de  Argeş  şi  la  cel  monahal  de  la  Cernica.  In 
9  mai  1948  a  fost  arestat  şi  condamnat  la  25  de  ani  de  muncă  silnică, 
din  care  a  executat  14,  până  când  a  încetat  din  viaţă  la  data  de  16  mar¬ 
tie  1962.46 

Preotul  CONSTANTIN  GALERIU  —  a  fost  condamnat  de  Jude¬ 
cătoria  a  V-a  Populară  Bucureşti  la  3  luni  de  închisoare,  dar  a  fost 
reţinut  administrativ  din  15  august  1952  până  în  26  martie  1953.  După 
eliberare  va  obţine  doctoratul  în  1973,  dată  după  care  va  deveni  lector 
iar  apoi  profesor  titular  la  Facultatea  de  Teologie  din  Bu-cureşti.  Se  va 
retrage  de  la  catedră  şi  rămâne  preot  la  biserica  Sfântul  Silvestru  din 
Bucureşti.47 

Preotul  VASILE  ŢEPORDEI  —  a  fost  profesor  de  Religie  la  mai 
multe  licee  din  Chişinău  şi  Bucureşti,  precum  şi  redactor  la  numeroase 
ziare  din  Chişinău.  Refugiat  în  România  după  1944  şi  arestat  în  septem¬ 
brie  1948.  In  1949  a  fost  judecat  de  un  Tribunal  Sovietic  de  la  Constanţa 
şi  condamnat  la  25  de  ani  de  muncă  silnică.  A  executat  8  ani  în  mai  multe 
lagăre  siberiene,  ultimul  fiind  la  Vorkuta.  A  fost  eliberat  în  1956  şi  a 
fost  reintegrat  preot.48 

Preotul  militar  DIMITRIE  BEJAN  a  fost  luat  prizanier  în  1942 
la  Stalingrad  şi  a  stat  în  gulagul  sovietic  6  ani.  Apoi,  prin  sentinţa  Nr. 
77/1950  a  fost  condamnat  la  7  ani  de  închisoare,  după  care  între  anii 
1956 — 1958,  a  avut  domiciliu  obligatoriu  la  Răchitoasa,  în  Bărăgan,  iar 
prin  Sentinţa  Nr.  349/1959  a  fost  din  nou  condamnat  la  8  ani  de  închi¬ 
soare.  A  fc*t  eliberat  de  la  Aiud  abia  în  1964,  executând  astfel  şi  la  noi 
12  ani  de  temniţă  după  ce  a  fost  forţat  să  lucreze  dintr-o  parte  în  alta 
a  fostei  U.R.S.S.49. 

Preotul  NICOLAE  GREBENEA,  arestat  la  12  februarie  1942  şi 
condamnat  de  Tribunalul  Militar  din  Galaţi  la  25  de  ani  muncă  silnică. 
A  rămas  în  închisoare  până  la  28  iulie  1964,  fiind  deţinut  la  Aiud,  Baia 
Sprie  şi  mina  Cavnic.  Din  cei  22  de  ani  de  detenţie  18  i-a  petrecut  la 
Aiud.  Astăzi  trăieşte  la  Piatra  Neamţ.50 

Şirul  acesta  nu  poate  fi  însă  întrerupt  fără  a-1  aminti  pe  teologul 
ŞTEFAN  STRAJA,  fost  profesor  de  Religie  la  Gimnaziul  din  Mediaş, 
care  a  fost  condmnat  în  1948  de  către  Tribunalul  Militar  Cluj  la  15  ani 
închisoare.  A  trecut  pe  la  Galaţi,  Gherla,  Târgu  Ocna,  Aiud,  de  unde 
a  fost  eliberat  în  1958  iar  apoi  între  1958 — 1962  a  fost  arestat  adminis¬ 
trativ.  După  eliberare  a  fost  nevoit  să  lucreze  ca  muncitor  până  în  1967 
când  a  fost  numit  preot  la  parohia  Mag  -  Sibiu.51 

Vrednici  de  amintit  sunt  şi  o  serie  de  călugări:  părintele  Ioan  Iovan 
de  la  Vladimireşti,  condamnat  pe  viaţă;  arhimandriţii  Benedict  Ghiu?, 

arestat  în  1958  şi  condamnat  la  15  ani  de  închisoare,  din  care  a  executat 
6  la  Aiud  şi  Salcia;  Sofian  Boghiu .  condamnat  tot  în  1958  la  16  ani  mun¬ 
că  silnică  şi  eliberat  tot  în  1964;  Felix  Dubneac,  având  o  condamnare  de 
16  ani;  fraţii  Haralambic  şi  Vasile  Vasilache  condamnaţi  la  câte  8  ani, 
Haralambie  murind  în  închisoare  la  Gherla  în  1962;  ieromonahii  Daniil 
Sandii  Tudor,  condamnat  la  16  ani  şi  Arsenie  Papacioc,  care  a  avut  o  con¬ 
damnare  de  20  de  ani;  stareţul  Gherasim  Iscu,  condamnat  la  12  ani  de 
temniţă  grea  care  a  decedat  în  1951  la  Târgu  Ocna,  în  vârstă  de  49  de  ani. 

Actualul  Arhiepiscop  al  Vadului,  Feleacului  şi  Clujului,  Bartolomeu 
Anemia  a  fost  arestat  de  mai  multe  ori,  iar  apoi  în  1958  a  fost  condamnat 
la  25  de  ani  muncă  silnică.  Teolog,  prozator,  poet  şi  dramaturg  de  seamă 
a  îndeplinit  după  eliberarea  din  1964  mai  multe  funcţii  în  cadrul  Arhi¬ 
episcopiei  misionare  ortodoxe  din  America  până  în  1976,  când  a  devenit 
directorul  Institutului  Biblic  şi  de  Misiune  al  Bisericii  Ortodoxe  Române. 
In  1982  s-a  retras  la  Mănăstirea  Văratec,  iar  în  1993  a  fost  ales  arhiepis¬ 
cop  la  Cluj 

Mitropolitul  de  azi  al  Ardealului  Antonie  Plămădeală ,  personalitate 
marcantă  a  vieţii  culturale,  a  fost  condamnat  în  lipsă,  în  1949  la  7  ani 
de  închisoare.  Arestat  abia  în  1954  a  fost  judecat  din  nou  şi  condamnat 
la  4  ani,  apoi  a  fost  graţiat  în  1956.  In  1959  a  fost  scos  din  mănăstire  şi 
din  cler,  fiind  silit  să  muncească  în  diferite  întreprinderi.  Şi-a  putut  re¬ 
lua  activitatea  în  cler  abia  în  1968.53 

Prin  arestarea  acestor  personalităţi  este  limpede  că  se  urmărea 
distrugerea  Bisericii  noastre  şi  distrugerea  moralităţii  propovăduită  de 
aceasta. 


STUDENŢI  TEOLOGI  IN  ÎNCHISOARE 

Intre  cei  arestaţi  au  fost  însă  şi  studenţi  teologi  care  au  fost  supuşi 
unui  regim  special  tocmai  pentru  că  se  pregăteau  să  devină  propovădui¬ 
tori  ai  principiilor  morale  creştine.  De  aceea  consider  necesar  ca  aceş¬ 
tia  să  fie  menţionaţi  într-o  listă  care  să-i  prezinte  numai  pe  ei. 

Din  datele  pe  care  le  cunoaştem  până  acum  această  listă  cuprinde 
următoarele  persoane: 

1.  Airinei  Remus  -  a  trecut  pe  la  Jilava.54 

2.  Apostol  Ion  din  Orăştie.55 

3.  Băruţia  Liviu  -  student  la  Academia  Teologică  din  Timişoara.56 

4.  Bădescu  Mihail  -  arestat  la  15  iulie  1948.57 

5.  Bârjoveanu  Dumitru  -  arestat  în  1948.55 

6.  Teodor  Bej  -  student  la  Arad  -  arestat  de  două  ori  în  1944  şi 
1948. 59 

7.  Bodu  Ion  -  decedat  la  Târgu  Ocna  în  1955.60 

8.  Boiangiu  Gheorghe.61 

9.  Cărăuşu  Adrian  -  arestat  la  8  mai  1947,  eliberat  abia  în  1964.62 

10.  Cerbu  Ion  -  student  la  Sibiu. 

11.  Chiricuţă  Comeliu  -  arestat  în  1949  când  era  elev  la  Seminarul 
din  Galaţi.63 

12.  Chiţescu  Ion.64 

13.  Cojocarii  Paul.65 

14.  Curcuţă  Pavel  -  arestat  în  1949,  când  era  elev  seminarist.66 

15.  Dărăscu  Petru  -  originar  din  Vaslui,  era  doar  elev  în  momentul 
arestării.67 

16.  Drăgulin  Gheorghe  -  arestat  în  1952  când  era  student  la  Bucu¬ 
reşti.68 

17.  Filip  Ioan  -  student  la  Facultatea  din  Sibiu.69 

18.  Formaţiu  Mihail  -  mort  în  timpul  reeducării.70 

19.  Fotu  Anastasie  -  pseudonim  Tasu,  arestat  şi  condamnat  în  1948.71 

20.  Gheorghiţa  Viorel  -  student  în  anul  III  la  Academia  Teologică 
din  Arad.72 

21.  Greavu  Nicolae.73 

22.  Ilieşu  Ion  din  Teregova  -  arestat  prima  dată  ca  student.74 

23.  Ionescu  Aurelian.75 

24.  Liseanu  Aurel  -  student  al  Institutului  Teologic  din  Sibiu.76 

25.  Lupşa  Petru  -  student  la  Teologie  în  Arad.77 

26.  Marin  Aurel  -  student  la  Academia  de  Teologie  din  Caransebeş.78 

27.  Mănciulescu  Ion  -  student  în  anul  I.79 

28.  Munteanu  Alexandru  -  în  1948  când  a  fost  arestat  era  student 
teolog  la  Sibiu.80 

29.  Munteanu  Paul  -  din  Pipirig-Neamţ  student  în  anul  IV  la  Bu¬ 
cureşti.81 

30.  Nedescu  Emil  -  student  la  Academia  Teologică  din  Arad.82 

31.  Pavel  Ion  din  Covurlui  a  fost  student  în  anul  III.83 

32.  Popa  Constantin  -  arestat  în  1952  când  era  student.84 

33.  Popescu  Dumitru  -  originar  din  Dâmboviţa.85 

34.  Popescu  Petre.86 

35.  Ramba  Gheorghe  -  arestat  în  1948  când  era  student  la  Sibiu.87 

36.  Scutaru  Mihail.88 

37.  Şufaru  Gheorghe  -  închis  la  Piteşti.89 

38.  Şusoi  Iosif  -  student  la  Academia  Teologică  din  Caransebeş.90 

39.  Toader  Petre  -  arestat  în  1948,  când  era  student  în  anul  III.91 

40.  Tocilescu  -  originar  din  Galaţi.39 

41.  Tomescu  Temistocle  -  originar  din  Jilava.93 

42.  Tudor  Constantin  -  arestat  la  9  august  1948,  când  era  student  în 
anul  II.94 

43.  Ungureanu  -  maltratat  de  Eugen  Turcan.95 

44.  Văman  Constantin  -  arestat  la  9  iulie  1948  pe  când  era  student 
în  anul  IV.96 

45.  Villa  Petre  G.  -  student  în  anul  III.97 

Desigur  şi  această  listă  rămâne  deschisă,  căci  nu  vom  putea  preciza 
poate  niciodată  care  a  fost  numărul  acestora.  Dar  dacă  pentru  cei  care  se 
află  în  viaţă  există  şansa  să  se  poată  înscrie  pe  ea,  pentru  cei  ce  au  trecut 
în  veşnicie  acest  lucru  nu  mai  este  cu  putinţă. 

Lucrul  acesta  nu  trebuie  ignorat  nici  o  clipă,  căci  numărul  celor  ce 
au  pierit  din  cauza  condiţiilor  din  penitenciare  sau  din  lagărele  de  muncă 
şi  nu  s-a-u  mai  întors  niciodată  la  casele  lor  este  destul  de  mare.  Până 
la  ora  actuală  lista  celor  decedaţi  cuprinde  150  de  nume  care  mai  trăiesc 
doar  în  amintirile  colegilor  de  suferinţă.  Dar  cine  va  putea  pretinde 
vreodată  că  îi  cunoaşte  pe  toţi,  având  în  vedere  că  în  lagărele  de  la  Canal 
se  murea  pe  capete  mulţi  fiind  înghiţiţi  de  ape  ori  răpuşi  de  insolaţie,  ori 
degerături. 

Din  numărul  celor  decedaţi  unii  au  fost  împuşcaţi  din  diverse  mo¬ 
tive.  Aceştia  sunt: 

1.  Achirilei  Iosif  -  împuşcat  în  1948  din  ordinul  Securităţii.96 

2.  Andreescu  Nicolae  -  executaţi  în  18  iulie  1959  la  Jilava 

3.  Constantinescu  Ioan  împreună  cu  organizaţia 

4.  Drăgoi  Ioan  „Haiducii  Muscelului".99 

5.  Dinescu  Haralambie  -  duhovnic  al  partizanilor  din  Făgăraş,  îm¬ 
puşcat  de  Securitate  în  1952. 100 

6.  Dinescu  Nicolae  -  partizan  al  grupului  Arsenescu  executat  în 
1952.101 

7.  Goanţă  Nicolae  -  împuşcat  în  cap  de  ruşi  la  Craiova,  în  1944, 
având  24  de  ani.102 

8.  Ioanete  -  din  Poşaga,  omorât  în  propria-i  casă  în  timpul  ase¬ 
diului  Securităţii  în  1950. 103 

9.  Lupşa  Ioan  -  executat  la  24  mai  1951  la  Sibiu  datorită  aparte¬ 
nenţei  la  lotul  Dabija.104 

10.  Mageru  Cornel  -  împuşcat  în  1954  după  ce  a  fost  eliberat  de  la 
Canal.105 

11.  Pali  Mihai  -  executat  cu  grupul  fraţilor  Arnăutoiu.106 

12.  Şerban  Gheorghe  -  împuşcat  la  Baia-Sprie  în  ziua  de  Paşte  a 
anului  1951  de  caporalul  Faur.107 

13.  Şerban  Radu  -  din  Nazarcea,  împuşcat  la  Cavnic,  în  timp  ce 
lucra  în  spatele  barăcii  pentru  că  a  refuzat  să  intre  în  mină.I0S 

La  aceştia  se  pot  adăuga: 

14.  Căpâlneanu  Vereş  -  ucis  în  1946  de  secretarul  P.C.R.  din  Uioara- 
Alba.109 

15.  Dragomirescu  Gheorghe  Puiu  -  din  Lopătari  -  Buzău,  care,  con¬ 
form  listei  A.F.D.P.R.  Galaţi,  ar  fi  fost  împuşcat  în  cap  de  oa¬ 
meni  de  la  Securitate  şi  îngropat  aproape  viu.110 

16.  Marioara  -  ucis  la  Poarta  Albă  in  martie  1952  de  sergentul  ma¬ 
jor  Medelnicescu.111 

17.  Mihăilescu  Dumitru  Atanasie  -  preot  în  Ciocârlia  -  Constanţa. 
Ucis  de  lucrători  de  la  Securitate  în  1953. 112 

Cu  convingerea  că  studiul  de  faţă  va  contribui  la  cunoaşterea  cât 
mai  exactă  a  situaţiei  prin  care  a  trecut  Biserica  şi  slujitorii  ei,  îl  vom  în¬ 
cheia  făcând  o  recapitulare  a  datelor  statistice  prezentate: 

—  Preoţi  şi  teologi  arestaţi  -  1785 ,  din  care  1546  preoţi,  194  călugări 
sau  călugăriţe  şi  45  studenţi  teologi; 

—  Decedaţi  în  închisori  150 ,  din  care  1 7  împuşcaţi. 

Raportând  aceste  date  la  numărul  total  al  preoţilor  ortodocşi  exis¬ 
tenţi  la  acea  dată,  în  jur  de  10  000,  înseamnă  că  aproape  20 %  au  fost 
arestaţi,  iar  din  cei  arestaţi  aproape  10%  nu  s-au  mai  întors  acasă. 

Analizând  aceste  date  statistice,  dar  şi  comportamentul  demn  al 
majorităţii  slujitorilor  Bisericii  noastre,  în  situaţiile  limită  la  care  erau 
uneori  supuşi  putem  spune  că  şi-au  îndeplinit  cu  prisosinţă  misiunea  lor, 
lucrând  neîncetat  chiar  şi  în  întunericul  temniţelor  pentru  păstrarea  ne¬ 
alterată  a  moralităţii  creştine. 

Ierarhii  noştri,  dar  şi  marii  teologi  lucrau  şi  ei  în  taină  pentru 
aceste  cauze,  dar  şi  pentru  a  putea  păstra  deschise  uşile  sfintelor  noastre 
biserici,  chiar  dacă  atunci  când  erau  descoperiţi  erau  aspru  pedepsiţi, 
fiind  siliţi  să-şi  ceară  pensionarea  ori  fiind  şi  ei  aruncaţi  în  temniţe. 

însăşi  funcţionarea  Bisericii  străbune  este,  aşadar,  dovada  cea  mai 
concludentă  că  în  România,  regimul  comunist  nu  a  reuşit  să  stingă  lu¬ 
mina  care  continuă  să  constituie  speranţa  viitorului. 

Doctorand  VALERIU  GABRIEL  BASA 

CATEDRALA  MITROPOLITANA  DIN  SIBIU 
—  95  de  ani  de  la  Sfinţire  — 


<t  .  . 

Se  împlinesc  în  acest  an,  95  de  ani  de  la  sfinţirea  măreţei  Catedrale 
Mitropolitane  din  Sibiu,  monument  de  arhitectură  reprezentativ  pentru 
stilul  bizantin  din  Transilvania  şi  din  întreaga  ţară. 

Au  trecut  95  de  ani  de  când  un  sobor  de  ierarhi,  preoţi  şi  diaconi 
avându-1  în  frunte  pe  vrednicul  de  pomenire  mitropolitul  Ioan  Meţianu 
intr-o  dimineaţă  senină  de  primăvară  au  săvârşit  slujba  de  târnosire  a 
acestui  Sion  al  Ortodoxiei  româneşti,  simbol  al  credinţei  şi  al  dragostei 
neamului  românesc  faţă  de  Biserica  străbună  şi  faţă  de  pământul  stră¬ 
moşesc. 

Evenimentul  de  acum  95  de  ani  încununa  într-un  fel  toată  lupta 
şi  toate  strădaniile  românilor  ortodocşi  din  Ardeal  de  a-şi  afirma  identi¬ 
tatea  lor  naţională  şi  confesională  şi  totodată  apartenenţa  lor  cu  trupul 
şi  cu  sufletul  la  aceste  plaiuri  pe  care  ei  dintotdeauna  le-au  locuit. 

Ideea  ridicării  unei  catedrale  ortodoxe  în  oraşul  de  reşedinţă  al 
Mitropoliei  -  Sibiu,  a  aparţinut  mai  întâi  marelui  mitropolit  Andrei  Şa- 
guna  cel  care  a  fost  aici  în  Ardeal  „ începător  întru  toate "  şi  care  printr-o 
circulară  trimisă  în  eparhie  în  preajma  Crăciunului  anului  1857,  după  ce 
în  toamna  aceluiaşi  an  a  obţinut  aprobarea  împăratului  Francisc-Iosif  I,  îi 
îndemna  pe  preoţi  şi  pe  credincioşi  să  jertfească  din  puţinul  lor  pentru 
înălţarea  unei  sfinte  catedrale  în  oraşul  Sibiu,  care  „sd  fie  maica  tuturor 
bisericilor  din  eparhia  noastră  . . şi  care  să  fie  zidită  „spre  mărirea  lui 
Dumnezeu  şi  spre  binele  vostru" ,  cum  se  exprima  el. 

în  urma  apelului  făcut  s-a  început  organizarea  Colectei  propriu- 
zise,  primul  donator  fiind  însuşi  împăratul  Francisc-Iosif  I  care  a  donat 
1  000  de  galbeni,  urmat  apoi  de  guvernatorul  Transilvaniei  cu  50  de  gal¬ 
beni,  de  Mitropolitul  Andrei  cu  2  000  de  florini  şi  mulţi  alţii. 

Din  cauza  vitregiei  vremurilor  mitropolitul  Andrei  a  adormit  întru 
Domnul  fără  să-şi  poată  vedea  visul  împlinit.  Sub  urmaşii  săi  a  conti¬ 
nuat  strângerea  de  fonduri  pentru  catedrală,  astfel  că  sub  păstorirea 

mitropolitului  Ioan  Meţianu  (1899-1917)  s-a  pus  piatra  de  temelie  a  ac¬ 
tualei  biserici  catedrale  în  str.  Mitropoliei  nr.  33.  Pentru  degajarea  lo¬ 
cului,  a  fost  nevoie  de  demolarea  câtorva  case  din  jur  precum  şi  a  vechii 
bisericuţe  greceşti  din  Sibiu  care  până  atunci  servea  drept  catedrală  epis¬ 
copală. 

Lucrările  au  început  în  anul  1902  şi  au  continuat  până  în  1904,  când 
biserica  a  fost  pusă  sub  acoperiş,  fiind  coordonate  de  către  arhitectul  Si¬ 
biului  de  atunci  Iosif  Schussnig.  Planul  catedralei  a  fost  acceptat  în  urma 
unui  concurs  la  care  s-au  prezentat  31  de  arhitecţi,  fiind  declarat  câşti¬ 
gător  planul  arhitecţilor  Virgil  Nagy  şi  Iosif  Konemer, 

In  ziua  de  13  decembrie  1904  au  fost  sfinţite  şi  aşezate  în  cele  două 
turnuri  cele  4  clopote.  S-au  confecţionat  apoi  iconostasul  şi  strănile  în 
Bucureşti  la  firma  lui  Constantin  Babic,  a  fost  introdusă  lumina  electrică 
şi  a  fost  pictată  cupola.  Pictura  acesteia  ca  şi  a  iconostasului  a  fost  făcută 
de  către  Octavian  Smigelschi,  originar  din  părţile  Sibiului. 

La  30  aprilie  1906,  catedrala  a  fost  sfinţită  de  către  mitropolitul  Ioan 
Meţianu  împreună  cu  episcopul  său  sufragan  de  la  Arad  Ioan  Papp  ală¬ 
turi  de  un  ales  sobor  de  preoţi  şi  diaconi.  La  sfinţire  a  fost  prezent  şi  pro¬ 
fesorul  Nicolae  Iorga,  care  a  donat  un  engolpion  de  argint  şi  o  icoană  va¬ 
loroasă  pentru  biserică  şi  care  a  doua  zi  după  sfinţire  a  ţinut  şi  o  confe¬ 
rinţă  publică  în  Sibiu. 

In  decursul  vremii  catedrala  din  Sibiu  a  fost  restaurată  de  mai 
multe  ori  şi  împodobită  în  vremea  noastră  cu  o  frumoasă  pictură  neobi- 
zantină  executată  de  Iosif  Keber  şi  Anastasie  Demian. 

Sub  păstorirea  mitropoliţilor  Nicolae  Colan ,  Nicolae  Mladin  ca  şi 
sub  păstorirea  actualului  mitropolit  al  Ardealului  Dr.  Antonie  Plămădeală , 
Catedrala  mitropolitană  din  Sibiu  a  fost  înzestrată  cu  obiecte  liturgice, 
veşminte,  cărţi,  instalaţii  de  sonorizare  ş.a.,  necesare  pentru  buna  desfă¬ 
şurare  a  serviciului  divin. 

De  95  de  ani  la  altarul  acestei  catedrale  ce  are  hramul  simbolic  al 
„Sf.  Treimi"  se  săvârşeşte  zilnic  Sf.  Liturghie  şi  Vecernia  precum  şi  cele¬ 
lalte  servicii  religioase  prevăzute  de  tipicul  bisericesc. 

Se  cuvine  deci  acum  să-i  mulţumim  lui  Dumnezeu  pentru  această 
frumoasă  şi  înălţătoare  realizare  spirituală  şi  culturală  a  înaintaşilor 
noştri  şi  să  le  închinăm  un  gând  pios  de  rugăciune  şi  de  pomenire,  iar 
ori  de  câte  ori  vom  intra  în  Catedrala  noastră  ortodoxă  din  Sibiu  să  ne 
rugăm  „ pentru  pacea  de  sus,  pentru  pacea  a  toată  lumea  şi  pentru  mân¬ 
tuirea  sufletelor  noastre". 


f  VISARION  RAŞINÂREANU 

PREDICĂ  LA  DUMINICA  A  XVIII-A 

DUPĂ  RUSALII 

—  Minunile  — 


„ Cine  este  Dumnezeu  mare  ca  Dumnezeul 
nostru?  Tu  eşti  Dumnezeu  care  faci  mi¬ 
nuni!  Cunoscută  ai  făcut  între  popoare  pu¬ 
terea  Ta". 


(Fs.  76,  13-14) 


Sf.  Evanghelie  de  astăzi  ne  istoriseşte  o  minune  tot  aşa  de  mare  ca  a 
îndrăcitului  din  Gadara,  a  slăbănogului  de  la  lacul  Vitezda  sau  a  orbului 
din  naştere.  Pericopa  evanghelică  ne  relatează  despre  „pescuirea  minu¬ 
nată11,  simplu,  succint  lăsând  să  se  vadă  efectul  minunii  produs  asupra 
lui  Simon  Petru  şi  a  celor  împreună  cu  el  şi  desigur  şi  asupra  noastră. 

Sf.  Evanghelist  Luca  ne  spune:  „Pe  când  mulţimea  îl  îmbulzea;  ca 
să  asculte  cuvântul  lui  Dumnezeu,  şi  El  şedea  lângă  lacul  Ghenizaret,  a 
văzut  două  corăbii  oprite  lângă  ţărm,  iar  pescarii,  coborând  din  ele,  spă¬ 
lau  mrejele.  Şi  urcându-se  într-una  din  ele  care  era  a  lui  Simon,  l-a  ru¬ 
gat  să  o  depărteze  puţin  de  la  uscat.  Şi  şezând  în  corabie,  învăţa  din  ea 
mulţimile.  Iar  când  a  încetat  a  vorbi  i-a  zis  lui  Simon:  „Mână  la  adânc  şi 
lăsaţi  în  jos  mrejele  voastre,  ca  să  pescuiţi”.  Şi  răspunzând  Simon,  a  zis: 
„Toată  noaptea  m-am  trudit  şi  nimic  nu  am  prins,  dar  după  cuvântul  Tău, 
voi  arunca  mrejele”.  Şi  făcând  ei  aceasta  au  prins  mulţime  mare  de  peşte, 
că  li  se  rupeau  mrejele.  Şi  au  făcut  semn  tovarăşilor  din  cealaltă  corabie, 
să  vină  să  le  ajute.  Şi  au  venit  şi  au  umplut  amândouă  corăbiile,  încât 
erau  gata  să  se  afunde,  iar  Simon  Petru,  văzând  aceasta  a  căzut  la  genun¬ 
chii  lui  Iisus,  zicând:  „Ieşi  de  la  mine  Doamne,  că  sunt  om  păcătos".  Căci 
spaimă  îl  cuprinsese  pe  el  şi  pe  toţi  cei  care  erau  cu  el,  pentru  pescuitul 
peştilor  pe  care  îi  prinseseră.  Tot  aşa  şi  pe  Iacov  şi  Ioan,  fiii  lui  Zevedeu, 
care  erau  tovarăşii  lui  Simon.  Şi  a  zis  Iisus  către  Simon:  „Nu  te  teme;  de 
acum  vei  fi  pescar  de  oameni,  şi  trăgând  corăbiile  la  ţărm,  au  lăsat  totul 
şi  au  mers  după  El”  (Luca  5,  1-11). 

Iată  de  ce  astăzi  vom  încerca  să  înţelegem  ce  sunt  minunile,  care  este 
scopul  lor  şi  dacă  ele  sunt  posibile  şi  de  crezut  acum  în  pragul  sec.  XXI. 

învăţătura  de  credinţă  spune  că  minunile  sunt  fapte  dumnezeieşti 
mai  presus  de  mintea  şi  puterea  omenească.  Ele  sunt  fapte  săvârşite  în 

firea  văzută  numai  cu  puterea  lui  Dumnezeu,  ce  întrec  legile  minţii  şi  ale 
firii,  ce  se  fac  în  momente  extraordinare,  hotărâte  de  Ziditor  şi  urmăresc 
lămurirea  şi  îndreptarea  noastră  în  vederea  mântuirii.  Minunile  arată 
voinţa  lui  Dumnezeu  şi  tâlcuirea  căilor  Sale  cele  necunoscute. 

Minunile  sunt  fapte  sensibile,  extraordinare  şi  divine.  Sensibile  căci 
se  pot  verifica  prin  simţuri,  ca  de  exemplu  prefacerea  apei  în  vin  la  Nunta 
din  Cana  Galileii;  Extraordinare,  căci  se  întâmplă  în  afară  de  fenomenele 
obişnuite  ale  naturii,  ca  de  exemplu,  pescuirea  minunată;  Divine,  căci  se 
pot  atribui  numai  puterii  lui  Dumnezeu,  ca  de  exemplu,  învierea  unui 
mort. 

Prin  minuni  se  demonstrează  revelaţia  şi  se  legitimează  persoanele 
care  o  fac.  Prin  evocarea  acestor  fapte  minunate,  a  minunilor,  înţelegem 
cum  s-a  făcut  descoperirea  dumnezeiască  despre  Dumnezeu,  despre  pu¬ 
terea  Lui,  „căci  cele  ce  sunt  cu  neputinţă  la  oameni  sunt  cu  putinţă  ia 
Dumnezeu";  despre  faptul  că  este  atotputernic,  că  poate  face  orice,  câ 
poate  schimba  legile  naturii  „că  unde  voieşte  Dumnezeu  se  biruiesc  legile 
firiiu. 

Minunile  ne  obligă  să  credem  în  Dumnezeu  şi  să-i  vedem  puterea 
manifestată  în  faptă.  In  minuni  avem  probele  definitive  şi  argumentele 
cele  mai  convingătoare  prin  care  se  legitimează  şi  se  verifică  divinitatea 
religiei  creştine. 

Oare  întreaga  creaţie,  facerea  lumii,  a  îngerilor,  a  oamenilor,  nu 
este  o  minune  care  ne  face  să  strigăm  cu  psalmistul:  „Cine  este  Dumne¬ 
zeu  mare  ca  Dumnezeul  nostru?  Tu  eşti  Dumnezeu  care  faci  minuni! 
Cunoscută  ai  făcut  între  popoare  puterea  Ta!“  (Ps.  76,  13-14). 

Să  ne  gândim  la  semnele,  puterile  şi  minunile  biblice  prin  care 
Dumnezeu  descoperă  oamenilor  adevăruri  care  pe  alte  căi  erau  cu  nepu¬ 
tinţă  să  le  cunoască.  Minunile  au  convins  pe  profeţi  despre  existenţa  ade¬ 
văratului  Dumnezeu.  Astfel  Moise  „cu  mână  tare  şi  cu  braţ  înalt41  a  con¬ 
dus  pe  poporul  ales.  Câte  minuni  a  făcut  Dumnezeu  prin  Moise?  A  des¬ 
picat  Marea  Roşie  în  două,  a  izvorât  apă  din  piatră,  ş.a.  Câte  minuni  a 
făcut  Elisei  şi  Iiie? 

Proorocii  Vechiului  Testament  anticipează  întruparea  şi  viaţa  Mân¬ 
tuitorului  profeţind  despre  minunile  care  se  vor  face.  Isaia  profeţeşte  zi¬ 
când:  „Atunci  se  vor  deschide  ochii  orbilor  şi  urechile  surzilor  vor  auzi. 
Atunci  va  sări  şchiopul  ca  cerbul  şi  limba  celui  mut  va  cânta  de  bucurie" 
(35,  5—6). 

Mântuitorul  însuşi  confirmă  împlinirea  acestei  profeţii  în  faţa  so¬ 
lilor  lui  Ioan  Botezătorul:  „Mergând  spuneţi  lui  Ioan  cele  ce  auziţi  şi  ve¬ 
deţi:  orbii  văd  şi  şchiopii  umblă,  leproşii  se  curăţesc  şi  surzii  aud,  morţii 
înviază  şi  săracilor  li  se  binevesteşte"  (Matei  11,  2-5). 

Sf.  Evanghelişti  ne  istorisesc  nenumăratele  minuni  pe  care  Mântui¬ 
torul  nostru  Iisus  Hristos  le-a  făcut  în  timpul  activităţii  sale  mesianice  pe 
care  le  putem  clasifica  în  următoarele  categorii: 

1.  Minuni  făcute  asupra  naturii  neînsufleţite;  cum  sunt:  preface¬ 
rea  apei  în  vin  (Ioan  2,  1-11),  pescuirea  minunată  despre  care  ne  istori¬ 
seşte  Sf.  Evanghelie  de  astăzi,  liniştirea  furtunii  pe  mare  (Matei  8,  23-27), 

înmulţirea  pâinilor  (Matei  14,  15),  umblarea  Mântuitorului  pe  mare  (Ma¬ 
tei  14,  25-33),  a  doua  înmulţire  a  pâinilor  (Matei  15,  32-38),  aflarea  sati¬ 
rului  în  gura  peştelui  (Mt.  17,  24-27),  uscarea  smochinului  neroditor  (Mt. 
21,  18-22)  şi  a  doua  pescuire  minunată  (Ioan  21»  1-13), 

2.  Minuni  săvârşite  asupra  oamenilor. 

a)  Vindecarea  slugii  sutaşului  (Mt.  8,  5-13),  vindecarea  soacrei  lui 
Petru  (Mt.  8,  14-15),  vindecarea  slăbănogului  (Mt.  9,  1-8),  vindecarea  fe¬ 
meii  cea  cu  curgere  de  sânge  de  doisprezece  ani  (Mt.  9,  20-22),  vindecarea 
celor  doi  orbi  (Mt.  9,  27-31),  vindecarea  omului  cu  mâna  uscată  (Mt.  12, 
9-13),  vindecarea  orbilor  din  Ierihon  (Mt.  20,  29-34),  vindecarea  surdo¬ 
mutului  (Mc.  7,  32-37),  vindecarea  orbului  din  Betsaida  (Mc.  8,  22-26), 
vindecarea  bolnavului  de  idropică  (Lc.  14,  1-4),  vindecarea  celor  zece  le¬ 
proşi  (Lc.  17,  11-19),  vindecarea  urechii  lui  Malhus  (Lc.  22,  50-51),  vin¬ 
decarea  fiului  unui  om  împărătesc  (In.  4,  46),  vindecarea  slăbănogului  de 
38  de  ani  (In.  5,  1-17)  şi  vindecarea  orbului  din  naştere  (In.  9). 

b)  învieri:  învierea  fiicei  lui  Iair  (Mc.  5,  22-24),  învierea  fiului  vă¬ 
duvei  din  Nain  (Lc.  7, 11-17)  şi  învierea  lui  Lazăr  (In.  11,  1-48), 

3.  Minuni  săvârşite  asupra  duhurilor  necurate: 

Vindecarea  îndrăciţilor  din  Gadara  (Mt.  8,  28-34),  vindecarea  mu¬ 
tului  îndrăcit  (Mt.  9,  32-34),  vindecarea  fiicei  cananiencei  (Mt.  15,  21-28), 
vindecarea  lunaticului  (Mt.  17,  14-21),  vindecarea  îndrăcitului  din  Caper- 
naum  (Mc.  11, 21-28)  şi  vindecarea  femeii  gârbove  (Lc.  13, 10-13). 

4.  Minuni  săvârşite  asupra  propriei  persoane: 

Schimbarea  la  faţă  (Mt.  17,  1-9),  învierea  (Mt.  28,  1-8),  arătările 
după  înviere  (Mt.  28,  9-20)  şi  înălţarea  la  cer  (Mc.  16,  19-20). 

Toate  aceste  minuni  sunt  semne  vădite  ale  puterii  dumnezeieşti  a 
Mântuitorului  prin  care  a  făcut  bine  oamenilor  şi-a  legitimat  mesianitatea 
aşa  cum  ne  încredinţează  Evanghelistul:  „încă  şi  alte  minuni  a  făcut  Iisus 
înaintea  ucenicilor  săi  care  nu  sunt  scrise  în  cartea  aceasta.  Iar  acestea 
s-au  scris,  ca  să  credeţi  că  Iisus  este  Hristos,  fiul  lui  Dumnezeu,  şi  crezând 
să  aveţi  viaţă  in  numele  Lui"  (In.  20,  30-31). 

Toate  aceste  minuni  au  scop  religios  moral:  să  adeverească  revelaţia, 
existenţa,  puterea  şi  voinţa  liberă  a  lui  Dumnezeu.  Ele  nu  se  fac  la  co¬ 
mandă  şi  nici  în  interes  personal.  Ele  nu  desfiinţează  ordinea  şi  legile 
universului,  ci  se  fac  pentru  luminarea,  îndreptarea  şi  mântuirea  omului. 

De  aceea  va  spune  Mântuitorul  iudeilor:  „Dacă  n-aş  fi  făcut  între 
ei  lucruri  pe  care  nimeni  altul  nu  le-a  făcut,  păcat  n-ar  avea44  (In.  15,  24). 
„Dacă  nu  mă  credeţi  pe  Mine,  credeţi  lucrurile  Mele,  ca  să  cunoaşteţi  şi  să 
credeţi  că  Tatăl  este  în  Mine  şi  Eu  în  Tatăl"  (Ioan  10,  37-38). 

Minunile  lui  Iisus  Hristos  au  fost  recunoscute  de  contemporanii  săi, 
care  se  minunau  că  „Dumnezeu  a  dat  oamenilor  astfel  de  putere44.  Nico- 
dim  care  era  fruntaş  al  iudeilor,  venind  pe  ascuns  noaptea  la  Iisus  i-a 
zis:  „Ştim  că  de  la  Dumnezeu  ai  venit  învăţător;  că  nimeni  nu  poate  să 
facă  aceste  minuni,  pe  care  Tu  le  faci,  dacă  nu  este  Dumnezeu  cu  el"  (Ioan 
3,  21).  El  înţelegea  că  fără  Dumnezeu,  minunile  nu  se  pot  face  şi  nici  în¬ 
ţelege;  iar  noi  înţelegem  că  Dumnezeu  este  autorul  minunilor  şi  cine  tăgâ- 

duieşte  minunile,  tăgăduieşte  şi  pe  autorul  lor  care-i  Dumnezeu.  „Căci 
numai  El  poate  face  minuni14  (Ps.  135,  2-26).  îi  vedem  recunoscând  mi¬ 
nunile  Mântuitorului  pe  Zaheu,  Iair,  sutaşul  din  Capernaum  şi  chiar  pe 
adversarii  săi.  Cărturari  şi  bătrânii  poporului  îl  întreabă  zicând:  „Spune-ne 
cu  ce  putere  faci  acestea?  Sau  cine  este  cel  ce  ţi-a  dat  puterea  aceasta  de 
a  face  minuni?4*  (Matei  21,  23).  Iar  fariseii  şi  arhiereii  alarmaţi  de  minunea 
învierii  lui  Lazăr  se  întreabă:  „Ce  să  facem?  Pentru  că  omul  acesta  multe 
minuni  face.  De  îl  vom  lăsa  aşa,  toţi  vor  crede  în  el  şi  vor  veni  romanii 
şi  ne  vor  lua  locul  şi  neamul4*  (In.  11,  47-48). 

Toţi  aleşii  lui  Dumnezeu  au  fost  înzestraţi  de  El  cu  puterea  facerii 
de  minuni  ca  mărturie  că  sunt  trimişii  Lui.  Mântuitorul  făgăduieşte:  „Iar 
celor  ce  vor  crede,  le  vor  urma  aceste  semne:  în  numele  Meu  demoni  vor 
izgoni,  în  limbi  noi  vor  grăi.  Şerpi  vor  lua  în  mână,  şi  chiar  ceva  dătător 
de  moarte  de  vor  bea,  nu-i  va  vătăma,  peste  cei  bolnavi  îşi  vor  pune  mâi¬ 
nile  şi  se  vor  face  sănătoşi**  (Marcu  16,  16-17).  Oare  aceste  minuni  nu  se 
repetă  în  Sf.  Biserică  prin  harul  Sf.  Taine?  în  aceste  minuni  au  crezut 
cu  tărie  toţi  sfinţii  şi  miile  de  martiri  care  şi-au  dat  viaţa  pentru  Hristos. 

Se  pune  acum  întrebarea:  Mai  sunt  posibile  minunile?  Noi  oamenii 
moderni  de  astăzi  mai  putem  crede  în  minuni? 

Putem  spune  că  şi  astăzi  se  fac  minuni,  sub  ochii  noştri,  dar  trebuie 
să  fim  în  stare  să  le  înţelegem  şi  să  le  tâlcuim  rostul.  . 

Lumea  întreagă  este  o  minune,  cum  constată  poetul  transilvănean, 
Lucian  Blaga: 


„Eu  nu  strivesc  corola  de  minuni  a  lumii 

şi  nu  ucid  cu  mintea 

tainele  ce  le-ntâlnesc  în  calea  mea11. 

Viaţa  este  o  minune;  şi  mintea  iscoditoare  a  căutat  să-i  dezlege  tai¬ 
nele  şi  să-i  cunoască  misterele.  Fiinţele  vii  care  mişună  pe  faţa  întregului 
pământ,  creaţii  curioase  şi  multiforme  pe  care  le  vedem  cercetate  de  spe¬ 
cialişti  cât  şi  seminţele  din  care  cresc  nenumărate  plante,  sunt  minuni 
(pe  care  le  vedem  la  teleenciclopedie). 

O  minune  este  cel  mai  mic  firicel  de  iarbă  verde,  care  sparge  scoarţa 
pământului  şi  se  ridică,  senin,  frumos  şi  biruitor  spre  soare. 

Sunt  şi  multe  alte  fapte  care  cad  sub  observaţia  noastră  pe  care  sa¬ 
vanţii  le  constată  că  sunt  realităţi  pe  care  nu  le  pot  nega,  dar  nu  şi  le 
pot  explica;  spre  exemplu:  telepatia,  forţa  epilepticului,  siguranţa  somnam¬ 
bulului. 

Toate  acestea  ne  pot  ajuta  să  înţelegem  că  minunile  sunt  posibile. 
Celor  de  astăzi  şi  dintotdeauna  le  vom  aduce  aminte  cuvintele  Fer.  Au- 

gustin  care  sunt  atât  de  actuale:  „Dacă  nu  vreţi  să  credeţi  în  minunile 
Evangheliei,  noi  mai  avem  una  care  ne  este  de  ajuns:  tot  pământul  a  pu¬ 
tut  crede  In  Iisus  Hristos,  fără  să  fi  văzut  o  minune*1. 

Noi  creştinii  vedem  în  minuni  semne  divine  care  ne  fac  să  ne  des¬ 
chidem  ochii  şi  să  ne  ridicăm  mintea  şi  inima  spre  cer. 

Credinţa  este  cea  care  face  şi  astăzi  nenumărate  minuni  pe  care  oa¬ 
menii  credincioşi  trăitori  în  Duhul,  le  simt,  le  descoperă,  le  constată.  Un 
exemplu  edificator  este  apa  sfinţită  a  cărei  conservare  o  poate  constata 
oricine. 

De  aceea  şi  noi  să  ne  umplem  de  puteri  duhovniceşti  şi  să  spunem 
împreună  cu  preotul  când  se  roagă  la  minunea  sfinţirii  apei  şi  nu  numai 
atunci,  ci  tot  timpul: 

„Mare  eşti  Doamne  şi  minunate  sunt  lucrurile  Tale  şi  nici  un  cuvânt 
nu  este  de  ajuns  spre  lauda  minunilor  Tale*1. 

AMIN! 


r 

«  • 


i.  •  i 


l '  *  *  « 


"  ‘  Pr.  GH.  STREZA 


PREDICA  LA  ÎNMORMÂNTARE 


Mult  îndurerată  familie ,  iubiţi  credincioşi , 

Ne-am  adunat  aici,  în  această  capelă,  ca  să  petrecem  pe  drumul  cel 
de  veci  -  cu  rugăciune  -  pe  credinciosul  bisericii  noastre,  soţ  bun,  tată 
iubitor,  prieten  ales  şi  om  de  mare  omenie.  Prin  munca  vieţii  lui  a  dorit 
să  aducă  fericire  oamenilor,  mult  încercaţi  pe  roata  vieţii. 

Deşi  viaţa  noastră  pe  pământ  e  scurtă,  cei  mai  tari  dacă  ajung  70 — 
80  de  ani,  are  o  importanţă  deosebită.  Prin  această  viaţă  scurtă,  noi  ne-o 
câştigăm  pe  cea  veşnică  ce  continuă  dincolo  de  pragul  acestei  vieţi  de 
aici,  în  existenţa  sufletelor. 

Oamenii  nu  vin  în  viaţa  de  aici  la  întâmplare,  Dumnezeu  care  a 
creat  totul  şi  ţine  totul  -  e  într-o  continuă  activitate  „Tatăl  meu  lucrează, 
şi  Eu  lucrez”  (In.  5.17).  Oamenii  vin  din  voinţa  lui  Dumnezeu.  Pe  fiecare, 
Dumnezeu  îl  aduce  din  iubire,  ca  această  făptură  să  se  bucure  de  exis¬ 
tenţă,  de  viaţă.  Dumnezeu  la  fiecare  îi  trasează  o  misiune  în  viaţă,  cu 
multe,  multe  încredinţări,  în  măsura  darurilor  pe  care  le  primeşte  (vezi 
parabola  talanţilor  (Mt.  25-14).  Omul,  crescând  trupeşte  şi  sufleteşte,  se 
întăreşte,  cresc  în  el  şi  aceste  daruri;  el  se  zideşte  în  ele,  ca  apoi  să  le 
poată  ridica  la  rangul  de  virtuţi,  punându-şi-le  în  lucrare  în  propria  viaţă, 
a  familiei  şi  în  lume.  Omul,  creatura  lui  Dumnezeu,  „e  făcut  după  chipul 
şi  asemănarea  Sa”.  Ce  mare  dar,  ce  mare  cinste  i-a  acordat  Dumnezeu 
acestei  creaturi  -  Om  -,  să-l  facă  după  chipul  şi  asemănarea  Sa,  să-i  dea 
chipul  lui  Dumnezeu.  Chipul  omului  e  foarte  frumos  şi  minunat  alcătuit, 
întrecând  toată  zidirea  (în  afară  de  îngeri),  dar  chipul  amintit  aici  se  re¬ 
feră  la  chipul  spiritual.  Dumnezeu  Spirit  fiind.  A  fost  înzestrat  cu  voinţă, 
gândire,  simţire,  libertate,  putere  de  a  face  binele  şi  a  progresa  în  bine, 
urcând  scara  acestor  valori  până  la  desăvârşire.  Măsura  desăvârşirii  ne-o 
dă  Domnul  Iisus  Hristos  şi,  prin  efortul  nostru  şi  harul,  ajutorul  lui  Dum¬ 
nezeu,  să  putem  ajunge  la  asemănarea  cu  El. 

Şi  concret,  vor  spune  unii,  cum  să  ajungem  la  această  stare?  E  greu? 
E  uşor?  Dumnezeu  l-a  făcut  pe  om  bun.  Are  înscris  în  fiinţa  lui  tendinţa 
de  a  înfăptui  acest  bine.  Omul  fiind  fiul  lui  Dumnezeu  (Dumnezeu  Tatăl 
l-a  creat,  ne-a  învăţat  să-L  numim  „Tatăl  nostru”)  şi  ne-a  îndemnat  sâ-1 
urmăm.  Precum  fiul  natural  al  omului,  copilul,  vede  primul  exemplu  în 
faţa  lui  pe  părinţi,  pe  tatăl,  îl  va  imita,  va  creşte  în  acel  climat  şi  pe  acela 
îl  va  şti  şi  îl  va  face.  Dacă  tatăl,  mama  trăiesc  bine,  frumos,  moral,  aşa 
va  trăi  şi  fiul.  Noi  toţi  oamenii,  repet,  fiind  fiii  lui  Dumnezeu,  privim  spre 
acest  Tată.  Ştim  că  El  este  perfect.  Că  acest  Dumnezeu  Tatăl  nostru  şî 
creatorul  tuturor  celor  „văzute  şi  nevăzute”  (Fac.  1)  există  de  la  Sine  şi 
prin  Sine.  Nu  are  o  altă  cauză  în  afară  de  Sine,  este  spirit  desăvârşit 


REVISTA  TEOLOGICA 


«0 

„Duh  este  Dumnezeu1*,  (In.  4,  24)  atotprezent,  este  veşnic,  neschimbat  în 
fiinţa  Lui  şi  în  hotărârile  Sale,  puterea  Lui  e  nemărginită  de  nimic,  fiind 
Atotputernic.  Vâzându-I  măreţia  care  ne  copleşeşte,  ar  trebui  să  avem  în¬ 
ţelepciunea  să-L  ştim  aprecia  şi,  în  consecinţă,  să-L  ascultăm.  Dar,  pe 
lângă  aceste  atribute  naturale.  Dumnezeu  mai  are  şi  atotştiinţa  şi  atotîn- 
ţelepciunea  (atribute  intelectuale),  apoi  cele  morale:  sfinţenia,  dreptatea 
şi  iubirea.  Pe  acestea  morale  le  putem  urma  şi  noi  ca  să  ne  putem  asemăna 
cu  El.  Aşa,  Sf.  Scriptură  ne  îndeamnă  să  fim  sfinţi  ca  Dumnezeu.  Să  ne 
îndepărtăm  de  rău,  să  fim  mereu  aproape  de  Dumnezeu  urmându-I  în¬ 
demnul  să  putem  participa  la  sfinţenia  Sa.  Să  urmăm  dreptatea  Lui,  având 
o  stare  cu  voia  Sa  cea  sfântă  şi  dreptatea  în  sens  legal,  a  da  fiecăruia  ce 
i  se  cuvine,  ferindu-ne  de  nedreptate.  Iubirea  e  comuniunea  propriei  feri¬ 
ciri  intratrinitare.  Iubirea  ce  leagă  persoanele  divine  între  ele.  Ea  se  re¬ 
varsă  permanent  peste  lume  prin  dăruirea  totală  a  Tatălui  ceresc  către 
creaturile  Sale.  Aşa  cum  aminteam  la  început,  cel  dintâi  bun  dăruit  oa¬ 
menilor  din  iubire  a  fost  însăşi  existenţa  lor.  Ca  un  răspuns  la  această 
iubire  a  lui  Dumnezeu,  acum  văzând,  cunoscând  aceasta,  ni  se  pare  neîn¬ 
chipuit  de  dreaptă  şi  firească  cerinţa  poruncii  din  lege:  „să  iubeşti  pe  Dom¬ 
nul  Dumnezeul  tău  din  toată  inima  ta  şi  din  tot  sufletul  tău  şi  din  toată 
virtutea  ta  şi  din  tot  cugetul  tău;  iar  pe  aproapele  tău,  ca  pe  tine  însuţi'* 
(Lc.  10,  27). 

Recapitulând  putem  spune:  dacă  Dumnezeu  e  sfânt  să  fim  şi  noi, 
dacă  e  bun  să  fim  şi  noi  buni,  dacă  e  drept  să  fim  şi  noi  drepţi,  dacă  e 
milostiv  să  fim  şi  nai,  iertător,  să  fim  şi  noi,  ajutător,  să  fim  şi  noi  aju¬ 
tători,  să  facem  tot  ce  ştim  că  e  bine  şi  aşa  vom  da  dovadă  că  suntem 
fiii  lui  Dumnezeu.  Cei  ce  nu  fac  lucrurile  lui  Dumnezeu  şi  nu  adună  cu  El, 
slujesc  altcuiva  şi  în  afară  de  Dumnezeu  nu  poţi  sluji  numai  diavolului; 
ei  adună  fapte  rele  cu  diavolul. 

Vorbeam  că  ni  s-a  încredinţat  o  misiune  la  venirea  în  lume:  Dum¬ 
nezeu  vrea  să  lucreze  în  lume  prin  noi,  noi  să  fim  mâinile  Lui,  prelungi¬ 
rea  voinţei  Sale  în  lume,  să  facă  ceva,  evident  constructiv  (păcatul  e  tot¬ 
deauna  distructiv).  Dacă  colaborezi  cu  Dumnezeu,  îl  asculţi,  faci  voia  Lui, 
înseamnă  că  Dumnezeu  poate  realiza  ce  Şi-a  propus.  Dacă  nu-1  asculţi, 
nu  faci  voia  Lui,  faptele  tale  sunt  potrivnice  voinţei  Sale,  par  ca  drepte 
osânda  şi  respingerea  cu  care  te  va  pedepsi,  ca  pe  cel  ce  nu  a  făcut  ce  era 
drept  şi  bun  (Mt.  25,  26-30).  De  aceea  să  fim  înţelepţi,  să  ascultăm  de 
Dumnezeu  şi  vom  avea  viaţă  fericită  şi  aici,  dar  ne-o  vom  dobândi  şi  pe 
cea  de  veci,  căci  pentru  o  stăruinţă  în  bine  în  viaţa  aceasta  scurtă,  vom 
dobândi  fericirea  cea  veşnică  făgăduită  nouă  de  Tatăl.  In  această  lumină 
şi  răsplata  celor  buni  pare  tot  atăt  de  dreaptă:  „bine,  fiul  meu  cel  credin¬ 
cios,  peste  puţine  ai  fost  pus,  peste  multe  te  voi  pune,  intră  în  bucuria 
Părintelui  tău4*  (Mt.  25,  20-23). 

Dumnezeu,  din  marea  Sa  dragoste  faţă  de  om,  voieşte  „ca  toţi  să  se 
mântuiască44  (I  Tim.  2-4),  să  nu  piară  nici  unul.  De  aceea,  le  arată  calea 
ce  trebuie  s-o  urmeze  ca  să  se  poată  mântui.  Nu  lasă  pe  oameni  să  se  oste¬ 
nească  spre  a  găsi  singuri  calea  de  urmat,  rezultatele  ar  fi  foarte  reduse. 
Le  dă  însuşi,  le  descoperă  aceste  căi,  prin  învăţătura  Sa,  prin  legi  date 

şi  chiar  porunci.  Chiar  porunci  spun,  ca  şi  pe  cei  mai  îndărătnici  să-i 
aducă  la  adevăr  şi  mântuire,  li  adună  în  braţe  şi  pe  cei  ce  vreau  să-l  res¬ 
pingă,  respingându-şi  propria  fericire.  Atât  de  minunat  se  vede  această  iu¬ 
bire  a  lui  Dumnezeu  şi  grija  de  mântuire  a  oamenilor  în  rugăciunea  de 
„Pref  acere  “  în  Liturghia  Sf.  Vasile  cel  Mare:  „Că  nu  Te-ai  întors  până 
la  sfârşit  de  la  zidirea  Ta,  pe  care  ai  făcut-o,  Bunule,  nici  n-ai  uitat  lucru¬ 
rile  mâinilor  Tale,  ci  în  multe  chipuri  le-ai  cercetat  pentru  îndurările  milei 
Tale;  prooroci  ai  trimis,  minuni  ai  făcut  prin  sfinţii  tăi,  care  au  bineplăcut 
Ţie,  din  fiecare  neam;  vorbitu-ne-ai  nouă  prin  gura  proorocilor,  slujitorii 
Tăi,  mai  înainte  vestindu-ne  mântuirea  ce  avea  să  fie;  Lege  ne-ai  dat 
spre  ajutor;  îngeri  ai  pus  păzitori.  Iar  când  a  venit  plinirea  vremii,  ne-ai 
vorbit  nouă  prin  însuşi  Fiul  Tău,  prin  care  şi  veacurile  le-ai  făcut4'. 

Cu  ce  inimă  se  roagă  un  drept:  „Din  poruncile  Tale  m-am  făcut  pri¬ 
ceput;  pentru  aceasta  am  urât  toată  calea  nedreptăţii.  Făclie  picioarelor 
mele  este  legea  Ta  şi  lumină  cărărilor  mele41  (Ps.  118,  104-105). 

Subliniind  scurta  noastră  trecere  prin  viaţă  şi  întărindu-ne  pentru 
cea  de  veci,  Sf.  Scriptură  spune:  „Călător  sunt  în  faţa  Ta,  Doamne,  ca  şi 
părinţii  mei44  (Ps.  38,  17). 

Bunul  Dumnezeu  să-l  odihnească  în  pace,  Dumnezeu  să  vă  mângâie 
pe  toţi. 

Amin. 

IOAN  POP, 

Pr.  paroh  la  Biserica  „Sf.  Nicolaeu 
Cluj-Napoca 


Recenzii 


Visarion  Răşinăreanu,  Episcop-vicar  de  Sibiu,  „MERGÂND, 
ÎNVĂŢAŢI .  • Editura  Oastea  Domnului,  Sibiu,  2001. 


In-că  diin  vremea  studiilor  universitare  P.  S.  Episcop-vicar  Visarion 
Răşinăreanu,  pe  atunci  Dumitru  Bălţat,  semna  articole  în  foaia  şagu- 
niană  „Telegraful  Român",  publicaţie  care  era  foarte  aşteptată  în  toate 
ţinuturile  româneşti.  Devenind  apoi  monah  şi  arhidiacon,  Visarion  Bâlţat 
a  ucenicit  ani  mulţi  pe  lângă  f.  P.  S.  Mitropolit  Dr .  Antonie  Plămădeală 
căruia  i-a  fost  arhidiacon  şi  însoţitor  în  multele-i  vizite  canonice,  secretar 
şi  apoi  consilier.  Aproape  nu  a  fost  număr  al  Telegrafului  Român  In  care 
P.  S.  Visarion  să  nu-şi  aducă  contribuţia.  A  devenit  astfel  în  aceşti  ani 
un  nume  foarte  cunoscut  şi  din  slujirea  sa  la  Centrul  Arhiepiscopal  Sibiu, 
dar  şi  din  scrierile  sale.  In  urmă  cu  câţiva  ani  l-am  întâlnit  pe  Arhidia- 
conul  Visarion  la  Atena,  unde-şi  desăvârşea  studiile.  Şi  de  acolo,  perio¬ 
dic,  Sfinţia  Sa  trimitea  articole  pentru  Telegraful  Român,  gândindu-se 
mereu  la  locurile  natale  şi  la  Biserica  Ardealului. 

Acum,  Prea  Sfinţitul  Episcop-vicar  Visarion  Răşinăreanu  a  publicat 
o  carte  de  predici  „Mergând,  învăţaţi . . Grija  sa  de  arhiereu  l-a  în¬ 
demnat  să  strângă  într-un  buchet  predici  şi  meditaţii  publicate  în  „Tele¬ 
graful  Român"  sau  rostite  cu  diferite  prilejuri  ale  slujirii  sale  arhiereşti, 
pentru  a  aminti  mai  ales  preoţilor  datoria  de  a  învăţa  cuvântul  lui  Dum¬ 
nezeu  şi  de  a  arăta  oamenilor  Calea  care  duce  la  Dumnezeu. 

In  cuprinsul  celor  aproape  200  de  pagini,  cititorul  va  fi  ajutat  să 
înţeleagă  mai  bine  semnificaţia  sărbătorilor,  să  intre  în  atmosfera  lor  şi 
să-şi  modeleze  viaţa  după  icoana  sfinţilor  pe  care-i  aminteşte  autorul. 
54  de  cuvântări  şi  meditaţii  la  praznice  împărăteşti,  la  sfinţi  mari,  la  săr¬ 
bători  ale  Maicii  Domnului,  fac  din  cartea  Prea  Sfinţitului  Visarion  o  lu¬ 
crare  trebuincioasă  pentru  biblioteca  fiecărui  slujitor  al  Sfântului  Altar. 

Ca  o  notă  de  originalitate  a  lucrării  P.  S.  Sale  Visarion  subliniem 
cele  câteva  predici  la  pomenirea  unor  sfinţi  mai  puţin  întâlniţi  în  cărţile 
de  specialitate  (Sf.  Serafim  de  Sarov,  Sf.  Arhidiacon  Laurenţiu,  Sf.  Mc. 
Fanurie,  Sf.  Mc.  Cecilia). 

Cercetând  izvoare  Scripturistice  şi  patristice,  P.  S.  Sa  Visarion  a 
reuşit  să  surprindă  lucruri  esenţiale  şi  să  le  expună  într-o  formă  concisă. 

mai  ales  acum,  intr-o  vreme  în  care  predica  trebuie  să  fie  atractivă  şi 
scurtă. 

„Mergând,  învăţaţi . . este  o  nouă  realizare  a  unui  episcop  teolog, 
Dtieionar  şi  rugător,  a  cărui  bucurie,  înainte  de  toate,  este  de  a  sluji  Li¬ 
turghia  şi  de  a-L  propovădui  pe  Hristos  oamenilor. 


Arhim.  TIMOTEI  AIOANEI 


DICTIONN AIRE  OECUMENIQUE  DE  MISSIOLOGIE. 
CENT  MOTS  FGUR  LA  MÎSSION.  LES  EDITIONS  DU  CERF, 

PARIS,  2001 


Asociaţia  Francofonă  Ecumenică  de  Misiologie  (AFOM)  a  fost  fon¬ 
dată  în  1994,  în  vederea  promovării  cercetării  teologice  asupra  misiunii  în 
legătură  cu  experienţa  formării  misiologice  pe  plan  universitar  şi  bise¬ 
ricesc,  pastoral  şi  laic.  Această  asociaţie,  cu  sediul  la  Gaillard  (Franţa) 
şi  al  cărei  preşedinte  este  Jean-Frangois  Zorn,  în  colaborare  cu  La  Cen¬ 
trale  de  Litterature  Chretienne  Francophone  (CLCF),  în  colaborare  cu  La 
Deutsche  Gesellschaft  filr  Missionswissenschaft  (DGMW)  şi  La  Fondatiun 
pour  l’aide  au  protestantisme  reforme  (FAP),  sub  direcţia  profesorilor  Ion 
Bria,  Philippe  Chanson,  Jacques  Gadille,  Marc  Spindler,  au  publicat 
** Dîctionnaire  oecumenique  de  missiologie",  Paris,  2001. 

Subtitlul  “ Cent  mots  pour  la  7772552071"  vrea  să  arate  că  nu  se  doreşte 
a  fi  exhaustiv,  ci  „acest  dicţionar  ţine  mai  mult  de  genul  lexical  decât  de 
cel  enciclopedic**  (p.  7)  şi  pune  la  îndemâna  celor  interesaţi  explicarea 
unor  termeni  cheie  pentru  activitatea  misiologică. 

Iniţiativa  a  fost  luată  în  cadrul  „ Centrului  de  cercetare  teologică  mi¬ 
sionară"  (CRTM)  de  la  Paris,  condus,  timp  de  zece  ani,  de  Pr.  Joseph 
Levesque  (t  1995),  unde  „tabloul  de  ansamblu,  temele  teologice  con¬ 
textuale  şi  istoria  misiunii  au  fost  tratate  ţinând  cont  de  aplica¬ 
bilitatea  lor  la  fiecare  din  marile  spaţii  culturale  mondiale**  (Ibi- 
dem).  Lucrarea,  apărută  în  limbile  franceză,  engleză,  germană  şi  italiană, 
umple  un  gol  existent  în  acest  domeniu.  Trebuie  să  amintim  operele 
premergătoare  acestui  Dicţionar:  M.  Lacroix  şi  Dr.  Etienne  de  Djunkov- 
skoy,  Dîctionnaire  des  missions  catholiques ,  2  voi.,  1863-1864;  Lexikon, 
Berlin,  1987  (tradus  şi  în  engleză:  Dictionary  of  Mission ,  Maryknoll, 
NY,  Orbisbook,  1997);  Dizionario  di  Missiologia ,  Bologne,  Editura  Deho- 
niane,  1993;  David  J.  Bosh,  Dynamique  de  la  mission  chretienne.  Histoire 
et  avenir  de  modeles  missionnaires ,  Lome  /  Paris  /  Geneve,  Haho  /  Kart- 
hala  /  Labor  et  Fides,  1995;  Reperes  pour  mission  chretienne.  Cinq  sie - 
cles  de  tradition  missionnaire .  Perspective  oecumeniques,  Paris  /  Geneve, 
Cerf  /  Labor  et  Fides,  2000,  texte  reunite  şi  cu  o  introducere  de  K.  Blaser; 
Biographical  Dictionary  of  Christian  Mission,  New  York.  Macmillan,  1997, 
publicat  sub  îndrumarea  lui  G.H.  Anderson;  Evangelical  Dictionary  of 
World  Mission ,  Grand  Rapids,  Baker  Books,  2000,  sub  îndrumarea  lui 
A.  Scott  Moreau  et  al.  . 

Dicţionarul,  operă  colectivă,  cei  patru  semnatari  reprezentând  doar 
„marile  sensibilităţi  creştine**,  şi  care  i-au  dat  un  spirit  ecumenic,  tratează 
anumiţi  termeni  marginalizaţi  până  acum,  prea  tehnici  sau  prea  confuzi. 
Acolo  unde  situaţia  a  impus-o,  la  rubrica  correlats,  au  fost  indicaţi  şi  ter¬ 
menii  cu  sensuri  apropiate.  La  fiecare  termen  apare  şi  bibliografia. 

Deşi  iniţial  s-a  stabilit  numărul  la  160  de  termeni,  s-a  ajuns,  totuşi, 
la  100,  avându-se  în  vedere  lista  lor  în  câteva  mari  enciclopedii  ecume¬ 
nice,  cum  ar  fi:  Dictionary  of  the  Ecumenical  Movement,  Geneva;  Evan- 
gelisches  Kirchenlexicon  şi  versiunea  în  limba  engleză,  Encyclopedy  Chri- 
stianity,  ca  şi  marile  enciclopedii  catolice. 

în  încercarea  de  a  stârni  interesul  pentru  studiu,  vom  înşira  ter¬ 
menii  şi  noţiunile  cuprinse  în  lucrarea  de  faţă.  Acolo  unde  vom  consi¬ 
dera  -  deşi  spaţiul  nu  ne  permite  -  se  va  dezvolta,  in  câteva  faze,  noţiu¬ 
nea  dată.  Iată  cuprinsul  dicţionarului: 

1.  Adaptare; 

2.  Vestirea  Evangheliei  -  este  adesea  sinonim  cu  „misiunea"  şi  se 
termină  cu  redescoperirea  şi  legitimarea  unui  larg  evantai  de  atitudini 
şi  activităţi  zise  misionare.  în  „vestirea  Evangheliei4"  se  disting  cinci  di¬ 
mensiuni:  prezenţa  personală  (chiar  dacă  unecri  se  foloseşte  şi  mass- 
media),  proclamarea,  participarea  concretă  la  viaţa  ascultătorilor,  rugă¬ 
ciunea  pentru  dobândirea  Duhului  Sfânt  şi  cateheza,  adică  „a  face  uce¬ 
nici"  şi  nu  numai  a  obţine  „decizii  pentru  Hristos"  (Billy  Graham). 

3.  Antropologie  misionară; 

4.  Apostolicitatea  misiunii  (aparţine  Pr.  Ion  Bria); 

5.  Arta  şi  misiunea; 

6.  Botezul  şi  misiunea; 

7.  Biblia  şi  misiunea; 

8.  Cateheză,  catehism; 

9.  Creştin; 

10.  încrcştinare  şi  descreştinare; 

11.  Cler  indigen; 

12.  Colonizare  şi  decolonizare; 

13.  Concilii  şi  conciliaritate; 

14.  Conferinţe  misionare  mondiale.  Prima  reuniune  interprotestantă 
numită  „Conferinţa  misionară  mondială"  s-a  ţinut  in  1910,  la  Edin- 
bourg,  precedată,  însă,  de  alte  patru  întâlniri:  Liverpool  (1860),  Mildmav, 
Londra  (1878),  Londra  (1888)  şi  New  York  (1900).  A  doua  conferinţă  s-a 
ţinut  în  1928  la  Ierusalim.  A  treia  în  1938  la  Tambaram  (Madras).  A 
patra,  după  cel  de-al  doilea  război  mondial,  s-a  ţinut  la  Whitby  (Ca¬ 
nada),  în  1947.  Alte  întâlniri:  Willingen  (RFG),  în  1952,  Achimota  (Gana) 
în  1957-1958,  unde  delegaţii  au  luat  hotărârea  în  urma  căreia  Consiliul 
internaţional  al  Misiunilor  „să  intre  în  Consiliul  Ecumenic  al  Bisericilor", 
„Biserica  şi  misiunea  nu  pot  fi  separate"  (p.  61).  In  1963  (Mexic)  s-a  ţi¬ 
nut  conferinţa  cu  tema  „Misiunea  pe  cele  şase  continente".  în  1972,  îa 
Bankok,  s-a  dezvoltat  tema:  „Mântuirea  astăzi".  în  1974,  la  un  congres, 
s-a  adoptat  „Declaraţia  de  la  Laussanne",  care  a  fost  confirmată  în  1989 
prin  Manifestul  de  la  Manila.  Amintim  şi  alte  două  întâlniri  ale  Consiliu¬ 
lui  Ecumenic  al  Bisericilor,  în  1982  şi  1989,  ambele  desfăşurate  la  San  An¬ 
tonio.  In  sfârşit,  ultima  conferinţă  misionară  mondială  s-a  ţinut  la  Sal¬ 
vador  de  Bahia,  în  1996,  având  tema:  „Evanghelia  în  diferite  culturi". 

15.  Consiliul  Ecumenic  al  Bisericilor  şi  misiunea; 

16.  Contextualizarea; 

17.  Convertirea; 

18.  Tradiţie  (obiceiuri); 

19.  Cultură; 

20.  Dezvoltare; 

21.  Dialog  interreligios; 

22.  Dumnezeu; 

23.  Drept  misionar; 

24.  Eşecul  misiunii; 

25.  Educaţia  şi  misiunea; 

26.  Biserica; 

27.  Biserici  locale; 

28.  Misionar  (trimis); 

29.  Sclavie  (aducerea  aminte  de  sclavie); 

30.  Duhul  Sfânt  şi  misiunea; 

31.  Străinul; 

32.  Euharistia  şi  misiunea; 

33.  Evanghelizare; 

34.  Familia; 

35.  Femeile  şi  misiunea; 

36.  Fetiş; 

37.  Fundamentul  teologic  al  misiunii  (A  se  vedea  David  Bosch,  Di- 
namique  de  la  mission  chretîenne,  1991); 

38.  Istoricitatea  misiunii; 

39.  Umanismul; 

40.  Umanitar; 

41.  Identitate; 

42.  Imagine,  icoană,  iconografie; 

43.  Necredinţă; 

44.  Inculturaţie; 

45.  Internaţionalizarea  misiunilor; 

46.  Mişcările  tinerilor; 

47.  Dreptate; 

48.  Laic,  laicat; 

49.  Limbi  şi  limbaj; 

50.  Libertate  religioasă; 

51.  Liturghia  şi  misiunea; 

52.  Fecioara  Maria  şi  misiunea; 

53.  Martirul; 

54.  Mass-media; 

55.  Memoria  misionară; 

56.  Metode  misionare; 

57.  Minorităţi  (în  lume  există  aproximativ  7  500  de  popoare,  mai 
mult  de  5  000  de  limbi,  o  mulţime  de  religii,  în  185  de  state); 

58.  Misioîogie; 

59.  Misiunea  (Misio  Dei); 

60.  Misiunile  populare; 

61.  Modele  misionare; 

62.  Modernitate; 

63.  Monahismul  şi  misiunea  (aparţine  Pr.  Ion  Bria); 

64.  Naţionalism  şi  misiunea; 

65.  Occident,  locul  misiunii; 

66.  Oralitate; 

67.  Organizaţia  misionară; 

68.  Păgânii; 

69.  Papalitatea  şi  misiunea; 

70.  Cuvântul  (Logosul); 

71.  Partaj  (Tema  partajului  a  devenit  curentă  în  textele  Bisericilor,  * 
mai  ales  când  este  vorba  de  relaţiile  Nord-Sud); 

72.  Săraci; 

73.  Harismaticii  (Mişcarea  harismatică,  în  franceză  „pentecotiste” 
contemporană  are  stilistic  vorbind,  cel  mai  mare  succes  misionar  din  isto¬ 
ria  Bisericii,  Fondatorul  ei  este  William  J.  Seymour,  1870-1922,  un  ecu- 
menist  de  culoare.  Teritoriile  unde  s-au  infiltrat  sunt:  America  Latină, 
Africa,  Coreea,  dar  şi  ţările  catolice  europene  Franţa,  Italia  şi  ortodoxe,  de 
exemplu  România); 

74.  Sădirea  Bisericii  (se  foloseşte  termenul  luat  din  I  Cor.  3,  6:  „Eu 
am  sădit,  Apollo  a  udat,  dar  Dumnezeu  a  făcut  să  crească  . . .“  Metafora 
sădirii,  plantării  a  fost  reluată  de  Toma  d’Aquino,  Summa  theologica 
Iq43,  a. 7); 

75.  Practici  misionare  în  alte  religii; 

76.  Propagarea  credinţei; 

77.  Profetismul  creştin; 

78.  Prozelitismul; 

79.  Autorităţile; 

80.  Reconciliere; 

81.  Reforma  şi  misiunea; 

82.  Refugiaţi; 

83.  Religiile; 

84.  Deşteptarea  misionară; 

85.  Riturile  şi  misiunea; 

86.  împărăţia  lui  Dumnezeu  şi  misiunea; 

87.  Mântuirea; 

88.  Sanctificarea  creaţiei; 

89.  Sănătatea  şi  misiunea; 

90.  Sectele; 

91.  Sociologia  misiunilor; 

92.  Spiritualitatea  misionară; 

93.  Sincretismul; 

94.  Mărturia  comună  a  Bisericilor; 

95.  Timpul  misiunii; 

96.  Teologii  contextuale; 

97.  Tradiţia; 

98.  Traducerea; 

99.  Universalismul; 

100.  Vocaţia  misionară. 

In  concluzie,  putem  spune  că  acest  instrument  de  lucru,  care  se  pre¬ 
zintă,  ca  o  „mărturisire  comună4*  în  viziunea  autorilor,  este  mai  degrabă 
un  apel.  Mai  mult  ca  oricând,  misiunea  şi  studiul  ei  trebuie  să-şi  reia 
locul  central  în  preocupările  omului  mileniului  trei.  Bisericile  din  cele 
două  capete  ale  Bătrânului  Imperiu  trebuie  să  se  salute  cu  pace,  să  se 
unească  pentru  rugăciune  şi  iertare,  să  se  regăsească  în  faţa  singurului 
Cap  şi  întemeietor,  Hristos  Domnul.  O  nouă  paradigmă  va  să  vină,  un 
„vestibul**  al  împărăţiei  cerurilor,  un  loc  în  care  symphonia  nu  se  mai 
decretează  local,  ci  continental,  şi  nu  prin  probleme  politice  sau  sociale, 

ci  prin  mostre  de  iubire  divină  ce  anticipează  Parusia. 

■ 

Pr.  Lect.  Dr.  AUREL  PAVEL 


* 


* 


'li' 


'  r  r 

<*'  * 


Preot  Dr.  Ilie  I.  Ivan,  CUVÂNTUL  ÎN  SLUJIREA  MÂNTUI¬ 
RII  —  Editura  Omniscop,  Craiova,  2000,  289  p. 


învăţământul  teologic  de  grad  universitar  se  reflectă  cel  mai  bine 
în  întocmirea  tezelor  de  doctorat  în  Teologie.  Multe  dintre  ele  sunt  lu¬ 
crări  de  un  înalt  nivel  ştiinţific  şi  de  o  valoare  incontestabilă  asupra  unor 
teme  teologice  importante. 

Lucrarea  P.C.  Pr.  Dr.  Ilie  I.  Ivan,  preot  paroh  la  biserica  „Sf.  Ioan" 
din  Hm.  Vâlcea  şi  lector  la  Facultatea  de  Teologie  din  Piteşti,  vine  să  se 
înscrie  la  loc  de  cinste  în  frumoasa  bibliotecă  a  tezelor  de  doctorat  elabo¬ 
rate  în  utimul  timp. 

Cartea  apare  cu  binecuvântarea  Prea  Sfinţitului  Gherasim,  Epis¬ 
copul  Râmnicului. 

In  „Cuvânt  înainte"  t  Părintele  profesor  îndrumător  principal  Con¬ 
stantin  Galeriu,  elogiază  pe  bună  dreptate  că  „suntem  îndreptăţiţi  să  spu¬ 
nem  că,  de  la  început  şi  până  la  final,  lucrarea  P.C.  Pr.  Ilie  I.  Ivan  repre¬ 
zintă  o  puternică  şi  pilduitoare  analiză  şi  prezentare  în  unitate  a  dogmei 
cu  verbul,  deci  a  cuvântului  predicat",  p.  11.  Această  apreciere  a  fost  fă¬ 
cută  „întrunind  unanim44  acordul  distinşilor  membri  ai  comisiei  de  doc¬ 
torat;  P.C.  Pr.  Prof.  Dr.  D.  Popescu,  P.  C.  Pr.  Prof.  Dr.  Constantin  Corni- 
tescu,  P.C.  Pr.  Prof.  Dr.  Constantin  Voicu  şi  P.C.  Pr.  Prof.  Dr.  Sebastian 
Şebu. 

Autorul  precizează  în  -  Introducere  -  că  lucrarea  are  drept  scop  ro¬ 
lul  „de  a  pune  în  lumină  adecvată  puterea  şi  valoarea  Cuvântului  Lui 
Dumnezeu  în  actul  mântuirii44,  p.  15.  De  asemenea  se  afirmă  căci  cuvin¬ 
tele  Evangheliei  poartă  în  ele  însele  un  sens  şi  un  înţeles  de  dincolo  de  cu¬ 
vinte,  „Şi  ori  de  câte  ori  se  rostesc  cuvintele  Evangheliei,  Iisus  Hristos 
este  prezent,  prin  Duhul  Sfânt,  iar  cei  ce  propovăduiesc  cuvintele  Lui: 
profeţi,  apostoli,  episcopi  şi  preoţi,  dar  şi  în  cei  ce  le  ascultă  cu  credinţă  şi 
împlinesc  cuvintele  Lui.  Ascultarea  şi  împlinirea  ne  situează  în  relaţie  vie 
cu  Dumnezeu-Cuvântul",  p,  17. 

Lucrarea  este  structurată  în  patru  capitole.  Fiecare  capitol  este  îm¬ 
părţit  în  3-5  subcapitole,  în  funcţie  de  importanţa  şi  scopul  propus. 

Capitolul  I  tratează  „Dumnezeu-Cuvântul  în  iconomia  mântuirii" 
unde  ideea  dominantă  este  că  Dumnezeu-Cuvântul  se  descoperă  în  creaţie 
şi  mântuire.  Nu  există  nici  o  distanţă  între  „zis"  şi  „făcut".  „Creaţia  este 
revelaţie  şi  revelaţia  creaţie44,  p.  20.  „Lumea  este  darul  Lui  Dumnezeu 

făcut  omului,  pentru  a  o  cunoaşte  şi,  prin  ea,  omul  poate  să  înainteze  în 
desăvârşirea  sa  spirituală,  arătându-se  prin  aceasta  sensul  ei.  Fiind  adusă 
la  existenţă  prin  Cuvânt,  poartă  în  ea  Cuvântul,  dă  mărturie  despre  Cu¬ 
vântul,  este  o  cuvântare  a  Dumnezeu-Cuvântului  către  oameni  şi  o  că¬ 
lăuză  spre  Cuvântul44,  p.  87. 

In  Vechiul  Testament  un  rol  important  de  a  primi  şi  transmite  Cu¬ 
vântul  Lui  Dumnezeu  poporului  l-au  avut  profeţii.  Ei  aveau  acest  „dar44, 
chemare  de  a  sluji  cuvântul  Domnului. 

In  Capitolul  II,  intitulat  „întruparea  Lui  Dumnezeu-Cuvântul  ca 
ofrandă  şi  chemare44,  autorul  arată  sensul  şi  scopul  întrupării  Logosului, 
arătând  că  prin  „întruparea  Fiului  Lui  Dumnezeu,  întreaga  creaţie  este 
restaurată,  mai  mult  chiar,  reorientată,  căci,  în  Persoana  Sa,  iubirea  dum¬ 
nezeiască  uneşte  divinul  cu  umanul44,  p.  116.  In  lumina  clară  a  Revelaţiei 
întrupării,  Cuvântul  lui  Dumnezeu,  are  o  semnificaţie  nu  numai  de  hrană 
duhovnicească,  ci  este  şi  „apă44  dătătoare  de  viaţă:  „Dacă  însetează  cineva, 
să  vină  la  Mine  şi  să  bea44  Ioan  VII,  37.  în  acest  sens  Sfântul  Chirii  al 
Alexandriei  explică  zicând:  „Socotesc  că  a  numit  apa,  de  viaţă  făcătoare, 
cuvântul  şi  învăţătura  Sa44. 

In  ceea  ce  priveşte  „Iconomia  Duhului  Sfânt  în  slujirea  Cuvântului44  - 
Capitolul  III  -  autorul  prezintă  mai  întâi  întemeierea  Bisericii,  născută  din 
limbile  de  foc  ale  Duhului.  Biserica  prin  Duhul  Sfânt  primeşte  în  sânul  ei, 

Cuvântul  Lui  Dumnezeu,  pe  care-L  poartă  şi-L  vesteşte,  aşa  după  cum 
„Fecioara  Maria  L-a  purtat  şi  L-a  născut44,  p.  168.  Sfinţii  Apostoli  fiind 
mărturie  vie  a  Pogorârii  Sfântului  Duh,  ei  nu  mai  vorbesc  cu  cuvintele 
lor,  ci  Duhul  Sfânt  însuşi  vorboşte  prin  gura  lor,  în  aşa  fel  încât  mesajul 
propovăduirii  lor  este  Cuvântul  Lui  Dumnezeu,  întrupat,  răstignit  şi  în¬ 
viat.  De  unde  rezultă  responsabilitatea  pe  care  o  are  Biserica  de  a  propo¬ 
vădui  şi  catehiza. 

In  ultimul  Capitol  -  IV  -  autorul  relevă  „Vestirea  Cuvântuui  Lui 
Dumnezeu  în  Biserică44. 

Admirabila  teză  de  doctorat  a  Părintelui  Ilie  I.  Ivan  atrage  atenţia, 
în  mod  indirect,  a  unor  slujitori  ai  Altarelor  noastre  de  a  nu  uita  să  tis 
cu  adevărat  următori  ai  Apostolilor  rânduiţi  drept  „slujitori  ai  Cuvântului44 
Luca  1,  2.  Sunt  propuse  şi  unele  modalităţi  de  cum  trebuie  să  fie  cuvântul 
predicatorului  şi  anume  acesta  să  coboare  „în  locurile  cele  mai  intime  ale 
ascultătorilor44  şi  ceea  ce  este  şi  mai  important  pentru  ziua  de  azi,  să  fie 
„legat  de  viaţă44,  adică  „să  răspundă  aspiraţiilor  şi  nevoilor  spirituale  ale 
credincioşilor44,  p.  209.  In  acest  sens  este  potrivit  să  amintim  mărturia 
Sfântului  Ioan  Scărarul  care  spune:  „Priveşte  la  viaţă,  învaţă  virtutea  cu 
cuvântul,  dar  propovăduieşte  cu  viaţa44.  Vestirea  Evangheliei  se  face  şi 
în  trăirea  Liturgică  a  Cuvântului,  căci  orice  lucrare  sfântă  se  săvârşeşte 
prin  rostirea  cuvintelor.  Există  o  legătură  între  icoană  şi  cuvânt,  sugerată 
de  autor,  încât  ele  comunică  în  moduri  diferite,  „dar  cu  valoare  egală44. 

Lucrarea  se  încheie  cu  -  Concluzii  -  de  fapt  un  rezumat  al  întregii 
lucrări,  urmate  de  o  foarte  bogată  şi  selectă  listă  bibliografică. 

Se  cuvine  să  remarcăm  ţinuta  ştiinţifică  a  lucrării,  întocmită  cu  pa¬ 
siune  şi  dăruire,  buna  organizare  a  materialului,  onestitatea  operelor  fo¬ 
losite,  stilul  ales,  ferit  de  ambiguităţi. 

După  spiritul  academic  în  care  a  fost  elaborată  această  lucrare,  avem 
convingerea  că  vor  urma  şi  altele  de  aceeaşi  valoare. 


Pr.  NICOLAE  MOGA 


OMUL  BIZANTIN,  volum  coordonat  de  Gugliemo  Cavallo,  E- 
ditura  Polirom,  Bucureşti,  2000,  328  p. 


In  Introducerea  volumului  de  fată  G.  Cavallo,  coordonatorul  lui, 
vorbeşte  despre  ideea  conform  căreia  omul  bizantin,  indiferent  de  fi¬ 
gura  socială  cu  care  s-ar  identifica,  este  conş.ient  de  faptul  că  îi  re¬ 
vine  un  loc  în  „ordinea"  de  pe  acest  pământ.  Dealtfel,  nu  doar  în  In¬ 
troducere  ci  şi  în  alte  capitole  aparţinătoare  volumului  de  fată,  apare 
o  idee  comună,  cea  conform  căreia  statul  bizantin  cu  ordinea  sa  era 
privit  ca  fiind  o  copie  imperfectă  a  ordinii  cereşti.  Capitolele  acestei 
cărţi  vin  să  realizeze  oarecum  desfăşurarea  acestei  ordini,  surprinzând 
figuri  definitorii  ale  lumii  bizantine  şi  integrându-le  în  acest  posibil 
mozaic.  Cavallo  mai  surprinde  în  Introducere  câteva  caracteristici 
esenţiale  ale  acestei  „ordini":  imitaţia  modelelor  (mimesis-ul),  unde 
împăratul  însuşi  îl  imită  într-un  fel  pe  Hristos,  apoi,  tradiţionalismul 
sau  tentatia  pentru  fa  tuos. 

Aşa  cum  am  spus  mai  înainte,  volumul  de  fată  este  structurat  în 
10  capitole  care  descriu  şi  analizează  reprezentanţii  importanţi  ai  or¬ 
dinii,  ai  universului  bizantin.  Primul  dintre  capitole  este  dedicat  „Să¬ 
racului",  iar  autoarea  lui  este  Evelyne  Patlagean,  profesoară  de  isto¬ 
rie  a  Antichităţii  târzii  şi  a  Bizanţului  în  Franţa.  Capitolul  se  ocupă 
cu  studiul  statutului  social  al  săracului  începând  cu  Antichitatea  târ¬ 
zie  şi  sfârşind  cu  secolul  XV. 

Capitolul  al  doilea  este  dedicat  „Ţăranului".  Dat  fiind  faptul  că 
Bizanţul,  ca  orice  stat  medieval,  a  fost  preponderent  rural,  aşa  cum 
arată  studiul  de  fată,  rolul  ţăranului  a  fost  unul  important,  el  fiind 
contribuabilul  statului,  susţinătorul  lui  şi  al  aparatului  său  militar.  în 
cadrul  acestui  studiu  autorul  său,  Alexander  Kazhan,  autor  al  unor  nu¬ 
meroase  lucrări  de  istorie  bizantină  porneşte  la  definirea  termenilor, 
continuând  apoi  cu  prezentarea  a  ceea  ce  însemna  agricultura,  a  unel¬ 
telor,  locuinţei,  îmbrăcămintii  specifice  mediului  rural.  EsLe  vorba  des¬ 
pre  o  interesantă  radiografie  a  structurii  universului  rural  şi  a  celor 
care  il  populau.  A  istăm  într-adevăr  la  o  prezentare  foarte  realistă, 
unde  de  exemplu,  ţăranii  apar  uneori  ca  victime  ale  tulburărilor  so¬ 
ciale,  a  seniorilor  lor  ecleziastici  sau  laici.  Ceea  ce  ne  apare  apoi  deo¬ 
sebit  este  recunoaşterea  imposibilităţii,  de  exemplu  (din  lipsă  de  do¬ 
cumente  sau  din  cauza  insuficientei  acestora),  de  a  defini  o  cultură 
ţărănească.  La  fel,  autorul  recunoaşte  dificultatea  oferirii  unui  răspuns 
la  întrebarea  dacă  există  o  legătură  între  curente  dualiste  cum  sunt 
manihei  mul  sau  bogumilismul  şi  lumea  rurală,  în  sensul  unei  specifi¬ 
cităţi  „rurale  ale  acestor  învăţături.  Aceasta  este  o  întrebare  „uşor  de 
formulat  dar  greu  de  răspuns". 

Capitolul  următor,  a  cărui  autor  este  Peter  Schreiner,  profesor  de 
istorie  şi  filologie  bizantină  la  Universitatea  din  Kolnr  este  dedicat 
„Soldatului4*.  Aşa  cum  conclude  autorul  la  sfârşitul  studiului  său:  „Ori¬ 
cum  ar  fi  stat  lucrurile.  Imperiul  Bizantin  ar  fi  rămas  în  picioare  fără 
Photios,  Psellos  sau  Theodor  Metochites,  dar  nu  fără  soldaţii  bizantini" 
(p.  109).  Din  acest  motiv  unul  dintre  capitolele  volumului  îi  este  dedi¬ 
cat  acestui  reprezentant  al  societăţii  bizantine.  Este  un  studiu  căruia 
autorul  îi  recunoaşte  caracterul  concis  şi  care  analizează  aspecte  pre¬ 
cum:  ceea  ce  însemna  profesia  de  soldat,  rolul  soldatului  în  stat,  sol¬ 
datul  şi  moartea,  credinţa  şi  religia  în  viata  soldatului. 

Volumul  continuă  cu  capitolul  „Dascălul”,  scris  de  către  Robert 
Browning,  specialist  în  studii  bizantine  şi  autor  al  câtorva  lucrări  în 
domeniu* 

„Femeia”  este  capitolul  următor,  realizat  de  către  o  autoare: 
Alice-Mary  Talbot,  ca  şi  ceilalfi  autori,  având  preocupări  în  domeniul 
de  studii  bizantine.  Este  subliniată  în  acest  capitol  importanta  femeii 
pentru  unitatea  cheie  a  societăţii  —  familia  şi  legătura  ei  aproape  „in¬ 
trinsecă”  cu  familia,  fie  ea  „unitate  cheie  a  societăţii”,  fie  comunitate 
monastică,  în  acest  din  urmă  caz  ea  fiind  logodnica  spirituală  a  lui 
Hristos. 

Urmează  capitolul  „Omul  de  afaceri”  în  care,  după  cum  indică  şi 
titlurile  subcapitolelor,  sunt  tratate  aspecte  specifice  unui  studiu  eco¬ 
nomic  de  actualitate,  în  care  sunt  folosite  concepte  ca  „economie  de 
piaţă”,  „capitalism”,  „concurentă  liberă”,  etc.  Autorul  este  Nicolas 
Oikonomides,  profesor  de  istorie  bizantină  la  Universitatea  din  Atena. 

Urmează  capitolul  „Episcopul”,  al  autoarei  Vera  von  Falkenhau- 
sen,  specialistă  şi  ea  în  istorie  şi  filologie  bizantină.  Sunt  analizate  do¬ 
meniile  importante  de  activitate  ale  episcopului  bizantin:  cel  cultural, 
filantropic  şi  pa  toral,  cel  politic  şi  monastic  urmărindu-se  astfel  ca¬ 
lităţile  episcopului  ideal:  celibatul,  cultura,  conştiinţa  socială,  prestanţa 
şi  curajul  de  a  putea  interveni  împotriva  abuzurilor  de  putere  ale  au¬ 
torităţii  publice  şi  ale  clasei  conducătoare  locale. 

„Funcţionarul”  este  capitolul  următor,  semnat  de  Andre  Guillo. 
Interesantă  este  plasarea  la  sfârşitul  acestui  capitol  a  unui  subcapitol 
având  titlul:  „Reflecţiile  unui  funcţionar  în  retragere”.  Aici  de-a  lun¬ 
gul  unor  fragmente  de  reflecţii  ale  unui  general  din  secolul  al  Xl-lea, 
Kekaomenus,  cititorul  află  detalii  interesante  şi  extrem  de  marcate  de 
un  spirit  realist  referitoare  la  universul  administraţiei  bizantine.  E  in¬ 
teresantă  de  exemplu  pietatea  acestui  funcţionar  sau  „imaginea  unei 
reţele  de  bârfe,  urmăriri,  delaţiuni  care  se  extinde  asupra  curţii,  a  ca¬ 
pitalei  şi  a  celei  mai  înalte  dregătorii  a  administraţiei”  (p.  257),  ima¬ 
gine  care  reiese  din  descrierile  acestui  personaj  istoric. 

Capitolul  care  urmează  este  dedicat  împăratului,  care  asemeni 
soarelui  (cu  a  sa  prioritate  în  universul  fizic  al  bizantinilor),  este 
„apogeul  şi  principiul  suprem  al  organizării”  societăţii  bizantine.  Acest 
capitol  semnat  de  Michael  McCormik  este  structurat  pe  ideea  defini- 

torie  concepţiei  bizantine  imperiale:  cea  a  puterii  şi  urmăreşte  aspecte 
cum  sunt:  simbolistica  puterii,  structurile  ei,  exerciţiul  puterii  şi  pro¬ 
iecţia  ei. 

Ultimul  capitol  este  cel  al  lui  Cyril  Mango,  profesor  de  istorie 
şi  filologie  bizantină  la  Universitatea  Oxford,  dedicat  sfântului. 

Volumul  de  faţă,  apărut  la  Editura  Polirom,  oferă  o  colecţie  de 
studii  extrem  de  utilă  celui  interesat  de  structura  universului  Impe¬ 
riului  bizantin,  fie  el  teolog,  istoric  sau  simplu  cititor. 

Drd.  SILVANA  BUNEA 


Pompiliu  Teodor,  SUB  SEMNUL  LUMINILOR:  SAMUIL  MI- 
CU,  Cluj-Napoca,  2000,  506  p. 


Iluminismul  constituie  mişcarea  ideologică  dominantă  în  secolul 
al  XVIII-lea,  sinonimă  cu  progresul,  emanciparea  în  plan  politic,  so¬ 
cial  şi  cultural  a  naţiunii,  concept  care  se  afirmă  şi  reuşeşte  să  se 
impună. 

Volumul  se  doreşte  „o  monografie  despre  Samuil  Micu  şi  epoca 
luminilor",  dar  autorul  reuşeşte  mai  mult  decât  întocmirea  unei  sim¬ 
ple  monografii,  punând  în  circulaţie  idei  de  mare  valoare,  subliniind 
îndeosebi  aspecte  mai  puţin  exploatate  din  opera  ilustrului  reprezen¬ 
tant  al  Şcolii  Ardelene. 

Este  notabilă  importanta  acordată  de  autor  contextului  istoric  al 
epocii,  climatului  cultural  european  în  care  s-a  ancorat  activitatea  „în¬ 
cepătorului  erudiţiei  româneşti  din  Ardeal".  Având  un  înaintaş  pe  mă¬ 
sură.  în  persoana  lui  Inochentie  Micu  —  din  a  cărui  gândire  şi  operă 
politică  moşteneşte  idei,  format  în  „centrul  erudiţiei  greco-catolice,  — 
Blajul  secolului  al  XVIII-lea  —  şi  în  Viena,  —  centrul  imperiului,  ca¬ 
re  se  pregătea  să  întâmpine  reformele  din  viaţa  monarhiei  şi  a  so¬ 
cietăţii,  înfăptuite  sub  egida  absolutismului  luminat,  Samuil  Micu  abor¬ 
dează  problematica  societăţii  româneşti,  conturând  imaginea  unei  na¬ 
ţiuni  române  unitare. 

Pompiliu  Teodor  acordă  un  loc  central  activităţii  istoricului  Sa¬ 
muil  Micu,  încercând  —  după  cum  însuşi  mărturiseşte  — ,  prin  investi¬ 
garea  sistematică  a  diferitelor  aspecte  ale  operei  sale,  să  îl  prezinte 
într-o  nouă  lumină.  Este  evidenţiat  spiritul  critic  şi  antropocentrismul 
istoricului  iluminist,  —  trăsături  neglijate  de  studiile  anterioare  — , 
care  aduce  o  viziune  nouă,  fundamentată  pe  o  vastă  informaţie  asupra 
istoriei  naţionale. 

Descendent  al  tradiţiei  cronistice,  umaniste,  preiluministe  din 
Moldova  şi  Ţara  Românească,  Samuil  Micu  dă  dovadă  de  originalitate 
şi  competentă  prin  rostirea  istorică,  teologică,  filosofică.  Promotor  al 
ideii  de  continuitate,  a  latinităţii  poporului  român,  cărturarul  scrutea¬ 
ză  orizonturile  originilor,  acordând  însă  atenţie,  în  egală  măsură,  so¬ 
cietăţii,  statului,  bisericii,  naţiunii,  relevând  identitatea  acesteia.  In 
planul  teologiei,  al  istoriei  bisericeşti  mai  ales,  Micu  e  un  iniţiator;  el 
ia  contact,  prin  traducerile  realizate,  cu  istoria  europeană,  care  îl  in¬ 
fluenţează  ca  metodă  de  abordare  a  problematicii.  „Credincios  al  bi¬ 
sericii  sale  greco-catolice,  rămâne  ataşat  însă  fundamental  bisericii 
răsăritului",  militant  pentru  luminarea  maselor,  pune  la  îndemâna 
preoţilor  cărţi  de  predici.  In  filosofie  este  considerat  creator  de  ter¬ 
minologie. 

Este  relevant  adevăratul  cult  al  limbii  care  îl  caracterizează,  dar 
şi  cultivarea  acesteia  prin  vasta  şi  variata  sa  operă. 

Cercetătorul  realizează  o  istorie  a  istoriografiei,  menite  ră  evi¬ 
denţieze  profilul  cărturarului  iluminist,  concepţia  şi  metoda  care  au 
stat  la  temelia  cunoaşterii  istorice  în  secolul  al  XVIII-lea.  Pompiliu 
Teodor  este  original  prin  structura  pe  care  o  dă  volumului,  sub  raport 
ideologic,  prin  analiza  comparativă,  complexă,  în  profunzime  a  ope¬ 
rei  lui  Samuil  Micu,  aflată  sub  „semnul  luminilor".  De  remarcat  este 
şi  uşurinţa  cu  care  suntem  purtaţi  prin  epocă,  în  medii  culturale  di¬ 
verse,  din  Transilvania  în  Viena,  nimic  ncrămânând  neobservat.  Câ¬ 
teva  idei  discutabile  referitoare  Ia  uniaţie,  nu  diminuează  pertinenţa 
de  neconte  tat  a  observaţiilor  profesorului  Pompiliu  Teodor  atunci 
când  abordează  problema  istoriei  în  raport  cu  confesiunea  şi  naţiunea, 
desigur  din  perspectiva  iluministului  ardelean  a  cărui  gândire  o  son¬ 
dează  în  profunzime. 

Lucrarea,  „de  cercetare  de  fapte,  de  analiză  şi  interpretare",  stă 
şi  ea  „sub  semnul  luminilor",  am  putea  conchide  parafrazând  titlul  pe 
care  îl  poartă,  deoarece,  cu  siguranţă,  documentarea  serioasă,  stilul 
elevat,  înalta  ţinută  ştiinţifică,  sunt  luminile  caro  iradiază  mintea  şi 
sufletul  celui  cufundat  în  lectura  acestui  volum  de  excepţie. 


Drd.  CLAUDIA  DUMITRIU 

